R12,00  insl.  BTW 


Geakkrediteer  1997 


Waarom  zijn  de  bladeren  rood,  door  de  kou,  wat  een  onzin.  Waarom  koud,  door  de  stand  van  de  zon, 
wat  een  onzin.  Waarom  staat  de  zon  zo  laag,  door  de  plaats  van  de  aarde  op  de  aardbaan,  wat  een  onzin. 
Waarom  plaats  op  de  aardbaan,  door  de  beweging,  wat  een  onzin.  Waarom  beweging,  door  beweging- 
als-maar-door,  wat  een  onzin.  Waarom  beweging-als-maar-door,  door  God,  wat  een  blasfemie. 

“Waarom  zijn  de  bladeren  rood,  vader?”  — “Omdat  het  zo  mooi  is,  kind.  Zie  je  niet  hoe  mooi  het 
is,  al  die  kleuren,  dat  is  de  herfst.” 

J.H.  van  den  Berg 

Metabletica  (1970) 

Uitdagings  vir  die  bemarking  van  Afrikaans 


Die  regeringsoorgang  van  1994  het  ’n  era  van  betekenisvolle 
verandering  in  Suid-Afrika  ingelui.  Dat  dinge  na  1994  in  Suid- 
Afrika  sou  verander,  was  waarskynlik  byna  alle  inwoners  van 
die  land  te  wagte.  Wat  en  hoe  dinge  moes  en  sou  verander  — 
daaroor  was  daar  veel  minder  eenstemmigheid. 

In  die  meer  as  drie  jaar  wat  sedertdien  verbygegaan  het,  het 
talle  veranderings  inderdaad  in  Suid-Afrika  sigbaar  geword. 
Prioriteite  het  verander,  mense  se  lewensomstandighede  het 
verander,  verwagtinge  het  verander,  gesindhede  het  verander. 
Sommige  veranderings  word  deur  sommige  mense  as  positief 
ervaar,  terwyl  ander  mense  dieselfde  veranderings  negatief  be- 
oordeel . 

Op  die  terrein  van  die  kunste,  en  spesifiek  wat  Afrikaans 
betref,  het  daar  ook  veranderings  ingetree.  Van  die  positiefse 
verwikkelings  met  betrekking  tot  Afrikaans  is  dat: 

a)  baie  nie-Afrikaanstalige  Suid-Afrikaners  se  persepsie  van 
die  taal  positiewer  begin  raak  het;  en 

b)  dat  die  taal-  en  kulturele  bande  tussen  Suid-Afrika  en  die 
Lae  Lande,  wat  vir  baie  jare  lank  via  Afrikaans  soveel  positie- 
we  gevolge  vir  die  Suid-Afrikaanse  samelewing  ingehou  het, 
weer  amptelik  herstel  kon  word.  (In  die  vorige  nommer  van 
Ensovoort  is  in  die  redaksionele  artikel  uitvoerig  hieroor  ge- 
skryf  en  twee  bydraes  in  hierdie  nommer  — dié  van  Elize  Bo- 
tha  en  dié  van  Johann  Lodewyk  Marais  — handel  oor  die  we- 
dersydse  verhouding  tussen  Afrikaans  en  Nederlands.) 

Aan  die  negatiewe  kant  is  Afrikaans  egter  op  verskeie  ter- 
reine  en  op  verskillende  maniere  negatief  geraak  deur  die  ver- 
anderings  wat  ingetree  het.  Afrikaanssprekendes  reageer  op 
nogal  uiteenlopende  maniere  op  hierdie  toedrag  van  sake. 
Sommige  aanvaar  fatalisties  dat  Afrikaans  se  dae  getel  is  en 
plaas  hulle  kinders  van  die  een  dag  op  die  ander  na  Engelse 
skole  oor,  ander  glo  dat  die  “benadeling”  van  Afrikaans  ’n  na- 
tuurlike  wegswaai  van  die  pendule  is  as  gevolg  van  ’n  teen- 
reaksie  op  die  vroeëre  “bevoordeling”  van  Afrikaans  en  dat 
die  ewewig  (en  die  posisie  van  Afrikaans  in  die  land)  metter- 
tyd  vanself  weer  herstel  sal  word,  en  ’n  derde  groep  Afri- 
kaanssprekendes  reageer  so  aanvallend  en  beskuldigend  dat 
meer  kwaad  as  goed  met  betrekking  tot  die  posisie  van  Afri- 
kaans  bereik  word. 

Op  watter  maniere  het  Afrikaans  dan  terrein  ingeboet,  of 
is  die  taalsituasie  besig  om  agteruit  te  gaan?  Die  kem  van  die 
saak  lê  waarskynlik  in  die  persepsie  van  taalgebmikers  jeens 
Afrikaans.  Jan  Alleman  glo  hoe  langer  hoe  meer  dat  Afrikaans 
nie  meer  ’n  belangrike  taal  is  nie  en  dat  die  keuse  vir  Afri- 
kaans  ’n  mens  in  die  toekoms  kan  benadeel  wat  beroepsvoor- 
uitsigte  betref.  Enkele  oorsake  en/of  gevolge  van  hierdie  per- 
sepsie  sluit  die  volgende  in: 

a)  Afrikaans  is  drasties  ingekort  in  die  openbare  media,  veral 
op  televisie; 

b)  Afrikaans  is  nie  meer  ’n  verpligte  skoolvak  vir  nie-moeder- 
taalsprekers  nie; 

c)  Afrikaans  is  nie  meer  ’n  verpligte  vak  in  beroepsgeórien- 
teerde  universiteitskursusse  (soos  Regte)  nie; 

d)  uitgewers  beweer  dat  hulle  minder  geld  het  vir  die  publi- 
seer  van  Afrikaanse  belletristiese  tekste,  veral  poësie  (en  talle 
digters  wend  hulle  tot  prosa  en/of  begin  in  Engels  skryf), 

e)  Afrikaans  word  aan  steeds  meer  universiteite  gerasionali- 
seer  vanweë  ’n  afname  in  studentegetalle  en/of  weens  politieke 


redes  (sommige  universiteite  dreig  selfs  om  Afrikaans  as  stu- 
dierigting  uit  te  faseer);  en 

f)  amptelike  kommunikasie  en  handelskommunikasie  word 
steeds  eentaliger  Engels. 

Om  te  hoop  dat  die  situasie  van  Afrikaans  nie  verder  agter- 
uit  sal  gaan  nie  en/of  eendag  vanself  sal  omkeer,  is  waarskyn- 
lik  wensdenkery  of,  om  die  minste  daarvan  te  sê,  ’n  dobbel- 
spel. 

Iets  wat  ten  nouste  met  die  afskaling  van  Afrikaans  (of  taal- 
houdings  in  die  algemeen)  verband  hou,  is  die  geringskatting 
van  die  geesteswetenskappe  en  die  kunste  in  die  tyd  en  konteks 
waarbinne  ons  leef.  In  ’n  land  waar  baie  meer  as  elf  tale  as 
moedertale  gepraat  word,  is  dit  ironies  dat  mense  hulle  hoop 
op  die  natuurwetenskappe  en  tegnologie  vestig  vir  beter  be- 
staansomstandighede.  In  hierdie  proses  kyk  hulle  die  kardinale 
rol  van  taal  in  identiteitsvorming,  konseptualisering,  onderrig 
en  gevolglik  in  individue  se  vermoë  om  hulle  kennis  en  kun- 
digheid  tot  voordeel  van  die  land  en  sy  inwoners  te  gebruik 
heeltemal  mis. 

Om  iets  aan  die  posisie  van  Afrikaans  te  kan  doen,  moet 
Jan  Alleman  se  persepsies  so  verander  word  dat  hy  sal  besef 
dat  die  mens  se  intellek,  emosies  en  waardestelsel  deur  die 
geesteswetenskappe  gevorm  word.  Dit  is  die  taak  van  die  gees- 
teswetenskaplike  en  die  kunstenaar  om  die  wêreld  vir  die  mens 
in  die  Heideggeriaanse  sin  bewoonbaar  te  maak  (soos  in  Mar- 
tjie  Bosman  se  artikel  uiteengesit  word). 

As  geesteswetenskaplikes  en  kunstenaars,  as  mense  met  ’n 
besef  van  die  belangrikheid  van  kulturele  identiteit,  is  dit  ons 
taak  en  verantwoordelikheid  om  Afrikaans  te  bemark  — nie 
omdat  Afrikaans  beter  is  as  enige  van  die  ander  tale  van  hier- 
die  land  nie,  maar  omdat  dit  die  taal  is  waarin  en  waardeur 
ons,  as  Afrikaanses,  die  beste  bydrae  tot  voordeel  van  al  die 
inwoners  van  Suid-Afrika  kan  maak. 

Hoe  kan  ons  Afrikaans  bemark?  Ek  noem  slegs  enkele 
moontlikhede: 

a)  deur  Afrikaans  sowel  plaaslik  as  intemasionaal  toeganklik 
te  maak  vir  almal  wat  daarin  belangstel; 

b)  deur  te  bewys  (onder  meer  deur  die  taal  te  gebmik)  dat 
Afrikaans  binne  Suid-Afrika  ’n  hoogs  doeltreffende  kommuni- 
kasiemiddel  is  en  dat  dit  die  sprekers  daarvan  terselfdertyd  in 
staat  stel  om  via  Nederlands  geleenthede  in  die  buiteland  te  be- 
nut; 

c)  deur  die  funksies  van  Afrikaans  in  stand  te  hou  deur  dit  op 
hoflike  wyse  te  gebruik  en  deur  op  hoflike  wyse  op  jou  taal- 
regte  as  Afrikaanssprekende  aanspraak  te  maak;  en 

d)  deur  finansieel  ’n  bydrae  te  lewer,  byvoorbeeld  deur  Afri- 
kaanse  boeke  te  koop  en  Afrikaanse  produksies  by  te  woon  of, 
in  die  geval  van  maatskappye  en  stigtings,  deur  boekesken- 
kings,  borgskappe  vir  die  kunste  en  taalbevorderingsprojekte. 

Op  sy  manier  wil  Ensovoort  voortgaan  om  ’n  geskakeerde 
bydrae  tot  Afrikaans  — sy  gebruik,  bevordering  en  bemarking 
te  lewer.  U ondersteuning  — hetsy  as  skrywer  of  as  intekenaar 
— stel  ons  hiertoe  in  staat.  Die  redaksie  bedank  dan  ook  graag 
die  Nederlandse  Taalunie  vir  gedeeltelike  finansiële  steun  vir 
die  publikasie  van  hierdie  nommer. 

RENÉE  MARAIS 
UITVOERE.NDE  REDAKTEUR 

BAGRELIA  BORISSOVA 


De  neerlandistiek  in  Bulgarije  of  Heeft  hetAfrikaans  ook  daar 
een  kans? 


Van  eigen  ervaring  weet  ik  dat  Bulgarije  in  Zuid-Afrika  wei- 
nig  bekend  is,  daarom  is  het  begrijpelijk  dat  daar  informatie 
ontbreekt  zowel  over  de  universiteit  waar  in  Bulgarije  Neder- 
lands  gedoceerd  wordt  als  over  de  stad  zelf  waar  de  universi- 
teit  zich  bevindt. 

Veliko  Tamovo  is  in  de  middeleeuwen  de  hoofdstad  van  het 
Tweede  Bulgaarse  Rijk  geweest  (12e — 14e  eeuw).  Toen  was 
de  stad  met  zijn  schoonheid  bekend  en  het  tweede  Constantino- 
pel  genoemd. 

Tarnovo  is  interessant  gelegen  op  drie  heuvels.  Op  de 
hoogste  heuvel,  Tsarevets  (dat  betekent  “Koningsheuvel”), 
stonden  de  paleizen  van  de  koning  en  de  vorsten,  nog  21  ker- 
ken  — elk  paleis  had  een  eigen  kerk  — en  8 kloosters.  Boven 
alle  gebouwen  tekende  zich  de  kathedraal  van  de  patriarch  af 
(het  hoofd  van  de  Oostorthodoxe  Kerk).  Hoge  verdedigings- 
muren  moesten  de  stad  tegen  de  talrijke  vijanden  verdedigen 
die  Veliko  Tarnovo  wegens  zijn  belangrijke  strategische  lig- 
ging  op  de  Balkan  en  de  grote  politieke  rol  wilden  veroveren. 
Eigenlijk  is  de  Koningsheuvel  een  schiereiland,  omringd  door 
de  rivier  Jantra  en  door  maar  één  ophaalbmg  met  het  vasteland 
verbonden. 

Voor  Nederlandstaligen  is  de  grote  bezienswaardigheid  de 
Boudewijnstoren.  Boudewijn  de  ix,  graaf  van  Vlaanderen,  aan- 
voerder  van  de  Vierde  Kmistocht,  trok  met  zijn  ridders  door 
Bulgarije  op  weg  naar  het  Heilige  Land.  Maar  in  1205  was 
zijn  leger  door  de  Bulgaren  verslaan  (de  eerste  nederlaag  van 
dit  zwaar  bewapend  leger)  en  Boudewijn  was  gevangengeno- 
men.  Als  gevangene  in  deze  toren  verstreken  zijn  dagen  in 
wanhoop  en  ellende  tot  hij  daar  om  het  leven  kwam.  Legendes 
worden  over  zijn  dood  verteld.  Hoogstwaarschijnlijk  was  hij 
van  de  executierots  naar  beneden  in  de  rivier  geduwd  . . . 

Op  de  tweede  heuvel  woonden  ambachtslieden  en  kooplie- 
den. 

Tegenover  de  Koningsheuvel  ligt  de  heuvel  Heilig  Bos  waar 
in  de  14e  eeuw  een  kloosterschool  ontstond  die  de  functie  van 
een  middeleeuwse  universiteit  vervulde.  Waar  de  monniken 
hun  leerlingen  in  antieke  filosofie,  Latijn  en  Griekse  geschie- 
denis  onderwezen,  staat  nu  de  nieuwe  campus  van  de  Kyril-en- 
Methodi-universiteit . 

Vanuit  de  universiteit  kan  men  de  gerestaureerde  grondves- 
ten  van  de  middeleeuwse  vesting  en  de  oude  woonwijken  be- 
wonderen.  Tarnovo  heeft  een  heel  typerend  uitzicht  — men 
krijgt  de  indmk  dat  de  huizen  op  de  stijle  hangen  van  de  heu- 
vel  boven  elkaar  staan. 

In  1991  hebben  wij  de  neerlandistiek  als  officiële  studie- 
richting  gesticht.  Voor  het  eerst  kan  men  Nederlands  aan  onze 
universiteit  studeren  dat  in  de  combinatie  Duits — Nederlands 
door  de  filologische  faculteit  (de  grootste  van  de  elf)  aangebo- 
den  wordt.  Circa  200  kandidaten  solliciteren  voor  de  studie- 
beurzen  door  een  toelatingsexamen  in  het  Duits  af  te  leggen. 
De  numems  clausus  is  in  Bulgarije  nog  steeds  van  toepassing 
voor  alle  staatsuniversiteiten  en  hogescholen.  Alleen  de  ge- 
slaagden  met  de  beste  resultaten  krijgen  een  plaats  voor  de 


aangeboden  studierichtingen.  Duits — Nederlands  is  één  van  de 
mogelijke  combinaties  met  Duits.  Behalve  Nederlands  kunnen 
met  Duits  nog  Engels,  Russisch,  Spaans,  Grieks,  Japans  of  de 
moedertaal  gecombineerd  worden.  Voor  Nederlands  krijgen 
we  telkens  zowat  twaalf  tot  veertien  beurzen.  De  officiële  be- 
naming  van  de  bovenvermelde  combinaties  van  twee  vreemde 
talen  is  “toegepaste  linguistiek”  en  ze  hebben  ten  doel  de  uit- 
breiding  van  de  betrekkingen  met  landen  die  tot  5 — 6 jaar  ge- 
leden  om  politieke  redenen  onmogelijk  waren  te  vergemakke- 
lijken.  Na  vijf  jaar  studie  wordt  een  diploma  van  “tolk  en  ver- 
taler”  uitgereikt. 

De  studie  Nederlands  begint  met  30  lessen  per  week  inten- 
sieve  cursus  gedurende  de  eerste  drie  maanden.  Dat  betekent 
dat  alleen  wie  uitstekend  Duits  beheerst  het  hoge  tempo  van  de 
colleges  aan  kan.  Pas  daama  start  de  studie  zelf  die  10  semes- 
ters  duurt  en  zowel  theoretische  vakken  (kennis  van  land  en 
volk,  morfologie,  syntaxis,  stijlleer,  literatuurgeschiedenis)  als 
taalverwerving  omvat,  parallel  in  beide  talen.  De  studenten 
moeten  in  staat  zijn  om  alle  colleges  in  de  vreemde  taal  te  vol- 
gen.  Voor  elk  semester  na  het  eerste  zijn  minstens  10  lessen 
per  week  Nederlands  gepland  omdat  het  accent  van  de  studie 
bepaald  wordt  door  de  lees-,  spreek-,  luister-  en  schrijfvaar- 
digheid. 

Van  bijzonder  belang  voor  het  niveau  van  de  vaardigheden 
is  het  examenstelsel.  Nederlands  taalverwerving  schriftelijk  en 
mondeling  wordt  door  de  studenten  elk  academiejaar  afgelegd 
(dus  vijf  keer  tijdens  de  studie). 

Het  schriftelijke  gedeelte  voor  het  eerste  en  tweede  jaar  be- 
vat  een  dictee,  een  navertelling  van  een  verhaal,  ongeveer  1 
bladzijde  lang,  en  twee  vertalingen  — Nederlands/Bulgaars  en 
Bulgaars/Nederlands,  ook  á 1 bladzijde  lang.  Voor  het  derde, 
vierde  en  vijfde  jaar  bevat  het  examensmateriaal  behalve  de 
twee  vertalingen  ook  een  lukkentest  en  een  opstel.  Alleen  de 
voor  het  schriftelijke  examen  geslaagde  studenten  worden 
mondeling  geëxamineerd.  Daarvoor  moeten  de  studenten  zelf- 
standig  een  vertaling  van  een  hedendaags  prozawerk  voorberei- 
den.  Het  aantal  bladzijden  stijgt  in  het  vijfde  jaar'tot  250. 

De  evaluatie  gebeurt  op  een  maximum  van  6 punten.  Met 
2 punten  zakt  de  student  voor  het  examen.  Vier  fouten  kosten 
1 punt  dus  bij  12  fouten  is  men  net  nog  geslaagd,  de  dertiende 
fout  is  fataal. 

Men  moet  benadrukken  dat  de  belangstelling  voor  deze  stu- 
dierichting  vrij  vanzelfsprekend  is.  Er  zijn  heel  weinig  mensen 
in  Bulgarije  die  Nederlands  kennen  omdat  men  tot  nu  toe  deze 
taal  alleen  in  het  buitenland  kon  studeren.  Daarmee  is  het  gro- 
te  aantal  kandidaten  te  verklaren  die  Nederlands  willen  stude- 
ren  en  een  diploma  halen. 

De  stichting  van  de  neerlandistiek  in  Veliko  Tamovo  was 
mogelijk  dankzij  de  contacten  met  organisaties  en  instanties  in 
België  en  Nederland  die  in  staat  waren  om  ons  advies  en  fi- 
nanciële  hulp  te  verstrekken  en  het  bezoek  van  gastlectoren 
aan  onze  universiteit  mogelijk  te  maken.  Dat  zijn  de  Neder- 
landse  Taalunie,  de  Intemationale  Vereniging  voor  Neerlandis- 

tiek,  het  Ministerie  van  de  Vlaamse  Gemeenschap,  de  Rijks- 
universiteit  Leiden  en  NUFFic. 

In  1995  had  ik  voor  de  eerste  keer  de  gelegenheid  om  een 
bezoek  aan  Zuid-Afrika  te  brengen.  Zoals  Bulgarije  is  ook 
Zuid-Afrika  in  een  periode  van  grote  veranderingen  en  pas  nu 
worden  contacten  op  alle  vlakken  realiseerbaar. 

De  aanleiding  tot  dit  bezoek  was  de  uitnodiging  van  het  Na- 
tionale  Afrikaanse  Letterkundige  Museum  en  Navorsingscen- 
trum  (naln)  te  Bloemfontein  om  daar  de  Afrikaanstalige  lite- 
ratuur  te  bestuderen.  De  bedoeling  was  om  op  die  manier  de 
voor  het  laatste  academiejaar  geplande  colleges  over  Afrikaans 
en  de  literatuur  in  het  Afrikaans  voor  te  bereiden.  Dit  studie- 
verblijf  kon  ik  gelukkig  combineren  met  de  deelname  aan  het 
Tweede  Intemationale  Congres  Nederlands  en  Afrikaans  in 
Bloemfontein. 

Ik  wou  graag  in  dit  verband  van  de  gelegenheid  gebmik 
maken  om  mijn  dank  te  betuigen  aan  de  collegas  van  NALN  en 
de  universiteiten  in  Potchefstroom,  Pretoria,  Stellenbosch, 
Kaapstad  en  Bloemfontein  die  hun  best  gedaan  hebben  om 
mijn  verblijf  zo  intensief  en  vruchtbaar  mogelijk  te  maken. 
Natuurlijk  heeft  de  ambassade  van  Zuid-Afrika  in  Sofia  ertoe 
bijgedragen  om  het  begin  van  onze  betrekkingen  te  vergemak- 
kelijken. 

Onze  Nederlandse  bibliotheek  in  Veliko  Tamovo  bezit  al 

Die  letterkunde,  die  natuur  en 


Die  noodsaaklikheid  van  indringende  ondersoeke  na  vraagstuk- 
ke  rondom  die  omgewing  word  vandag  wêreldwyd  aanvaar, 
ook  in  Suid-Afrika.  Maar  ook  hier  te  lande  word  dit  al  hoe 
duideliker  dat  omgewingsproblematiek  nie  beperk  is  tot  vraag- 
stukke  van  natuurkundige  en  ekonomiese  aard  nie.  Besinning 
rondom  die  tema  mens-omgewing  het  net  so  nodig  geword 
omdat  besorgdheid  oor  die  toestand  van  die  wêreld  ook  die 
plek  van  die  mens  daarin  moet  erken  en  aanspreek. 

Verskeie  konflikterende  toestande  heers  tegelykertyd  in  ver- 
skillende  wêrelddele,  maar  soms  ook  binne  dieselfde  geogra- 
fiese  gebied:  armoede  en  ellende  teenoor  rykdom  en  oorvloed; 
’n  bestaanstryd  teenoor  die  belewing  van  ’n  gemaklike  maar 
sinlose  bestaan;  tekorte  aan  lewensmiddele  teenoor  vermorsing 
en  oordaad;  ontwikkeling  teenoor  bewaring.  Dergelike  vraag- 
stukke  vereis  byna  vanselfsprekend  ook  die  betrokkenheid  van 
die  geesteswetenskappe,  om  groter  klarigheid  te  kry  oor  die 
aard  van  die  verhouding  mens-omgewing. 

Wanneer  die  begrip  “kunste”  by  die  tema  gevoeg  word,  is 
die  verbande  nie  meer  so  vanselfsprekend  nie.  Deur  die  eeue 
was  die  kuns  wat  die  mens  geskep  het  in  mindere  of  meerdere 
mate  aangewese  op  die  omgewing  as  bron,  maar  kan  die  kuns- 
te  ’n  rol  speel  in  die  bewaring  van  die  omgewing?  In  hierdie 
artikel  gaan  die  eiesoortige  bydrae  wat  kuns,  en  meer  spesifiek 
die  letterkunde,  kan  lewer  tot  die  gesprek  oor  die  omgewing, 
onder  die  loep  geneem  word.  Die  uitgangspunt  is  dat  wat  no- 
dig  is  vir  die  redding  van  die  aarde  nie  net  meer  kennis  is  nie, 


een  afdeling  Afrikaanstalige  literatuur  en  boeken  over  Zuid- 
Afrika  geschonken  door  Tafelberg  en  Human  & Rousseau. 

Afrikaans  wordt  aan  de  universiteit  te  Veliko  Tamovo  nog 
niet  direct  gedoceerd  maar  de  studenten  zijn  in  staat  om  teks- 
ten  in  het  Afrikaans  te  lezen  en  gesproken  Afrikaans  te  ver- 
staan. 

Nu  kort  geleden  een  cultureel  verdrag  tussen  onze  landen 
gesloten  is,  staan  wij  — hoop  ik  — voor  gunstigere  mogelijk- 
heden  om  onze  contacten  uit  te  breiden  en  te  verdiepen.  Dit  is 
volgens  ons  de  voorwaarde  voor  de  wederzijdse  kennismaking 
in  de  toekomst  van  onze  geograflsch  zo  ver  van  elkaar  liggen- 
de  volkeren.  Ons  initiatief  in  het  kader  van  de  neerlandistiek 
de  toegang  ook  van  de  tot  nu  toe  onbekende  Afrikaanstalige  li- 
teratuur  tot  de  Bulgaren  te  vergemakkelijken,  steunt  op  grote 
belangstelling  van  onze  kant.  Het  ligt  voor  de  hand  dat  op  die 
manier  mettertijd  beide  landen  van  de  culturele  betrekkingen 
kunnen  profiteren  — de  uitwisseling  op  cultureel  gebied  zou 
tot  intensivering  van  de  contacten  op  alle  andere  vlakken  kun- 
nen  bijdragen. 

Wij  stellen  hoge  prijs  op  de  toekomstige  mogelijke  uitbrei- 
ding  van  de  betrekkingen  met  Zuid-Afrika.  De  bereidwillig- 
heid  van  Zuidafrikaanse  instanties  en  universiteiten  om  met 
ons  te  contacten,  is  welkom. 


lewensgehalte 


maar  veral  ook  ’n  veranderde  lewenshouding. 

In  die  kunste  word  meer  fasette  van  die  mens  aangespreek 
as  die  blote  intellek:  ook  die  emosies  en  waardesisteme  kan  in 
verskillende  kunsvorme  aangeraak  en  selfs  verander  word.  Die 
belewing  van  kuns  kan  ’n  unieke  bydrae  tot  die  verhoging  van 
’n  mens  se  lewensgehalte  maak,  ’n  bydrae  wat  in  ’n  toene- 
mend  materialistiese  samelewing  meestal  misgekyk  word. 
Deur  aan  die  kunste  weer  ’n  regmatige  plek  toe  te  ken,  kan  ’n 
alternatief  daargestel  word  vir  die  verbruikersmentaliteit  wat 
teer  op  die  uitbuiting  van  die  natuur  en  wat  hoogty  vier  in  ons 
tyd. 

1.  Lewensgehalte 

In  wetenskaplike  kringe  word  die  direkte  verband  tussen  na- 
vorsing  en  lewensgehalte  gewoonlik  as  vanselfsprekend  aan- 
vaar.  Die  vraag  kan  egter  gestel  word  of  wetenskapsbeoefe- 
ning  die  alledaagse  lewe  van  mense  so  klaarblyklik  raak  en 
verbeter.  Daar  moet  soms  besin  word  of  dit  wel  moontlik  is 
om  die  lewensgehalte  van  mense  te  verhoog  deur  navorsing  in 
’n  bepaalde  vakwetenskap  of  deur  geesteswetenskaplike  navor- 
sing  in  die  algemeen,  om  selfs  te  vra  of  dit  iiberhaupt  moont- 
lik  is  om  deur  wetenskapsbeoefening  ’n  bydrae  te  lewer  tot  die 
verhoging  van  — let  wel:  nie  lewenstandaard  nie  — maar  le- 
wensgehalte. 

Hoe  staan  dit  met  wetenskap  en  lewensgehalte?  Het  weten- 

skapsbeoefening  nog  iets  te  doen  met  die  alledaagse  lewenswê- 
reld  van  mense?  Steek  daar  nie  dalk  groot  waarheid  in  die  ver- 
kleinerende  stelling:  “Science  is  the  thing  that  scientists  do” 
nie? 

2.  Persepsies  van  die  wetenskap 

My  inmïtiewe  aanvoeling  is  dat  daar  in  die  laat-twintigste  eeu 
twee  hoofpersepsies  van  die  wetenskap  onder  die  breë  publiek 
en  wetenskaplikes  van  alle  soorte  leef:  ’n  positiewe  en  ’n  ne- 
gatiewe  persepsie.  Aan  die  een  kant  leef  daar  onder  ’n  baie 
groot  deel  van  die  samelewing  ’n  byna  kinderlike  geloof  en 
vertroue  in  die  prestasies  van  die  wetenskap,  veral  die  natuur- 
en  mediese  wetenskap;  ’n  vertroue  dat  meer  en  beter  navor- 
sing  en  die  insameling  van  meer  kennis  die  oplossing  vir  al  die 
probleme  op  aarde  kan  verskaf  en  uiteindelik  die  redding  kan 
bring:  lewenstyle  of  morele  standaarde  of  lewenshoudings  hoef 
nie  verander  te  word  nie,  die  wetenskap  sal  uiteindelik  ’n  ant- 
woord  vind  op  die  vraagstukke  van  stres,  gesinsmoorde,  bum- 
out,  misdaad,  vigs,  oorbevolking,  die  uitputting  van  energie- 
bronne,  die  gat  in  die  osoonlaag,  ensovoorts. 

Daar  moet  toegegee  word  dat  die  wetenskap  en  veral  die 
natuurwetenskap  en  sy  toepassings  in  die  tegnologie  tot  indruk- 
wekkende  prestasies  gelei  het.  Voorbeelde  van  hierdie  ingrype 
van  die  mens  deur  middel  van  sy  kennis  met  die  gepaardgaan- 
de  mag  (kennis  is  mag,  het  daar  op  my  groen  skoolliniaal  ge- 
staan)  op  sy  omwêreld  is  bekend,  nie  alleen  onder  vakgenote 
nie,  maar  ook  onder  die  mense  op  straat.  Dit  word  immers  ge- 
propageer  en  gepopulariseer  deur  gmsa,  Radio  Today,  Huis- 
genoot,  Readers’  Digest.  Nog  nooit  het  ons  oor  meer  kennis 
en  pseudo-kennis  van  ons  wêreld  beskik  nie,  nog  nooit  was  die 
wetenskap  gewilder  en  grootser  nie.  Onder  ’n  groot  deel  van 
die  samelewing,  lyk  dit  my  (veral  dié  wat  nie  vir  Mammon 
aanbid  of  deur  hom  geseën  word  nie),  het  die  wetenskap  ’n 
byna  mistieke  mag  geword,  ’n  plaasvervanger  of  medestander 
van  ’n  onsienlik  Opperwese. 

Aan  die  ander  kant  is  daar  mense  wat  hulle  geloof  in  die 
voomitgang  wat  die  wetenskap  sou  bring,  verloor  het,  wat  in 
die  na-Kuhniaanse  denkklimaat  minstens  tot  ’n  besef  gekom 
het  van  die  beperktheid  van  wetenskaplike  paradigmas.  Inder- 
daad  het  die  bemeestering  van  die  natuur  gelei  tot  verbeterings 
in  die  lewensomstandighede  van  baie  mense,  maar  dit  het  ook 
gelei  tot  eksesse,  tot  lewensbedreigende  en  eties  bevraagteken- 
bare  tegnologiese  manipulasies.  Die  vroeëre,  mitiese  verhou- 
ding  tussen  mens  en  natuur  is  verbreek  en  die  natuur  het  niks 
anders  geword  nie  as  objek  vir  ontleding,  manipulasie  en  uit- 
buiting.  Daar  bestaan  dus  naas  ’n  oormatige  vertroue  op  die 
wondere  van  die  natuurwetenskap,  óók  ’n  wantroue  in  die  ver- 
moë  van  die  wetenskap  om  antwoorde  op  belangrike  vrae  te 
gee  en  ’n  ontnugtering  met  sommige  van  die  uitvloeisels  van 
ons  Cartesiaanse  denkerfenis. 

Is  dit  beter  gesteld  met  die  geesteswetenskappe?  In  ’n  in- 
dringende  artikel,  “Die  krisis  van  die  afwesige  gees”,  bevraag- 
teken  C.S.  de  Beer  (1991)  vanuit  filosofiese  perspektief  die 
stand  van  wetenskapsbeoefening.  Hy  voer  aan  dat  die  weten- 
skap  ’n  krisiskarakter  vertoon,  ’n  krisis  wat  blootgelê  word 
wanneer  bemarkbaarheid,  relevansie  en  die  voldoende  redes 
hiervoor  indringend  bevraagteken  word.  Verwysend  na  Hus- 
serl  sê  De  Beer  dat  dit  voorkom  asof  “relevante  wetenskap 
daardie  wetenskap  sou  wees  wat  die  beslissende  vrae  aangaan- 
de  egte  mensheid  vra,  die  mees  brandende  vrae  van  ’n  onge- 
lukkige  mensheid  stel,  naamlik  na  die  sin  of  onsin,  of  selfs  on- 
sinnigheid  van  hierdie  menslike  bestaan  en  aangaande  die  ver- 


wesenliking  van  menslike  vryheid”  (1991:  97).  Hy  vra  verder 
of  dit  vir  die  wetenskap  as  wetenskap  moontlik  is  om  hierdie 
vrae  te  stel  en  te  beantwoord.  Hy  voer  aan  dat  die  krisis  van 
die  wetenskap  eintlik  ’n  krisis  van  onvoldoende  redes  is,  om- 
dat  “die  redes  wat  verstrek  word  vir  die  betekenis  wat  die 
wetenskap  vir  menslike  eksistensie  en  vryheid  sou  hê,  die 
redes  vir  die  oorwig  van  die  fokus  op  die  toepaslike  en  tegnie- 
se  wetenskap  en  teen  die  basiese  ondersoekwerk,  die  redes 
waarom  ellendes  in  samelewings  ondanks  al  die  wetenskap- 
werk  maar  net  nie  besweer  kan  word  nie,  funksionalisties  en 
pragmatisties  van  aard  is  met  ’n  periferale  fokus  sonder  om 
die  wesenlike  probleme  van  menswees  in  berekening  te  bring” 
(1991:  104).  Wat  die  geesteswetenskaplike  navorsing  wat  tans 
gedoen  word  betref,  vind  De  Beer  dat  daar  maar  min  verwy- 
sing  is  na  gees  (1991:  106),  dat  die  geestelike  tot  die  rasione- 
le,  intellektuele  en  ideologiese  gereduseer  word,  dat  ekonomie- 
se  en  materialistiese  oplossings  aangebied  word  vir  probleme 
wat  wesenlik  nie-materieel  is  ( op . cit.\  108 — 110). 

Ook  vanuit  vakwetenskaplike  perspektiewe  word  daar  ge- 
twyfel  oor  die  werklike  betekenis  van  huidige  vorme  van  we- 
tenskapsbeoefening.  Ek  haal  net  een  voorbeeld  aan:  Tydens  ’n 
konferensie  oor  metodologie  gehou  in  1989,  opper  die  sosio- 
loog  Dian  Joubert  die  ongemaklike  vermoede  dat  sy  dissipline 
se  betekenis  vir  die  menslike  kondisie  onder  verdenking  is. 
Die  titel  van  sy  referaat,  “Towards  ahuman  sociology”,  bevat 
inherent  die  beskuldiging  dat  die  sosiologie  min  relevansie  het 
vir  die  alledaagse  lewe  van  gewone  mense.  Auguste  Comte, 
die  grondlegger  van  die  sosiologie,  het  dié  wetenskap  toegewy 
aan  die  vermensliking  van  alle  samelewings,  maar  ná  170  jaar 
van  sosiologie  is  Comte  se  utopiese  visie  nog  steeds  ’n  droom, 
nié  omdat  wetenskaplike  sosiologiese  kennis  nie  toegepas  en 
aanvaar  is  nie,  maar  vanweë  die  groot  gaping  tussen  die  aard 
van  gewone  sosiale  kennis  en  wetenskaplike  sosiale  kennis 
(Joubert,  1990:  77).  Joubert  voer  aan:  “Sociology’s  commit- 
ment  to  the  scientific  method  in  understanding  and  explaining 
social  reality  has  exacted  its  own  price:  a failure  to  consistent- 
ly  appreciate  the  full  humanness  of  that  reality”  (op.  cit.\  81). 

3.  Descartes 

Verskeie  twintigste-eeuse  denkers  voer  aan  dat  die  misloop  van 
die  Westerse  wetenskapsbeoefening  toe  te  skryf  is  aan  die  ra- 
sionalisme  van  René  Descartes.  Hoewel  die  dualisme  mens- 
natuur/subjek-objek/liggaam-siel/gees-materie  reeds  vroeg  as 
problematies  in  die  Westerse  wysbegeerte  aangevoel  is,  word 
dit  op  die  spits  gedryf  deur  die  onderskeid  wat  Descartes  tus- 
sen  twee  basiese  substansies  tref,  naamlik  die  res  cogitans  of 
denkende  syn  en  die  res  extensa  of  uitgebreide  syn. 

Descartes  se  doel  was  om  ’n  sekerheid  te  vind  wat  so  vas 
is  dat  daarop  die  fondamente  van  ’n  “wonderbare  wetenskap” 
gelê  kan  word.  Sy  fundamentele  metodiese  twyfel  het  hom 
daartoe  gelei  om  die  enigste  sekerheid  te  formuleer  as  die  twy- 
fel,  of  die  denke  en  die  subjek  wat  dink:  Cogito,  ergo  sum.  Ek 
dink,  daarom  is  ek.  Wat  is  ek?  Ek  is  denkende.  Wat  dink  ek? 
Ek  dink  my  gedagtes.  Hiermee  wou  Descartes  nie  die  bestaan 
van  die  stoflike  dinge  ontken  nie,  maar  dit  juis  bevestig.  Hy 
poneer  daarom  die  twee  basiese  substansies.  As  hy  sê:  Ek  dink 
my  gedagtes  oor  die  pen,  die  papier  of  die  tafel,  beteken  dit 
nie  dat  die  pen,  die  papier  en  die  tafel  niks  anders  is  as  my  ge- 
dagtes  daaroor  nie.  Die  pen,  die  papier  en  die  tafel  is  ook  iets 
volstrek  anders  as  my  gedagtes  en  ook  iets  volstrek  anders  as 
ekself.  Die  stoflike  dinge  het  dus  ’n  menslike,  subjektiewe 
kant,  naamlik  my  gedagtes  daaroor,  maar  ook  ’n  nie-menslike, 

objektiewe  kant,  naamlik  die  harde  werklikheid.  Hiermee  word 
die  skeiding  tussen  mens  as  subjek  en  natuur  as  objek  finaal 
voltrek. 

Ander  verreikende  uitvloeisels  van  die  ponering  van  die 
substans  van  die  uitgebreide  syn  is  die  konsepte  van  meetbaar- 
heid,  ontleedbaarheid,  kousaliteit  en  wetmatigheid.  Hierdie 
denkbeelde  van  Descartes  het  die  denkklimaat  van  die  Weste 
sedert  die  Verligting  deursuur,  het  gelei  tot  ’n  siening  van  die 
natuur  as  iets  volkome  vreemds,  as  objek  wat  manipuleerbaar, 
bruikbaar  en  uitbuitbaar  is.  Hierop  is  inderdaad  ’n  “wonderba- 
re  wetenskap”  gebou  en  hieruit  het  bykans  ongelooflike  ont- 
wikkelinge  voortgevloei.  Maar  die  mens  kon  nie  hiermee  by- 
hou  nie,  die  etiek  kon  nie  byhou  nie  en  bowenal  kan  die  aarde 
se  beperkte  hulpbronne  nie  meer  byhou  nie. 

In  ’n  artikel  van  Bert  Olivier  word  die  natuurfilosofie  van 
’n  aantal  postmodeme  denkers  bespreek.  In  die  opvattings  van 
denkers  soos  Paul  Ricoeur,  Maurice  Merleau-Ponty,  Jacques 
Derrida,  Martin  Heidegger  en  Karsten  Harries  word  probeer 
om  die  gebroke  verhouding  tussen  mens  en  natuur  as  uitvloei- 
sel  van  die  Cartesiaanse  subjek-objekskeiding  te  herstel.  Teen 
al  dié  filosowe  se  sienings  kan  kritiek  ingebring  word.  Olivier 
wys  veral  op  Harries  se  argumente  teen  ’n  geromantiseerde 
postmodeme  droom  om  sekere  onontkombare  ambivalensies  in 
die  modeme  wêreld  te  ontken  óf  om  deur  die  retoriek  van  die 
werklikheid  te  ontsnap  — volgens  Harries  kan  sekere  spannin- 
ge  nié  opgehef  word  nie.  Tog  dui  die  postmodeme  denkstro- 
minge  oor  die  natuur  op  “ ’n  beweging  — moontlik  selfs  ’n  po- 
sisie  wat  reeds  bereik  is  — anderkant  die  modeme  vervreem- 
ding  van  mens  en  natuur”  (1988:  286).  Ten  spyte  van  die  be- 
sware  is  daar  reeds  ’n  “gesonde  herrangskikking  van  die 
eeue-oue  mens-natuurverhouding”  en  kan  daar  reeds  tekens 
van  ’n  veranderde  siening,  naamlik  “een  van  wedersydse  be- 
trokkenheid  van  natuur  en  mens”  gevind  word  (Olivier,  1988: 
291). 

4.  Heidegger 

Ek  wil  graag  ’n  bietjie  meer  aandag  gee  aan  die  sieninge  van 
Heidegger,  veral  omdat  hy  ’n  outentieke  bestaan,  dit  wil  sê 
’n  lewe  met  kwaliteit,  as  onlosmaaklik  verbonde  aan  die  red- 
ding  van  die  aarde  beskou  en  juis  aan  die  digter,  die  kunste- 
naar,  ’n  besondere  plek  in  die  proses  toeken. 

Die  sentrale  problematiek  in  die  eksistensiële  fenomenolo- 
gie  van  Heidegger  is  die  vraag  na  die  Syn  — wat  is  dit  om  te 
wees?  Die  vraag  is  tegelyk  ook  ’n  vraag  na  menswees,  omdat 
dit  net  die  mens  is  wat  dié  vraag  kan  stel;  omdat  die  menslike 
synswyse  die  enigste  is  wat  ons  kan  ken. 

Grootliks  vereenvoudig,  onderskei  Heidegger  twee  basiese 
synswyses,  naamlik  die  toestand  van  Verfallenheit  en  ’n  outen- 
tieke  bestaan. 

Die  vervalle  toestand  word  gekenmerk  deur  ’n  opgaan  in 
die  alledaagse,  ’n  opgaan  in  die  onbepaalde  ander,  die  “hulle”, 
vresies  en  probleempies,  ’n  vlug  weg  van  die  ware  self.  Dit 
sou  ook  getipeer  kon  word  as  ’n  verskuiwing  van  die  subjek- 
tiewe  ervaring  na  ’n  objektiverende  bestaanswyse.  Omdat  die 
mens  homself  só  reduseer,  word  hy  ook  objek  van  reduksies. 
Die  mens  verloor  sy  menslikheid,  word  ’n  ding  soos  ander 
dinge,  bmikbaar  en  manipuleerbaar.  Dink  maar  aan  die  ge- 
maklike  gebruik  van  ’n  uitdrukking  soos  “menslike  hulpbron- 
ne”.  Gevolglik  word  die  werklike  nood  van  die  mensdom  nie 
herken  nie  en  word  aan  pseudo-behoeftes  aandag  gegee,  by- 
voorbeeld  die  verskaffing  van  ’n  netwerk  van  paaie,  terwyl  die 
ware  probleem  die  mens  se  uitwegloosheid  is.  Heidegger  praat 


ook  van  die  woningnood  van  ons  tyd  en  pogings  wat  aange- 
wend  word  om  genoegsaam  behuising  vir  ’n  groeiende  bevol- 
king  te  verskaf,  terwyl  die  eintlike  nood  is  dat  die  mens  moet 
leer  woon,  die  eintlike  nood  is  ’n  Heimatlosigkeit,  ’n  ontuis- 
heid  in  die  wêreld  (1977:  339). 

Nog  ’n  uitvloeisel  van  die  vervalle  toestand  is  volgens  Hei- 
degger  die  sogenaamde  “verduistering  van  die  wêreld”.  Ken- 
merkend  hiervan  is  die  vlug  van  die  gode,  die  vemietiging  van 
die  aarde,  die  standaardisering  van  die  mens  en  die  voorrang 
van  middelmatigheid  (1974:  45,  aangehaal  deur  De  Beer, 
1991 : 109).  Gees  word  vervals  tot  intelligensie  en  misbruik  as 
instrument  in  diens  van  ander.  Die  soort  take  wat  vandag  van 
die  intellek  gevra  word,  is  die  oplos  van  netjies  verpakte,  be- 
perkte  probleme.  In  plaas  van  insig,  verg  dit  vemuf,  in  plaas 
van  die  beantwoording  van  ware  menslike  vraagstukke,  vra  dit 
die  vervaardiging  van  nuwe  foefie-apparaatjies. 

Op  watter  wyse  kan  die  mens  weer  uit  hierdie  toestand  van 
vervallenheid  kom  en  ’n  outentieke  bestaan  voer?  Deur  los  te 
kom  van  die  greep  van  alledaagse  sorge  en  vrese  en  deur  er- 
kenning  te  gee  aan  die  angs  vir  ’n  onnoembare  iets,  ’n  gevoel 
van  verlies,  van  die  Niks.  Angs  word  ervaar  wanneer  die 
mens  gekonfronteer  word  met  die  totaliteit  van  sy  bestaan  as 
feitelikheid  en  moontlikheid,  dus  ook  met  die  uiterste  moont- 
likheid,  naamlik  die  dood.  Eers  die  erkenning  van  die  nietig- 
heid  van  die  menslike  lewe,  die  besef  dat  die  menslike  bestaan 
’n  Sein  zum  Tode  is,  maak  die  mens  vry  van  oneintlikheid.  Al- 
le  angs  is  dus  doodsangs,  maar  die  verwagting  van  die  dood 
beteken  nie  ’n  blind  staar  op  die  einde  van  die  lewe  nie.  Die 
Freiheit  zum  Tode  hou  die  vryheid  in  om  jouself  te  wees,  om 
jou  los  te  maak  van  die  ban  van  die  “hulle”  en  die  las  van  die 
alledaagsheid. 

Eers  wanneer  die  mens  besef  dat  sy  bestaan  ’n  Sein  zum 
Tode  is,  kan  hy  outentiek  woon.  Aarde  en  hemel,  goddelike  en 
sterflike  hoort  volgens  Heidegger  (1977:  328 — 329)  in  een 
oorspronklike  eenheid,  das  Geviert  of  die  Viertal  bymekaar. 
Om  te  kan  woon  beteken  dan  om  die  wesenlike  van  die  Viertal 
in  orde  te  hou  en  te  bewaar  (das  Schonen ).  Dit  openbaar  vier 
fasette: 

1 . Die  sterflikes  woon  daarin  dat  hulle  die  aarde  red,  dit  vry- 
stel  om  te  wees  wat  dit  is  en  dit  nie  te  onderwerp  en  te  ek- 
sploiteer  nie; 

2.  Die  sterflikes  woon  daarin  dat  hulle  die  hemel  as  hemel 
ontvang,  dit  wil  sê  son  en  maan  en  sterre  hulle  gang  laat  gaan, 
die  seën  én  die  strafheid  van  die  seisoene  aanvaar,  die  nag  nie 
tot  dag  maak  nie  en  die  dag  nie  tot  ’n  dolle  gejaag  nie; 

3.  Die  sterflikes  woon  daarin  dat  hulle  die  goddelike  verwag, 
nie  hulle  eie  gode  maak  en  afgode  aanbid  nie,  maar  hoop  op 
die  ongehoopte,  wag  op  die  onsienlike;  en 

4.  Die  sterflikes  woon  daarin  dat  hulle  die  sterflikheid  ver- 
werklik,  sodat  die  dood  ’n  goeie  dood  kan  wees. 

In  die  verwerkliking  van  hierdie  dinge  speel  die  kunstenaar,  en 
veral  die  digter,  ’n  bemiddelende  rol.  Hoewel  alle  kuns  in  we- 
se  “Dichtung”  is,  ken  Heidegger  aan  die  poësie  as  woordkuns- 
werk  tog  ’n  unieke  plek  in  die  domein  van  die  kunste  toe.  Dit 
is  die  taak  van  die  digter  om  die  heilige  dinge  uit  te  spreek, 
om  die  heelheid  van  dinge  te  toon,  om  as  teken  te  staan  tussen 
die  sterflike  en  die  goddelike,  sodat  die  mens  kan  woon. 

Vir  Heidegger  is  dit  slegs  deur  taal  dat  die  dinge  in  hulle 
wesenlikheid  tot  spreke  gebring  kan  word,  dat  ons  tot  die 
waarheid  kan  kom.  Taal  word  nie  primêr  as  kommunikasie- 
middel  gesien  nie,  maar  as  dit  waardeur  die  dinge  benoem  en 
so  tot  verskyning  gebring  word,  waai'deur  dinge  uit  die  chaos 

te  voorskyn  kan  tree.  Waarheid  lê  egter  nie  in  wetenskaplike 
terminologie  wat  ’n  presiese  korrespondensie  tussen  feit  en 
woord  veronderstel  nie,  maar  juis  in  die  taal  van  die  digter. 
Waarheid  kan  nie  bereik  word  deur  presieser  formulering  nie, 
maar  alleen  deur  dit  te  ervaar. 

In  sy  opstel  oor  die  oorsprong  van  die  kunswerk  toon  Hei- 
degger  aan  dat  die  waarheid  omtrent  die  dinglikheid  van  dinge 
nie  deur  tradisionele  opvattings  daarvan  soos  subjek  en  predi- 
kaat  of  stof  en  vorm  raakgevat  kan  word  nie.  Aan  die  hand 
van  ’n  skildery  van  Vincent  van  Gogh  word  aangetoon  dat  die 
ware  aard  van  gebruiksartikels  soos  die  skoene  van  ’n  klein- 
boer  in  die  kunswerk  blootgelê  word:  “This  painting  spoke.  In 
the  nearness  of  the  work  we  were  suddenly  somewhere  else 
than  we  usually  tend  to  be  ...  [...]  Van  Gogh’s  painting  is  the 
disclosure  of  what  the  equipment,  the  pair  of  peasant  shoes,  is 
in  truth.  [...]  If  there  occurs  in  the  work  a disclosure  of  a 
particular  being,  disclosing  what  and  how  it  is,  then  there  is 
here  an  occurring,  a happening  of  truth  at  work”  (1977:  164). 

Die  waarheid  gebeur  dus  in  die  kunswerk,  of  presieser,  in 
die  gaping,  die  Lichtung  tussen  dinge,  tussen  die  wêreld  wat 
in  die  kunswerk  tot  stand  kom  en  die  materie  waaruit  dit  ge- 
maak  word. 

Heidegger  se  filosofie  is  dus  om  twee  redes  van  besondere 
belang  vir  die  letterkunde;  eerstens  omdat  die  bewaring  van 
die  aarde  as  grondtrek  van  ’n  outentieke  bestaanswyse  vir  die 
mens  gesien  word  en  tweedens  omdat  die  waarheidsontbloten- 
de  karakter  van  die  kuns  tot  so  ’n  outentieke  bestaan  ’n  promi- 
nente  rol  speel . Dit  lyk  asof  Heidegger  wil  sê  dat  die  woord- 
kunstenaar  en  by  uitbreiding  ook  ander  kunstenaars  antwoorde 
kan  gee  op  die  probleme  wat  die  vakwetenskappe  en  die  tegno- 
logie  nié  kan  oplos  nie.  Wetenskap  en  tegniek,  in  sy  toespit- 
sing  op  onderdeeltjies  van  die  werklikheid,  in  sy  versplintering 
van  mens  en  natuur  in  hanteerbare  kompartemente,  stuur  al- 
maardeur  verby  die  dinge  wat  werklik  saakmaak.  Wetenskap 
en  tegniek  kan  dus  wel  lewenstandaarde  verhoog,  meer  goede- 
re  verskaf,  gesondheid  verbeter,  fisiese  omstandighede  ver- 
beter,  maar  om  die  waarheid  te  kan  ken,  om  ’n  sinvolle  lewe 
te  kan  lei,  moet  ons  na  die  ervaring  van  waarheid  en  heelheid 
soek,  en  dit  is  ’n  ervaring  wat  die  kunste  kan  bied.  Sou  ’n 
mens  dit  daarom  kon  waag  om  te  beweer  dat  dié  soort  kuns 
wat  die  mensdom  onder  die  besef  kan  bring  wat  ’n  goeie  lewe 
is  en  dat  dit  veral  nie  gekoppel  is  aan  materiële  besit  of  die 
produkte  van  die  tegnologie  nie,  van  die  betekenisvolste  by- 
draes  kan  lewer  tot  die  redding  van  die  aarde? 

5 . ’n  Ander  land 

Aan  die  hand  van  hierdie  beskouing  wil  ek  graag  enkele  op- 
merkings  maak  oor  Karel  Schoeman  se  roman  ’n  Ander  land 
(1984),  op  die  gevaar  af  dat  ’n  uitvoerige  ontleding  van  die  ro- 
man  juis  weer  in  die  slaggat  van  ’n  natuurwetenskaplike  ver- 
splintering  van  ’n  betekenisvolle  geheel  kan  val.  Heidegger  se 
beskouinge  verskaf  myns  insiens  ’n  insiggewende  sleutel  tot 
die  roman  (en  dit  is  ’n  groot  kunswerk,  wat  ook  ’n  Heidegge- 
riaanse  lesing  sal  kan  dra).  Andersyds  het  ek  die  werk  ook  ’n 
merkwaardige  vergestalting  van  die  abstraksies  van  Heidegger 
se  denke  gevind:  in  ’n  dubbele  betekenis,  naamlik  sowel  wat 
die  rol  van  die  woordkunstenaar  as  bemiddelaar  tot  die  waar- 
heid  betref  as  die  vergestalting  van  die  hooffiguur  se  deurbre- 
king  van  ’n  oneintlike  bestaan.  Ek  wil  dus  ’n  klein  demonstra- 
sie  probeer  gee  van  die  wyse  waarop  die  kunswerk  (hier  ’n  ro- 
man)  tot  lewensgehalte  kan  bydra.  Hier  word  waarheid  nie  as 
feitelikheid  aangebied  nie,  maar  as  uitnodiging  tot  inlewing  in 


die  synsproblematiek  van  ’n  indiwidu. 

’n  Ander  land  is  baie  goed  ontvang  en  is  ook  bekroon  met 
verskeie  literêre  pryse.  Die  kritiek  was  dit  eens  dat  die  roman 
wesenlik  oor  twee  sake  handel : die  aanvaarding  van  ’n  vreem- 
de  land  as  tuiste  en  die  aanvaarding  van  die  dood;  in  J.M. 
Coetzee  se  woorde:  “...  it  becomes  possible  to  live  in  Africa 
once  you  have  accepted  that  you  will  die  in  Africa”  (Die  Suid- 
Afrikaan,  1.3.1985:  45).  Die  ander  land  is  ook  die  ander  land 
van  die  dood.  ’n  Ander  land  word  bestempel  as  ’n  groot  werk, 
nie  as  gevolg  van  ’n  verwikkelde  styl  of  plot  of  struktuur  nie, 
maar  groot  omdat  die  werk  oor  groot  en  gewigtige  sake  handel 
wat  op  ’n  meesterlike  wyse  gefiksionaliseer  word. 

Die  plasing  van  die  roman  in  die  Bloemfontein  van  die  laat- 
negentiende  eeu  is  betekenisvol:  Dit  is  ’n  tyd  van  rustige  ont- 
wikkeling  vir  die  jong  stadjie,  sonder  emstige  sosiaal-politieke 
konflik.  Ook  die  klaarblyklike  welgesteldheid  van  die  hooffi- 
guur,  Versluis,  sorg  daarvoor  dat  die  problematiek  van  die  ro- 
man  redelik  ondubbelsinnig  om  die  twee  sentrale  kwessies 
wentel:  die  vreemde  land  en  die  dood.  Versluis  ly  aan  ’n  long- 
kwaal  en  kom  na  Suid-Afrika  in  die  hoop  om  hier  gesond  te 
word.  Wanneer  hy  in  Bloemfontein  aankom,  is  hy  dodelik 
siek.  Hy  herstel,  is  vasberade  om  te  leef  en  wil  so  min  moont- 
lik  aan  siekte  of  dood  herinner  word.  Versluis  is  as  ’t  ware  op 
vlug  voor  sy  eie  sterflikheid.  Wanneer  hy  verhuis  na  die  lo- 
sieshuis  van  mev.  Van  der  Vliet,  laat  hy  hom  opneem  in  die 
roetine  van  elke  dag:  pligplegings  en  beleefde  gesprekke,  etes 
en  skoon  wasgoed,  visitekaartjies  en  formele  besoeke.  Versluis 
verkies  aanvanklik  ook  dié  bestaan:  “Hy  voel  dankbaar  vir  die 
vrede,  stilte  en  ordelikheid  in  hierdie  huis  waar  niks  hom  be- 
dreig  of  belaer  nie,  waar  niks  hom  steur  nie  behalwe  hoog- 
stens  die  skugter  klop  van  ’n  bediende  wat  die  strykgoed 
temgbesorg  of  vir  hom  kom  sê  dat  die  koffie  gereed  is”  (p. 
75).  Dit  is  ’n  voortsetting  van  die  onbetrokke,  selfgesentreerde 
bestaan  wat  hy  in  Nederland  gevoer  het. 

Hier  in  Suid-Afrika  is  die  bestaan  egter  vol  krake:  mev. 
Van  der  Vliet  se  Nederlandse  winterkos  is  onvanpaste  naboot- 
sings  vir  die  warm  somersdae  van  die  Vrystaat,  die  plaaslike 
inwoners  se  Nederlands  is  vol  foute,  die  poësievoorlesings  le- 
weloos  — in  die  halfslagte  vermenging  van  Afrika  en  Europa 
word  die  oneintlikheid  van  die  bestaanswyse  duideliker  as  wat 
dit  miskien  in  ’n  geordende  Europese  samelewing  was.  Daar 
is  ook  die  durende  bewussyn  van  siekte  en  dood  wat  Versluis 
beangs:  die  grafstene  teen  die  koppie  buite  die  dorp,  die  tam- 
pende  kerkklok  wat  die  begrafnis  van  die  Skotse  dame  begelei, 
dr.  Krause,  verwysings  en  herinneringe  aan  sy  eie  ongesteld- 
heid.  Na  die  huwelik  van  Juffrou  Pronk,  toe  daar  weer  vrede 
in  mev.  Van  der  Vliet  se  huis  daal,  ervaar  Versluis  dit  intens: 
“Maar  in  die  gladde,  onversteurde  vlak  van  die  lewe  het  daar 
’n  klein  krakie  verskyn  — net  vir  ’n  oomblik:  ’n  skeurtjie,  ’n 
skrefie  so  fyn  dat  mens  nie  eens  ’n  visitekaartjie  daar  sou  kan 
indmk  nie,  ’n  haarbarsie  in  die  geëmaljeerde  oppervlak  van 
die  werklikheid;  en  in  dié  ondeelbare  sekonde  terwyl  dit  sig- 
baar  is,  vou  die  bodemlose  afgrond  oop  en  gaap  die  mimte 
voor  hom  sonder  wegwyser  of  baken  om  hom  te  lei”  (p.  156). 

Ook  in  die  landskap  van  Afrika  is  dit  die  mimte  wat  Ver- 
sluis  fassineer.  Sodra  hy  herstel,  word  hy  bewus  van  die  land 
wat  wag  (p.  19),  en  wanneer  hy  op  sy  vroeë  verkenningstogte 
oor  die  panorama  uitkyk,  besef  hy:  “Dit  is  ’n  ander  land,  ... 
dit  is  ’n  nuwe  wêrelddeel,  en  sy  leegheid  hou  eindelose  belofte 
in,  sy  donker  vol  geheimenisse”,  die  leë  mimte  wag  dat  iets 
moet  gebeur  (p.  31).  Die  verlatenheid  is  egter  ook  ontstellend, 
sonder  dat  hy  begryp  waarom  (p.  30).  In  die  vervlegtheid  van 
land  en  dood  waarop  reeds  gewys  is,  kom  dit  voor  asof  dit 

leegheid  van  Versluis  se  bestaan,  in  Heideggeriaanse  terme  die 
Nichts,  die  leegheid  waarvoor  hy  te  staan  kom  na  die  bedry- 
wigheid  van  die  huweliksfees  en  wat  hom  met  ’n  woordelose 
paniek  vul  (p.  139). 

Op  sosiale  vlak  word  die  gladheid  van  Versluis  se  bestaan 
versteur  deur  sy  kennismaking  met  die  Duitse  pastoor  Scheff- 
ler  en  sy  kreupel  suster,  Adele.  In  kontras  met  die  ander 
Bloemfonteiners  tree  hulle  volkome  onkonvensioneel  op  en  be- 
staan  daar  geen  fatsoenlike  gesprekstaboes  vir  hulle  nie.  By 
die  eerste  ontmoetings  met  hulle  vind  hy  die  direktheid  en  eer- 
likheid,  die  onvoorspelbaarheid  van  August  Scheffler  tegelyk 
ontwapenend  en  ontstellend;  by  Adele  Scheffler  vind  hy  die- 
selfde  verrassende  direktheid,  maar  hy  vind  ook  haar  gebrek 
afstootlik.  Na  elke  blootstellende  gesprek  met  een  van  hulle 
word  Versluis  se  sorgvuldig  bewaarde  geestelike  balans  ver- 
steur,  en  tog  is  hulle  die  enigste  mense  aan  wie  hy  ooit  ’n 
tweede  gedagte  skenk,  en  vul  die  herinnering  aan  die  toege- 
neentheid  en  innige  bymekaarwees  in  die  armoedige  pastorie 
hom  by  geleentheid  met  ’n  onverwagse  droefheid  (p.  126).  Bo- 
wenal  is  dit  die  beroep  wat  hulle  op  sy  medemenslikheid,  vir 
hulleself  en  vir  die  “onverkwiklike”,  dodelik  sieke  Gelmers 
wat  hom  ontstel.  Die  kontak  met  die  outentieke  lewenswyse 
van  die  Schefflers  kan  gesien  word  as  een  van  die  katalisators 
wat  Versluis  in  staat  stel  om  die  oneintlikheid  van  sy  lewe  te 
deurbreek. 

Nadat  Versluis  deur  dokter  Kellner  gekonfronteer  word  met 
die  onafwendbaarheid  van  sy  dood,  begin  die  aanvaardings- 
proses.  Die  aanskyn  van  dinge  verander  vir  hom.  Hy  kan  met 
groter  verdraagsaamheid  kyk  na  die  onaangenamer  aspekte  van 
die  dorp  en  die  mense.  Hy  word  ontroer  deur  die  onvolmaak- 
te  Mozart-voordrag  van  August  Scheffler  en  sy  vader,  omdat 
hy  die  liefde  en  begrip  waarmee  die  musiek  gespeel  word,  kan 
waardeer.  Hy  begin  ook  die  skanse  van  sy  selfgenoegsame  le- 
we  deurbreek  wanneer  hy  inwillig  om  Scheffler  geselskap  te 
hou  tydens  die  rit  na  Brandkop.  By  die  besef  dat  hy,  wat  nog 
nooit  so  alleen  saam  met  ’n  ander  mens  was  nie,  deur  die  vei- 
lige  beskutting  van  vroeër  breek,  “voel  hy  ’n  onverwagte  dui- 
seling,  ’n  opwinding  byna,  asof  deure  een  na  die  ander  voor 
hom  oopgaan  en  eindelose  vergesigte  in  die  opeenvolgende 
vertrekke  voor  hom  oopvou,  deur  ’n  reeks  lang  gange,  en  uit 
oor  die  wye  land  waardeur  hulle  ry”  (p.  212).  Een  van  die 
deure  wat  oopgaan,  is  dié  na  Gelmers,  wat  hy  vroeër  sover 


moontlik  vermy  het.  Wanneer  Gelmers  ná  ’n  besoek  aan  die 
Schefflers  oorval  word  deur  duiseligheid,  bied  Versluis  hom 
ondersteuning  aan.  Uiteindelik  willig  hy  selfs  tot  sy  eie  verba- 
sing  in  om  by  die  siek  jongman  te  waak  en  Gelmers  sterf  in 
een  van  die  skrynendste  tonele  in  die  roman  in  Versluis  se 
arms  (p.  287). 

Geleidelik  raak  Versluis  versoen  met  die  landskap  waarin 
hy  hom  bevind  en  erken  hy  aan  Scheffler  dat  dit  vir  hom  mooi 
is.  Hy  aanvaar  die  leegheid  van  die  landskap  en  maak  vrede 
met  die  wete  dat  hy  opgeneem  gaan  word  in  hierdie  aarde.  Hy 
raak  ontslae  van  die  oortollige  ballas  van  alledaagse  dinge  soos 
sy  koerante  en  staan  selfs  sy  kopie  van  Vergilius  aan  Scheffler 
af. 

Vir  diegene  wat  die  deursettingsvermoë  het  om  tot  aan  die 
einde  van  Schoeman  se  raman  te  vorder,  wag  daar  ’n  sublieme 
ervaring  in  die  laaste  bladsy  of  twee,  ’n  visioenêre  blik  op  le- 
we,  dood,  land  en  mens.  Die  opmerkings  wat  ek  gemaak  het, 
is  bloot  kanttekeninge  by  die  deurlees  van  ’n  boek  van  meer 
as  driehonderd  bladsye.  Die  leser  raak  deurdrenk  met  woorde, 
tonele  en  karakters,  ’n  proses  voltrek  hom  in  die  bewussyn. 
Die  sin  van  die  roman  lê  ten  slotte  nie  in  enigiets  wat  agtema 
oor  die  leeservaring  gesê  word  nie,  maar  in  die  werk  self,  in 
belewing  van  bladsy  na  bladsy.  Die  waarheid  omtrent  lewe  en 
dood  wat  die  skrywer  wil  meedeel,  voltrek  hom  in  die  roman. 
In  die  merkwaardige  vervlegting  van  motiewe  en  temas,  die 
ontvouing  van  gebeurtenisse  en  die  openbaring  van  karakters 
gee  Schoeman  op  aangrypende  wyse  antwoord  op  ’n  problema- 
tiek  wat  menswees  ten  diepste  raak:  hoe  om  goed  te  lewe  en 
goed  te  sterwe. 

ELIZE  BOTHA 


’n  Eietydse  en  persoonlike  perspektief  op  Afrikaans/Neder- 
lands* 


Uit  die  turbulensie  van  transformasie  waarin  ons  in  ons  land 
ons  bevind,  kristalliseer  daar  telkens  onverwagte,  kosbare  in- 
sigte,  klein  vastighede. 

Een  daarvan  is  die  hemieude  besef  van  die  opperbelangrike 
rol  wat  storievertellers,  en  dus  die  letterkunde,  in  ’n  gemeen- 
skap,  vir  ’n  gemeenskap,  vir  ’n  hele  land  kan  vervul.  En  sto- 
rievertellers  werk  en  leef  by  wyse  van  taal,  soos  die  hele  men- 
seras  in  sy  aardse  “Geworfen-sein”  beweeg,  leef  en  is  deur 
middel  van  taal.  Ek  gaan  my  spreekbeurt  te  baat  neem  om  iets 
soos  ’n  storie  te  vertel. 

Toe  die  mense  van  Suid-Afrika  op  2 Februarie  1990,  om 
elfuur  die  oggend,  deur  ’n  Jesaja-woord  van  viylating  en  bege- 
nadiging  ’n  nuwe  tydvak  in  die  landsgeskiedenis  betree  het, 
het  ons  al  meer  vanuit  die  beeld  van  “deure  wat  oopgaan”, 
“grense,  mure  wat  afgebreek  word”,  begin  leef.  En  dit  was 
juis  vanuit  ’n  bewussyn  van  taal  as  die  voertuig  by  uitnemend- 
heid  van  grensoorskryding,  van  samekoms  en  samebinding,  dat 
’n  ware  Februarie-mens  iets  toepasliks  vir  die  nuwe  tyd  bedink 
het.  Ons  taal-  en  landgenoot  van  wie  op  bladsy  48  van  die  pu- 
blikasie  waarvan  ons  vanaand  die  verskyning  vier,  gepraat 
word  as  “storieverteller,  taalkundige  en  kunstenaar  van  die 
woord”,  professor  Vemon  Febmary,  het  vanuit  Leiden  in  Ne- 
derland  waar  hy  jarelank  sy  ballingskap  uit  Afrika  in  durende 
verbondenheid  met  Afrika  en  Afrikaans  uitgeleef  het,  die  col- 
loquium  “Taal  en  identiteit  — Afrikaans  en  Nederlands”  in  Ju- 
nie  1992  georganiseer.  Vir  die  eerste  keer  ná  1990  is  taal-en- 
letteremense  uit  verwante  vak-  en  belangegebiede  in  Suid-Afri- 
ka  en  Nederland  weer,  soos  vroeër  vir  eeue  lank  gebeur  het, 
bymekaargebring  om  (soos  dit  in  ’n  koerantberig  gestel  is) 
“onder  die  skilderagtige  koepel  van  die  beroemde  Pieterskerk 
in  Leiden  die  ingewikkelde  vraagstukke  rondom  die  verhou- 
ding  tussen  die  twee  tale  en  die  toekoms  daarvan  (te)  be- 
spreek”.  Dié  “besprekings”  het  ’n  boek  geword,  uitgegee  deur 
Tafelberg-uitgewers  in  1994:  Taal  en  identiteit:  Afrikaans  en 
Nederlands.  Maar  dié  besprekings  het  ook  durende  gesprekke 
geword  tussen  hierdie  en  nog  vele  ander  vakgenote,  weten- 
skapsbeoefenaars,  steeds  taal-en-letteremense,  storievertellers, 
in  ’n  steeds  dmkker  wordende  heen-en-weer-verkeer  tussen 
Suid-Afrika  en  Nederland.  En  in  die  sentmm  van  hierdie  ge- 
sprekke  het  steeds  die  verhouding,  nee:  die  onmiskenbare  ver- 
bintenis  Afrikaans — Nederlands  gestaan. 

Uit  hierdie  branding  van  hemieude,  driftige  en  gees-driftige 
gesprekvoering  verrys,  soos  ’n  eietydse  Botticelli-Venusge- 
boorte,  die  publikasie  wat  ons  vanaand  begroet.  ’n  Mens  sou 
kon  sê:  dit  breek  opnuut  “tussen  die  engtes”  uit.  Want,  as  kind 
van  my  tyd,  en  my  tyd  is  ses  dekades  en  ’n  half,  het  die  beeld 
van  boeie  wat  losgaan,  deure  wat  oopgaan,  mimtes  wat  (op-) 
nuut  geskep  word,  my  onvermydelik  temggevoer  na  ’n  ánder 
publikasie  wat,  op  Suid-Afrikaanse  inisiatief,  die  band  tussen 
Nederlandse  en  Afrikaanse  taal-en-lettere  op  beduidende  wyse 
bevestig  het.  Dit  was  die  publikasie  van  die  bloemlesing  van 
Nederlandse  en  Afrikaanse  belletrie,  Tussen  die  engtes , van 


1940,  saamgestel  deur  D.B.  Bosman,  N.P.  van  Wyk  Louw, 
W.E.G.  Louw  en  Jan  Greshoff,  toonaangewende  taal-en-lette- 
remense,  om  Nederlandse  skrywers  tydens  die  besetting  gelde- 
lik  en  moreel  te  ondersteun.  ’n  Mens  moet  die  datum,  1940, 
noulettend  bekyk:  ’n  jaartal  binne  die  hoogbloei  van  die  Derti- 
gerdigters  in  Suid-Afrika,  waar  die  leiers  onder  dié  digters, 
W.E.G.  en  N.P.  van  Wyk  Louw,  met  hierdie  inisiatief  die 
“verborge  één”-heid,  reeds  deur  die  digter  Totius  uit  die  eerste 
Afrikaanse  digtergenerasie  geartikuleer,  opnuut  bevestig. 

Ook  by  hierdie  verrykende  tradisie  voeg  Johann  Lodewyk 
en  Renée  Marais  se  inisiatief  van  1995,  in.  En  betekenisvol  vir 
ons  tydsgewrig,  ook  in  die  opsig  dat  dit  toon  hoe  kragtig  die 
tradisie  is  waaruit  dié  inisiatief  gevoed  kon  word,  is  die  wye 
steun  wat  dit  verkry  het:  van  die  Ambassade  van  het  Konin- 
krijk  der  Nederlanden,  die  Stigting  vir  Afrikaans,  die  Noorde- 
like  Kennisnetwerk  vir  Neerlandistiek  (’n  aksie  van  die  Neder- 
landse  Taalunie)  en  die  invloed-  en  omvangryke  Afrikaanse 
kultuurorganisasie,  die  ATKV. 

Dié  saamsnoer  van  staats-  en  sosiokulturele  stmkture  in 
hierdie  pragtige  nommer  van  Ensovoort  gee  aan  die  naam  van 
die  tydskrif  ’n  besondere  en  belofteryke  betekenis.  Ons  hoop 
dat  dit  verseker  dat,  soos  in  die  eerste  helfte  van  hierdie  eeu 
en  selfs  daarvóór,  die  sterk  voedingsbron  vir  Nederlands-  en 
Afrikaansgebmikers  wat  aan  dié  taalverbintenis  ontspring,  ster- 
ker  as  ooit  sal  vloei.  Ons  hoop  dat  kulturele  samewerking  tus- 
sen  Nederland,  Vlaandere  en  Suid-Afrika  mettertyd  weer  geïn- 
stitusionaliseer  sal  word.  Maar  ons  hoop  ook  dat  dit  tot  die  in- 
spirasie  van  ondememers  uit  die  privaatsektor  sal  dien,  uit  dié 
belangegebiede  wat  met  taal  en  kommunikasie  te  make  het. 

Ons  Nederlandse  taalgenote  moet  geesdriftige,  markbewuste 
ontginners  van  die  boekhandel  vind  om  vir  ons  Afrikaanse 
skrywers,  lesers  te  kweek  in  Nederlands-lesende  streke.  Insge- 
lyks  moet  ons  sulke  ontginners  vir  Nederlandse  skrywers  in 
Suid-Afrika  vind. 

Ons  uitgewers  van  Afrikaanse  boeke,  in  samewerking  met 
boekjoemaliste  in  Nederlands-lesende  streke,  moet  bekendheid 
vir  Afrikaanse  boeke  in  gesaghebbende  en  populariserende 
boekeblaaie  skep. 

Die  seisoen  van  die  groot  Boekebeurse  in  Antwerpen,  in 
Frankfurt,  lê  voor  die  deur.  Ons  uitgewers,  boekhandelaars  en 
ander  verspreiders  pak  hulle  tasse  en  maak  hulle  afspraakboe- 
kies  vol.  Mag  hierdie  nommer  van  Ensovoort  hul  inspireer  om 
te  sorg  vir  ’n  “ensovoort”  deur  ’n  boekeverkeer  tussen  Neder- 
land  en  Suid-Afrika,  tot  in  lengte  van  dae,  tussen  die  engtes 
uit. 

* Rede  gelewer  tydens  die  bekendstelling  van  ’n  spesiale  tema- 
nommervan  Ensovoort  (jg.  7,  nr.  1,  1995)  oordie  verhouding 
Afrikaans — Nederlands  op  letterkundige  enkulturele  terrein  op 
12  September  1995  in  die  Klubsaal  van  die  Universiteit  van 
Pretoria,  Suid-Afrika. 

PIETER  CONRADIE 


Die  poëtiese  produksie  van  Antjie  Krog:  ’n  Voorlopige  onder- 
soek 


Die  dubbelsinnige  opskrif  wil  enersyds  suggereer  dat  Antjie 
Krog  poëtiese  tekste  produseer;  andersyds  dat  Krog  in  die  pro- 
duksieproses  van  tekste  in- gelees  word.  Kritiese  en/of  analitie- 
se  bydraes  word  juis  moontlik  gemaak  deur  produksiemiddele 
waarin  en  waardeur  die  literêre  teks  opereer.  Waar  daar  dus 
voortdurend  na  die  Krog-teks  verwys  word,  moet  dit  as  inter- 
teks,  dit  wil  sê  as  produk  van  biografiese,  biologiese,  ideolo- 
giese  en  psigologiese  tekens,  gelees  word. 

Uit  voorafgaande  blyk  dit  duidelik  te  wees  dat  die  humanis- 
tiese  uitgangspunt  van  die  absolute  outeur  — die  skepper  — 
wat  betekenis  daarstel,  geweer  moet  word.  Veel  eerder  berus 
die  intertekstuele  spel  op  ’n  wisselwerking  tussen  tekste, 
naamlik  die  voor  die  hand  liggende  teks  wat  signifieer  én  die 
leser  as  subjek  met  sy  eie  betekenisskeppende  apparaat,  dus 
self  ook  teks.  Soos  deur  M.  Bakhtin  aangetoon  is,  is  interteks- 
tualiteit  ’n  komplekse  werkwyse  wat  vele  voorveronderstel- 
lings  impliseer.  Dit  is  veral  die  uiting  binne  sy  eenmalige  kon- 
teks  wat  om  aandag  vra. 

Voorts  is  dit  van  opperste  belang  dat  Krog  nie  net  gelees 
moet  word  teen  die  agtergrond  van  die  onmiddellike  gegewe 
in  die  teks  nie.  Dit  sou  neerkom  op  die  uitgediende  paradigma 
van  kuns  wat  die  realiteit  weerspieël.  Marxistiese  eksponente 
soos  Louis  Althusser  en  Etienne  Balibar,  in  die  besonder,  dui 
aan  hoe  die  ideologiese  raamwerk  juis  meehelp  om  die  literêre 
teks  se  dialektiese  aard  te  waarborg.  Met  ander  woorde:  die 
teks  is  oorsaak  en  nie  gevolg  van  ideologie  nie;  ingebed  in 
ideologie  is  die  teks.  Eers  nadat  die  teks  as  literêre  entiteit  ge- 
ëien  is,  kan  die  sosio-historiese  konteks  op  die  vlak  van  die  re- 
ligieuse,  politieke,  juridiese  en  ander  aspekte  van  die  bobou 
van  ideologie  ondersoek  word. 

Om  saam  te  vat:  die  oeuvre  van  Krog  is,  soos  alle  poësie, 
’n  teks  wat  moontlik  gemaak  word  deur  intertekstuele  kruis- 
punte.  Die  onderhawige  teks  is  deur  Sigmund  Freud  in  sy 
droomanalises  van  nader  omskryf.  Deur  middel  van  verdigting 
en  verplasing  is  die  teks  in  sy  gemanifesteerde  vorm  reeds  ’n 
transposisie.  Die  inherente  kontradiktoriese  aard  van  die  narra- 
tiewe  teks  bied  hom  aan  as  middel  tot  verklaring  en  verteen- 
woordig  die  vrye  spel  soos  deur  die  onbewuste  ingegee. 

Om  die  sprekende  subjek  in  die  poëtiese  teks  te  peil,  vereis 
voorts  ’n  besondere  ingesteldheid  teenoor  poëtiese  taal.  Laas- 
genoemde  verwys  nie  bloot  na  ’n  veronderstelde  werklikheid 
nie.  Onderliggend  aan  De  Saussure  se  tese  toon  Derrida  aan 
hoe  die  betekenaar  in  poësie  sy  eie  wetmatigheid  veronderstel: 
dit  het  ’n  materiële  aard,  met  ander  woorde  dit  kom  slegs  tot 
stand  volgens  ’n  sistematiese  opponering  met  ander  beteke- 
naars.  Die  arbitrêre  koppeling  van  die  betekenaar  met  ’n  bete- 
kende  lei  nie  tot  ’n  vasstaande  betekenis  nie.  Die  betekende  is 
bloot  ’n  konsep  wat  na  ’n  vermeende  werklikheid  verwys.  In 
’n  ander  epog  mag  die  betekenaar  ander  betekendes  veronder- 
stel.  Hieruit  blyk  dat  die  betekenaar,  benewens  sy  materiële 
aard,  histories  aan  nuwe  verbindings  uitgelewer  is.  Poëtiese 
taal  is  hiervolgens  histories  bepaal  en  die  teks  vorm  voorts  n 
diskursiewe  ingesteldheid.  Die  proses  word  verder  op  die  spits 


gedryf  deurdat  die  subjek  wat  die  teks  interpreteer  ook  his- 
tories  in  tyd  en  ruimte  geplaas  word. 

Die  totstandkoming  van  die  subjek,  soos  gesien  deur  psigo- 
analitici  soos  Freud  en  Jacques  Lacan  en,  in  navolging  van 
hulle  deur  Julia  Kristeva,  dui  in  hoofsaak  op  ’n  gesplete  spre- 
kende  subjek.  ’n  Interessante  studie  deur  Gillian  Rose  (1984) 
na  die  oorsprong  van  die  Wet  en  Maatskappy  volgens  filosowe 
soos  Kant,  Nietzsche,  Heidegger,  Derrida  en  Deleuze,  asook 
’n  sosiologiese  ondersoek  deur  Foucault,  is  vervat  in  Dialec- 
tics  ofnihilism.  Na  aanleiding  van  die  begrippe  tyd  en  ruimte 
is  daar  verskeie  verkennings  na  ’n  uiteindelike  oorsprong  van 
die  wet  wat  die  subjek  teenoor  gesag  wil  situeer.  Vir  die  be- 
trokke  ondersoekdoeleindes  is  dit  voldoende  om,  in  ooreen- 
stemming  met  Marx,  op  die  paradoksale  aard  van  ’n  siviele 
gemeenskap  te  wys.  Enersyds  word  die  subjek  as  ’n  soewerei- 
ne  entiteit  met  eie  morele  en  gepaardgaande  voorregte  gesien; 
andersyds  is  daar  die  onverbiddelike  meedoen  aan  dit  wat  si- 
viel  is,  en  dus  ge/nmtskaplik.  Vryheid  word  binne  perke  as 
gemeenskaplik  voorgeskryf  sodat  die  subjek  ook  toonbeeld  van 
die  allesomvattende  gehoorsaamheid  word.  Soos  deur  Althus- 
ser  aangetoon  is,  is  dit  juis  die  Ideologiese  Staatsapparaat, 
onder  andere  die  familie,  skool  en  kerk,  wat  bestaande  waar- 
des  en  norme  in  die  naam  van  die  normale  en  die  tradisionele 
perpetueer. 

Wanneer  ’n  digteres  soos  Krog  soms  heelwat  polemiek  om 
haar  laat  ontstaan  het,  moet  alle  reaksies,  hetsy  van  die  leser 
se  kant  of  van  die  outeur  self,  omsigtig  nagegaan  word.  Dié 
reaksies  maak  aanspraak  op  beredeneerdheid,  wat  egter  nie  die 
onderliggende  mentaliteit  waaruit  dit  spreek,  openbaar  nie.  In 
hierdie  verband  dink  ’n  mens  onwillekeurig  terug  aan  die  op- 
spraak  wat  veroorsaak  is  deur  die  opname  van  ’n  jeugdige 
Krog  in  haar  skoolblad,  en  prof.  Gerhard  Beukes  se  drogrede- 
nasie  daarop,  naamlik  dat  ’n  skoolblad  nie  geskik  is  vir  kon- 
tensieuse  publikasies  nie,  al  sou  hulle  van  hoë  letterkundige 
waarde  wees.  Die  wyse  waarop  daar  selektief  met  Krog  se 
poësie  omgegaan  word,  spreek  tot  op  hede,  en  hier  word  veral 
na  bloemlesings  vir  sekondêre  leerlinge  verwys,  boekdele  as 
’n  mens  jouself  die  spel  alhier  veroorloof.  Reaksies  van  sowel 
die  Nederduits  Gereformeerde  as  die  Gereformeerde  Kerk  oor 
die  jeugteks  by  monde  van  di.  Loots  en  Rule  onderskeidelik, 
maak  deel  uit  van  die  “amptelike"  beswaar. 

Wanneer  die  moeder,  Dot  Serfontein,  haar  tot  die  pers  rig, 
neem  sy  verskeie  standpunte  vanuit  Afrikaner-,  kunstenaars- 
en  Christen-perspektief  in.  Sy  waarsku  teen  liberalisme,  be- 
pleit  die  rol  van  die  moralis  en  sien  helaas  die  rol  van  die 
kunstenaar  nie  as  ideologies,  “vreemd  of  volksgetrou”,  nie. 
Getrouheid  aan  God  en  vaderland  bly,  paradoksaal  genoeg, 
normatiewe  maatstawe  vir  die  dogter  se  optrede. 

In  Beeld  van  8 September  1981  word  die  gewildheid  van 
Krog  met  oortuigende  statistiese  gegewens  beaam.  In  Beeld 
van  30  November  1985  kom  ’n  skerpsinnige  Koos  Prinsloo  na 
vore,  weer  eens  met  gegewens  en  belangwekkende  uitlatings 
van  doyens  van  die  Afrikaanse  literêre  kritiek,  soos  Brink  en 

Elize  Botha  en  van  Gerrit  Olivier  in  die  glansblaaie  van  De 
Kat  (soos  later  vervat).  Brink  dui  op  die  onmiddellike  betrok- 
kenheid,  Olivier  impliseer  dit  op  ’n  indirekte  wyse  en  Elize 
Botha  wys  op  ’n  universele  bestaan  waar  grense  versit  word. 
Krog  erken  self  dat  politiek  deel  uitmaak  van  haar  bundel  Je- 
rusalemgangers , aldus  Prinsloo,  en  op  dié  noot  sluit  hy  sy  aan- 
kondiging  met  ’n  “politieke”  vraag  af.  Olivier  verwys  na  ’n 
“eksistensiële  stryd”  en  “historiese  werklikheid”,  maar  laat 
niks  daarvan  in  sy  resensie  tereg  kom  nie.  Met  niks  impliseer 
die  skrywer  alhier  ’n  mate  van  gefundeerde  ideologiese  onder- 
soek. 

Feit  bly  staan,  Antjie  Krog  word,  op  welke  wyse  ook  al, 
gelees  en  bly  ’n  fetisjistiese  “gegewe”  ondanks  haar  eie  ver- 
klarings  oor  ’n  weersin  in  pretensie  (raadpleeg  die  digteres  se 
eie  uitlatings  in  dié  verband  in  o.a.  ’n  TV-reeks  oor  skrywers). 

Terug  na  die  teks  — ooreenkomstig  sekere  vereistes  — en 
die  volgende  gegewes  word  duidelik.  Dogter  van  Jefta  (1970) 
het  vanuit  die  titel  die  offergedagte  as  uitgangspunt,  dit  word 
selfs  opgedra:  “Vir  Pa”.  Die  jongmeisiewêreld  word  in  terme 
van  voorskriftelikheid  en  die  daarmee  gepaardgaande  oortre- 
ding  beleef.  Die  uitreik  na  die  moeder  val  op,  ’n  verskonende 
aanslag,  en  eweneens  word  religie  betrek,  maar  opvallend  ge- 
noeg  as  gehoorsaamheid  in  protes  teen  liggaamlike  belewing, 
veral  ten  opsigte  van  die  vaderlike  aanslag,  hetsy  van  onder- 
wyser  of  kulturele  verwagting.  Soos  deur  die  titel  ingegee,  bly 
die  godsdienstige  gegewe  ’n  vertrekpunt.  Met  die  verskyning 
van  Januarie-suite  (1972)  is  die  uitreik  na  die  geliefde  nog- 
maals  teenwoordig.  Die  afhanklikheid  word  in  verskillende  ge- 
daantes  en  motiewe  vervat;  daar  is  ’n  verbetenheid  om  deur 
middel  van  Bybelse  ekwivalente,  sprokieskarakters  en  veral  die 
landskap  ’n  veilige  beskutting  te  proklameer.  Weer  eens  duik 
die  opofferingsdrang  herhaaldelik  op  en  is  die  man  die  “prins” 
en  word  hy  volgens  ’n  Hooglied-aanslag  uitgenooi.  Plek-plek 
is  die  regressie  werklik  van  so  ’n  aard  dat  jy  die  feministe  nie 
hul  skerp  aanval  op  sprokies  kan  verkwalik  nie.  En  tog  is  daar 
reeds  tekens  van  onthegting  en  desillusie.  Opvallend  keer  die 
sonsimbool  klokslag  terug  en  met  sy  duidelike  manlike  konno- 
tasie  (sien  Kristeva,  Jung  e.a.)  raak  die  volgende  strofe  uit 
“Courante”  ’n  sleutel  tot  haar  poësie: 

sonder  jou  is  ek  sonder  jou  is  ek  sonder  jou 

is  ek  wat  ek  nie  wil  wees  nie 

is  ek  my  self 

Die  digter  se  stryd  teen  die  son  is  deur  Kristeva  toegelig.  Die 
“ego”  stry  om  die  opperhand  te  verkry  oor  die  son,  wat  ritme 
wil  reguleer,  terv/yl  die  digter  dit  wil  gebruik  om  die  wetma- 
tigheid  omver  te  gooi.  Die  soeke  na  die  self  en  oorlewing 
staan  sentraal.  Die  ritme  en  eenvoud  van  segging  in  die  aanha- 
ling  hierbo  kan  ook  getuig  van  ’n  plesiereffek  en  ’n  spel,  hoe 
onbewustelik  ook  al,  om  die  narcissisme  te  bevestig.  Terself- 
dertyd  blyk  die  besef  dat  ek  net  kan  bestaan  in  terme  van  die 
taal  waarin  ek  gevorm  is  en  waarin  ek  oorleef.  Hierdie  stryd 
in  taal  sal  later  breedvoeriger  binne  teoretiese  opset  toegelig 
word.  Na  die  lees  van  “Afspraak”  behoort  dit  vir  die  leser 
duidelik  te  wees: 

asof  dit  nag  word 

gooi  die  son  my  soos  ’n  bok  oor  sy  skouer 

Die  erotiese  aspek  en  die  onderdanigheid  lê  voor  die  hand,  as- 
ook  die  Oedipale  kompleks  as  die  son  moet  belowe  “om  my 
te  kom  opgrawe  na  my  eerste  nag  onder  kranse”. 


In  Mannin  (1975),  met  sy  bekende  manlike  en  vroulike  sim- 
bole  op  die  omslag,  word  die  simbiotiese  proses  voortgesit, 
deur  die  vrou,  onder  andere  in  die  titel,  as  aanhangsel  van  die 
man  te  kontrasteer.  In  “Sege”  is  dit  egter  ’n  triomfantelike 
moeder: 

ek  is  man 
en  ek  is  vrou 
en  moeder 
en  kind 

En  later: 

deur  my  swakheid  magtiger  as  jy 
deur  my  vroulikheid  meer  man 

Deurgaans  word  die  oermoederlike  in  huislike  en  alledaagse 
beelde  omgewerk  tot  ’n  byna  prenatale  bestaan.  Die  man  self 
word  beskermend  benader  en  vertroetel.  Te  midde  van  hierdie 
opset  waarin  die  vrou  haar  bestaan  uitbeitel,  toon  sekere  ge- 
digtitels  en  woorddele  — veral  werkwoorde  — ’n  pynlike,  of 
liewer,  natuurlike  aardse  belewenis.  Geheg  as  mannin  aan  die 
man  en  daarom  ook  Man  en  Vrou,  maar  ook  ver-deel,  is  daar 
talle  religieuse  verbande.  Sy  seëvier  kortstondig  as  falliese 
moeder  deur  geboortegewing;  dog  die  melankolie  wat  intree, 
loop  die  skeidingsgedagte  tussen  die  moeder  se  liggaam  en  die 
kind  alreeds  vooruit.  Die  aangehaalde  reël,  “deur  my  vroulik- 
heid  meer  man”,  loop  op  konflik  uit:  die  moeder  tree  juis  soos 
’n  man  op.  Van  haar  eie  natuur  kom  daar,  ironies,  nie  veel 
sprake  nie.  Die  identifikasie  met  die  fallus,  soos  in  die  psigo- 
analise  vertolk,  kan  op  die  supplementêre  aanvulling  deur  die 
moeder  dui.  Hierdie  simbiose  en  harmonie  kan  vergelyk  word 
met  ’n  homo-erotiese  identifikasie  met  die  liggaam  van  die 
moeder  (kyk  nogmaals  die  aanhaling).  Die  voorkoms  van  hier- 
die  aspek  in  ’n  latere  bundel  sal  ondersoek  word  met  die  oog 
op  die  wyse  waarop  dit  in  die  liggaam  van  die  teks  gestalte 
aanneem.  Daar  sal  ook  vlugtig  na  die  strydvrae  rondom  die 
fallus  as  “gebrek”  gekyk  word. 

Beminde  Antarktika,  wat  in  dieselfde  jaar  as  die  vooraf- 
gaandc  bundel  verskyn  het,  spreek  nogmaals  van  onverge- 
noegdheid.  Die  gevoel  van  leegheid  word  veral  in  terme  van 
die  seisoene  uitgedruk  sodat  die  reël,  “vir  ’n  woordlose  sei- 
soen  was  my  liggaam  om  jou  jou  liggaam  om  my  ” , ’n  tendens 
in  dié  poësie  voortsit.  Die  beskutting  waama  gestreef  word, 
word  telkens  ’n  abortiewe  proses  en  die  vrou  dien  net  as  tyde- 
like  verblyf  sodat  in  die  teks  wat  onmiddellik  hierop  volg,  daar 
staan: 

ek  laat  jou  gaan 

maak  jou  vuiste  uit  my  hare  los 

jou  mond  van  my  bors 

gee  jou  terug  aan  die  skoot  van  die  son 

Hieruit  blyk  verstrikking,  aggressie,  funksionaliteit  van  die 
vrou  as  produksiemiddel  binne  die  patriargaat  sodat  sy  ook 
“manlik”  (as  skepper)  voorkom.  In  wese  is  sy  hier  die  nie- 
een:  sy  word  as  ’t  ware  dood  verklaar  — oor-  en  uitgelewer 
aan  die  son.  Binne  die  binêre  opposisie  is  die  vrou  die  onder- 
geskikte,  afhanklik  van  die  man  as  primêre  uitgangspunt.  Die 
soeke  na  eenheid,  wat  so  kenmerkend  van  Krog  se  oeuvre  is 
en  tot  die  reeds  gekonstateerde  opofferingsdrang  lei,  verg  egter 
in  Otters  in  bronslaai  (1981)  ’n  komplekse  begrip.  Sedert  Der- 
rida  se  aftakeling  van  die  binêre  denkwyse  sal  hier  noulettend 
nagegaan  moet  word  hoe  die  strewe  na  eenheid  en  dies  meer 

nog  enigsins  tot  simplistiese  gevolgtrekkings  herleibaar  is. 

Daar  is  al  dikwels  na  Otters  in  bronslaai  as  “huisvrou- 
poësie”  verwys  en  Krog  laat  haar  in  Standpunte  150  soos  volg 
hieroor  uit: 

[•■•]  al  waartoe  ek  my  gebonde  en  geroepe  voel,  is  my  huis: 
my  man  en  kinders.  As  ’n  huisvrou  bly  dit  ’n  voortdurende 
worsteling  om  identiteit  te  behou,  om  my  huwelik  gelukkig  en 
my  kinders  gesond  en  normaal  te  hou.  Teenoor  alles  en  almal 
wat  my  hierin  bedreig,  word  ek  gewetenloos  — selfs  ook  en 
veral  ook  teenoor  die  poësie. 

Die  rol  van  die  gesin  blyk  alhier  van  primêre  belang  te  wees. 
Die  feit  dat  Krog  se  M.A.-verhandeling  oor  familiefigure  in 
Opperman  se  poësie  handel,  benadruk  hierdie  aanname.  Dog 
die  innerlike  stryd  van  die  huisvrou,  haar  aggressie  jeens  die 
man  en  ook  die  kinders  aan  die  hand  van  etlike  tekste  uit  die 
bundel,  stel  haar  uitlatings  in  Standpunte  in  ’n  dubbelsinnige 
lig- 

’n  Deurdringende  ondersoek  na  die  familiële  opset  binne 
ideologiese  verband  is  noodsaaklik  ten  opsigte  van  dié  kwel- 
punt  in  Krog  se  werk.  Wilhelm  Reich  toon  in  The  mass  psy- 
chology  of  fascism  (1983)  aan  hoe  die  idee  van  nasionalisme 
onteenseglik  aan  die  Moeder  gekoppel  word.  Trou  aan  die 
self,  die  familie,  die  ras  en  die  vaderland  — lees  hier  ook 
moederland  — is  die  spilpunt  waarom  alles  draai,  en  ontrou- 
heid  aan  die  outoritêre  staat  is  dus  landsverraad.  Hieruit  is  dit 
duidelik  dat  die  heersende  ideologie  sy  patroon  op  die  gesin- 
struktuur  afdruk.  Wanneer  die  staat  sy  houvas  op  die  gesin 
verloor,  is  sy  eie  ondergang  onafwendbaar.  Deurdat  die  fami- 
lie  die  outoritêre  gedragspatroon  deur  gehoorsaamheid,  soos 
vervat  in  skoolopvoeding  en  godsdiens,  voortsit,  word  die  sta- 
tus  quo  gehandhaaf.  Met  betrekking  tot  die  sosio-ekonomiese 
basis  en,  in  die  besonder  dan,  die  kapitalisme  en/of  patriar- 
gaat,  val  die  volgende  op:  die  huwelik  is  verpligtend,  seksuele 
repressie  voor  die  hand  liggend,  die  individu  is  in  ’n  stryd 
aangaande  sy  eie  seksualiteit  gewikkel,  daar  is  ’n  persoonlike 
gevoel  van  eer  wat  vergoed,  ensovoorts. 

Rakende  die  eksplisiete  seksuele  verwysings  in  die  bundel 
word  hier  ook  kortliks  verwys  na  Michel  Foucault  se  opmer- 
kings  in  die  veelgelese  History  of  sexuality  (1978),  ’n  teks 
waarvan  drie  dele  in  Engelse  vertaling  verkrygbaar  is.  Veral 
gesien  binne  die  kapitalistiese  opset  met  sy  ingesteldheid  op 
produksie  en  klasseverdeling  het  seksualiteit  ’n  toeganklike, 
maneuvreerbare  regulasiemiddel  vir  die  administrasie  van  mag 
geword.  Foucault  is  by  uitstek  ’n  student  van  die  magsprinsiep 
en  probeer  om,  op  argeologiese,  diskursiewe,  kritiese  wyse  die 
onbewuste  vormgewing  van  diskoers  te  analiseer.  Sy  genealo- 
giese  ondersoek  is  veel  meer  op  sosiale  praktyke  gerig.  Hier 
is  nie  ruimte  om  op  Foucault  se  komplekse  teorie  in  te  gaan 
nie.  Wat  wel  interesseer,  is  sy  siening  van  mag  wat  weerstand 
opwek  en  dus  ook  die  Marxistiese  debat  oor  klassestryd  heen 
kan  verhelder. 

Van  belang  is  hoe  seksualiteit  binne  die  sosiale  strata,  van 
die  werk  tot  die  huis,  ’n  middel  tot  gedragsoptrede  geword 
het.  Alhoewel  seksualiteit  ’n  veelbesproke  onderwerp  is,  word 
dit  volgens  Foucault  steeds  as  die  mees  private  aktiwiteit  be- 
dryf.  Om  in  die  openbaar  daaroor  te  praat,  veronderstel  n 
eerlikheid  aangaande  die  sprekende  subjek.  Laasgenoemde  sien 
homself  in  die  lig  van  uitsprake  en  dit  dien  insgelyks  as  waar- 
heid.  Dié  tipe  belydenis,  van  die  Middeleeue  en  terug  tot  in 
die  antieke  tyd,  vind  hier  sy  ekwivalent.  Vir  eie  toepassing  val 
die  fokus  hier  op  die  totstandkoming  van  seksualiteit  binne  his- 


toriese  opset  en  nie  op  blote  geslagsverskil  nie.  Die  materiële 
liggaam  raak  dus  ’n  pion  vir  gedragskodes. 

In  Otters  in  bronslaai  staan  geslagsverskil  voorop,  maar  dan 
opvallend  in  die  lig  van  akkulturasie.  Die  man  is  die  voorbeeld 
van  presiesheid,  afgerondheid,  sosiale  aanvaarbaarheid  en  die 
setel  van  ’n  antropomorfiese  ingesteldheid.  Die  vrou  word  ui- 
ters  negatief  voorgestel:  sy  is  ’n  paria  in  vele  opsigte,  sowel 
liggaamlik  as  in  haar  rol  as  voortbrengster  van  die  gemeen- 
skap.  As  aanhangsel  van  die  man  staan  daar  in  “ode  to  a 
perfect  match”: 

dat  ons  liefde  al  is  waarvan  ek  weet; 

al  waarvan  ek  hóéf  te  weet. 

Die  aksent  op  hoef  getuig  van  die  beperktheid  wat  haar  opgelê 
is.  Die  konsep  “liefde”  berus  op  die  begeerteprinsiep  en  eer- 
bied  waama  vroeër  verwys  is.  Met  verwysing  na  Lacan  sal  dié 
beginsel  spoedig  betrek  word. 

Wat  onteenseglik  aanwesig  is,  is  onderdrukte  seksuele  ag- 
gressie,  wat  uiting  in  kreatiwiteit,  die  poësie,  soek.  Deur 
middel  van  die  digkuns  word  die  man  vervang,  byvoorbeeld 
in  “oortyd-assosiasies”  waar,  by  gebrek  aan  seksuele  vervul- 
ling,  die  pen  en  poësie  as  uitkoms  dien.  Daar  is  genoeg  bewy- 
se  van  “manlike  taal”,  soos  onder  andere  deur  Merwe  Scholtz 
geopper  in  sy  beswaar  teen  Krog  se  metaforiese  gebruik;  al- 
hoewel  sy  argumentasie  vanweë  die  antitranslinguïstiese  inslag 
nie  literatuurwe tenskap  tot  sy  reg  laat  kom  nie.  Die  Krog-teks 
“visioen  van  ’n  sanger”  illustreer  by  uitstek  die  gesubstansi- 
eerde  bewys  van  die  diskriminerende  taal  van  die  patriargaat. 
Waar  daar  hier  van  oorgelewerdheid  aan  poëtiese  taal  sprake 
is,  moet  die  sprokiesagtige  karakter  van  die  kinderlike  belewe- 
nis  genoegsame  getuienis  van  seksuele  onvergenoegsaamheid 
wees.  ’n  Slotanalise  van  die  aanvangsgedig  behoort  dié  per- 
spektief  te  diversifieer. 

’n  Feministiese  lesing  van  “familiefigure  as  beeldmateriaal” 
loop  onweerlegbaar  uit  op  ’n  kansellasie  van  die  man  en  kin- 
ders,  en  tog  is  dit  al  waarop  die  sprekende  subjek  in  die  gedig 
aangewese  is.  Allengs  word  hul  uitgeklad  tot  “in  my  handskrif 
onherkenbaar/  tot  gemenebes”.  Die  skryfkuns  seëvier  slegs  in 
terme  van  dit  wat  die  gemeenskaplike  opset  tot  die  grootste 
voordeel  strek.  Aldus:  die  vereiste  van  die  gemeenskap.  As 
materiaal  (kyk  die  titel)  nuttig  hul  die  doel.  Vanuit  ’n  polities- 
sosiologiese  oogpunt  kan  gemenebes  ook  uiterste  individualis- 
me  eiegewin  impliseer. 

Afdeling  drie  adem  ’n  duidelik  homo-erotiese  toon.  Waar 
dit  geskied,  dui  die  sprokie-inslag  nogmaals  op  taboes  van  die 
kinderlike  en  die  kinderjare.  Die  brabbeltaal  met  historiese  in- 
slag  sluit  aan  by  ’n  hele  reeks  moedertaal-gerigthede  soos  deur 
Kristeva  geïmpliseer.  Die  belewenis  van  die  eie  moederlike 
liggaam  vibreer  van  genoegsaamheid.  Die  teks  Mankepank  en 
ander  monsters  (1985)  berus  eweneens  op  ’n  fetisjisme  met  die 
duister,  onderliggende  “monster”-hebbelikhede  en  die  vry- 
waring  van  die  kind  daarteen.  Opvallend  is  die  wyse  waarop 
liggaamlike  bedreiging  in  hierdie  verse  in  die  metafoor  van  die 
sprokiestaal  ingeklee  word,  en  hoe  laasgenoemde  deur  middel 
van  rym  en  verkleinwoorde  deurgaans  die  aggressie  om  identi- 
teit  met  ewe  veel  aggressie  teëgaan.  Op  ’n  Freudiaanse  wyse 
word  die  kastrasie  van  die  kind  hier  aangehelp  juis  in  terme 
van  die  moederlik-betigtende  sprokiestuiste:  let  hier  veral  op 
die  vlak  van  die  uiting  in  taal.  Sowel  die  spel  in  “poëtiese” 
taal  as  die  sprokiespel  getuig  van  ’n  oerinstinktiewe  verset  teen 
verskeuring,  soos  ingegee  deur  die  stukkende  uterus  wat  in 
“kunsgalery”  deur  otters  verskeur  in  die  water  dryf.  Hierdie 

aggressie  vind  ook  in  die  bundel  Jerusalemgangers  (1985) 
neerslag,  veral  wat  die  persoonlike  verhouding  met  die  man 
betref.  Soos  vroeër  opgemerk,  duik  daar  eweneens  ’n  uitreik- 
ing  na  die  man  op. 

Sowel  Freud  as  Reich  herlei  aggressie  tot  die  kastrasie- 
vrees.  Alhoewel  hul  dit  oënskynlik  eens  is,  is  daar  nietemin  in 
die  Reich-definisies  ’n  oorvereenvoudiging  van  die  fantasie  en 
libidinale  síenings  van  Freud.  Hoofsaak  is  dat  hoe  meer  die 
individu  aggressie  toon,  hy  of  sy  juis  die  kastrasievrees  beves- 
tig  en  dit  des  te  meer  wil  onderdruk.  Gepaardgaande  met 
bloedskandelike  begeertes  wat  onderdruk  word,  word  huidige 
seksuele  onvergenoegsaamheid  geuit  in  die  vorm  van  aggressie 
met  sadistiese  ondertone.  Hier  moet  bygevoeg  word  dat  die 
uitreik  na  die  liefde  ook  gesien  moet  word  in  die  lig  van  die 
ego  se  begeerte  na  aanvaarding,  dit  wil  sê  die  voorskriftelike 
wêreld  van  die  super-ego;  dit  terwyl  die  onbewuste  juis  in 
stryd  met  dié  oplegging  is.  As  gevolg  van  hierdie  tweespalt 
ontstaan  angs  en  die  ego  ontwikkel  ’n  verwerpingsindroom. 
Aggressie  word  ook  teen  die  self  gerig,  wat  dan  ’n  verwronge 
selfbeeld  tot  gevolg  het.  Waar  die  fiktiewe  spreker  in  Otters 
in  bronslaai  beweer:  “ek  skryf  omdat  ek  woedend  is”,  sal  die 
posisie  van  die  vrou  in  die  lig  van  die  ideologiese  opset  onder- 
soek  moet  word  om  die  onderliggende  aggressie  te  verklaar. 

Religieuse  motiewe  kom  herhaaldelik  in  Krog  se  werk  voor. 
Soms  eksplisiet,  waar  dit  selfs  in  bundeltitels  soos  onder  ande- 
re  die  debuut  en  Jerusalemgangers  te  sien  is,  en  soms  by  wyse 
van  innuendo,  wanneer  daar  na  persoonlike  verhoudings  ver- 
wys  word  en  ’n  gegewe  moraliteit  homself  openbaar.  Die  bun- 
dels  Otters  in  bronslaai  en  Jerusalemgangers  besluit  met  ’n 
gegewe  waarin  gelowiges  as  pelgrims  oor  hul  aardse  lot  ver- 
slag  doen.  Waar  onderdrukking  en  vryheidstrewe  faktore  is 
wat  binne  godsdienstige  raamwerk  sterk  reaksie  ontlok,  is  dit 
veral  binne  politieke  opset,  politiek  in  die  wydste  sin  van  die 
woord,  dat  die  slotafdeling  uit  Otters  in  bronslaai,  “Die  Leeu 
en  die  Roos”,  om  toeligting  vra.  Susanna  Smit  staan  alhier  in 
die  teken  van  offerande  (aan  die  Eerwaarde)  binne  die  hu- 
weliksbestel.  Op  velerlei  gebiede  word  daar  diskriminasie  toe- 
gepas  en  spreek  die  teks  van  misnoeë  met  haar  identiteit  as 
vrou  en  haar  seksuele  behoeftes.  Indien  daar  sprake  is  van  ont- 
vlugting,  lê  dit  in  ’n  orgastiese  belewenis  van  die  religieuse  er- 
varing  of  die  skryfproses  opgesluit.  Die  ruimte  alhier  is  te  be- 
perk  om  die  fallies  gesentreerde  Judaïsme  en  Christendom,  as- 
ook  die  Islamitiese  geloof,  te  betrek.  Kristeva  vat  dit  treffend 
saam  in  die  siening  van  die  Maagd  van  die  Woord,  in  die 
Christelike  perspektief . Onteenseglik  is  die  vrou  die  figuur  wat 
ongerepte  seksualiteit  projekteer,  soos  by  uitstek  Maria. 

Susanna  Smit  toon  die  frustrasie  van  die  vrou  wat  in  die 
naam  van  godsdiens  (God  se  diens)  die  melankolie  en  ekstase 
afwisselend  ervaar.  Enersyds  verwyt  sy  die  Eerwaarde  oor  die 
dood  van  hul  kind  en  andersyds  ontvlug  sy  deur  middel  van 
drome  en  fantaseer  sy  oor  die  bevrugtingsdaad  binne  gods- 
dienstige  verband.  In  “Pietermaritzburg,  9 Junie  1842”  lui  dit: 

Dankie  allerliefste  Jesus,  dat  U my  een  maal 

in  u volmaakte  plan  gebruik  het  as  visier. 

Sy  dien  dus  as  instrument  — “visier”  — terwyl  sy  uit  ervaring 
weet  dat  haar  vrouwees  deurgaans  geïgnoreer  word.  Waar  die 
huwelik  in  die  reële  lewe  nie  werk  nie  reik  sy  na  die  “heilige 
huwelik”  uit.  In  haar  onttrekking  aan  die  Eerwaarde  op  seks- 
uele  gebied,  kom  sy  voor  as  die  askeet  of  maagd  en  toon  ma- 
sochistiese  trekke:  “ A1  stap  ek  kaalvoet  terug  oor  die  Drakens- 
berg  . . . ” . Ironies  dat  dit  juis  sy  as  vrou  is  wat  nasieskap  bo  al- 


les  stel  terwyl  sy  as  spilpunt  van  die  nasie  — die  moeder  van 
die  volk  — net  seksuele  frustrasie  en  die  onderdrukking  van 
die  vrou  ervaar,  soos  weer  eens  uit  bogenoemde  teks  blyk:  “Jy 
is  ’n  skande  vir  jou  man” . 

Een  van  die  dringendste  vrae  in  die  slotgedig  uit  Otters  in 
bronslaai  lui: 

Wat  baat  ’n  gesin  sonder  aptyt;  ’n  man  en  kind 

wat  al  my  woorde  aan  die  hakskeen  byt? 

Die  geïnstitusionaliseerde  rol  van  die  vrou  as  moeder  verkry 
meer  resonans  wanneer  die  Bybelse  konnotasie  van  die  slang 
wat  die  mens  in  die  hakskeen  sal  byt  en  die  vrou  wie  se  nage- 
slag  die  nageslag  van  die  slang  sal  verbrysel,  opval.  Letterlik 
gesproke  draai  die  gesin  as  instelling  hier  teen  homself.  Die 
moeder  word  aangeval.  Voorts:  waar  die  vrou  as  verleidster 
voorgehou  word,  word  man  en  kind  dit  insgelyks;  hulle  byt 
haar  woorde.  Dwarsdeur  die  bundel  was  dit  opvallend  hoe  die 
woord  aan  die  sprekende  subjek  bestaansruimte  kon  bied.  In 
“visioen  van  ’n  sanger”  word  die  poësie  selfs  as  verleier  voor- 
gehou  en  later  in  “die  skryfproses,  as  sonnet”  word  dit,  net 
soos  die  seksdaad,  “’n  slim-slim  slimmer  ritueel”.  Ten  slotte 
is  dit  God  wat  dryf: 

my  om  myself  kaalvoet  uit  te  skryf 

teen  hierdie  brons  geskubde  Drakensberg. 

Hierdie  “kaalvoet”  skryf  eggo  die  gedig  “Ma”  uit  Dogter  van 
Jefta  met  die  interessante  gegewe: 

ek  is  so  jammer  mamma 

dat  ek  nie  is 

wat  ek  graag  vir  jou  wil  wees  nie. 

Die  moeder  word  ook  gesien  as  die  een  wat  haar  (die  dogter) 
elke  aand  aan  God  offer,  terwyl  dit  volgens  die  Ou  Testamen- 
tiese  verhaal  die  vader  is  wat  sy  dogter  offer.  Belangrik  is  ook 
die  aanname  dat  sy  ’n  maagd  is. 

Die  ontvlugting  van  die  self , sowel  in  Otters  in  bronslaai  as 
in  die  poësie,  vind  aansluiting  by  die  aanvangsgedig,  “ ‘ ’n  volk 
bring  hulde’”.  Die  feit  dat  die  titel  tussen  aanhalingstekens  ge- 
plaas  word,  dui  op  ’n  retories-joemalistieke  inslag  en  is  op 
sigself  al  ’n  kode  vir  die  mite  van  volk  binne  die  Suid-Afri- 
kaanse  politiek,  dit  wil  sê  vir  die  fundering  daarvan.  Wat  in 
hierdie  teks  plaasvind,  is  ’n  uitskryf  van  die  vrou,  die  vrou 
soos  gekonsipieer  in  die  oeuvre  van  Krog  en  deur  Krog  self. 
Deur  ’n  biografiese,  psigologiese,  biologiese  en  ideologiese 
ondersoek  soos  in  die  artikel  vervat,  kan  die  tekens  binne  die 
poëtiese  diskoers  nie  sonder  hul  histories-dialektiese  oorsprong 
gelees  word  nie.  A1  het  taal  en  poësie  ’n  outonomie  en  ’n  eie 
materialiteit,  beskik  dit  nog  nie  oor  ’n  onafhanklike  bestaan 
nie.  As  ’n  produk  van  intersubjektiwiteit  is  dit  interteks  van  al- 
le  ander  tekste,  ook  dié  wat  nog  geskryf  sal  word. 

Teen  die  agtergrond  van  Krog  se  oeuvre  kan  die  leser  as 
subjek  van  die  enunsiasie  — kyk  Benveniste  — wat  dus  ook 
skrywer  is,  die  geïmpliseerde  spreker  onthul.  In  dié  proses 
raak  dit  duidelik  dat  skrywer  Krog  haarself  op  ’n  indirekte  wy- 
se  openbaar,  naamlik  deur  die  leser-as-skrywer;  ’n  diskoers  as 
sodanig. 

Dus:  soos  ’n  Moses-figuur  wat  die  Wet  opteken,  skryf  die 
spreker  ’n  eie  manifes.  Enersyds  geskied  dit  téén  die  Berg, 
met  die  implikasie  van  verwerping:  verwerping  van  alles  wat 
in  die  teken  van  die  patriargaat  staan,  dit  wil  sê  die  godsdiens, 

die  vader,  die  nasionalisme;  kortweg:  alles  wat  die  vrou  wou 
elimineer,  of  eerder,  ondergeskik  wou  hou.  Daar  word  dus 
teen  die  agtergrond  van  die  preskriptiewe  Woord  mgeskryf. 
Andersyds  kan  die  uit-skryf  ook  die  finaliteit  bevestig,  soos 
onder  andere  van  ’n  Moses  wat  die  Beloofde  Land  nie  deelag- 
tig  sal  word  nie. 

Die  doodsmotief  word  hier  vanuit  die  titel  en  selfs  as  re- 
frein  (“Die  digter  is  dood”)  benadruk  en  gesatiriseer.  Die 
niksseggendheid  van  nadoodse  hulde  word  eweneens  deur  die 
subtitel,  “na  ’n  besoek  aan  die  letterkunde-museum  in  Bloem- 
fontein”,  geïroniseer.  Volgens  die  wet  — lojaliteit  soos  veron- 
derstel  deur  die  “poet  laureate”,  hom  wat  die  eer  toekom  — 
en  die  wet  is  woord,  kan  “letter-kunde”  alhier  nie  anders  as  ’n 
kundigheid  rondom  die  woord  beskou  word  nie.  Tog  is  dit  die 
kundigheid  waarvan  of  waarvandaan  die  spreekster  haarself  wil 
uit-  en  wegskryf.  Die  kunsmatigheid  van  so  ’n  bestaan  word 
beaam  deur  die  bestaan  in  ’n  museum,  waar  alles  kuriosum 
raak.  Die  historiese  feit  dat  Bloemfontein  ook  die  uitvoerende 
hoofstad  is  waar  finale  beslissings  gevel  word,  is  intertekstueel 
geen  onbeduidende  gegewe  nie. 

Hierdie  teks  is  dan  in  vele  opsigte  ’n  maskerade  van  ’n  am- 
bivalente  houding  jeens  die  digterskap.  Die  fiktiewe  spreker 
gee  enersyds  ’n  relaas  van  die  ontroue  eggenoot  en  haar  eie 
ondergeskiktheid  as  vrou  binne  die  verhouding.  Die  enigste 
behae  is  om  die  beeld  van  die  digter  — al  is  hy  dood  — vir 
die  volk  behoue  te  laat  bly.  Só  kan  sy  ook  deel  hê  aan  die 
woorddaad.  Daar  staan  immers:  “ek  is  die  ekspert  oor  jou 
laaste  woorde”.  Vanuit  die  perspektief  van  die  subjek  van 
enunsiasie  val  die  belangrike  verskuiwing  van  die  voomaam- 
woord  van  “hy”  na  “jy”  met  betrekking  tot  die  aangesprokene 
op.  Hierdie  narratiewe  implementering  op  die  vlak  van  enun- 
siasie  het  ’n  insiggewende  uitwerking  versover  die  fiktiewe 
spreker  die  distansiëring  tussen  die  self  en  die  aangesprokene 
probeer  ophef.  Hierdie  sleutelbesef  lei  tot  die  volgende  gevolg- 
trekkings:  dit  is  nie  die  fiktiewe  spreker  wat  net  die  eggenoot 
hier  “beeld-sprakig  . . . onthul”  nie;  in  die  proses  onthul  sy  ook 
haarself.  Die  beeldspraak  sluit  onder  meer  militêre  terme, 
blombeelde,  landskap-  en  seisoenverwysings,  falliese  beelde  én 
die  digterskap  in.  Die  verwantskap  van  hierdie  teks  met  die 
bundelgeheel  en  ander  Krog-tekste  spreek  sodoende  vanself. 
Veral  die  onthulling  van  die  bronsbeeld  is  by  uitstek  beeld  van 
kastrasie:  kyk  “gekater  nou  alles  behalwe  bronstig”.  “Die 
beminde  kop”  van  die  eggenoot  was  al  wat  hare  was,  maar 
ook  dit  is  slegs  beeldspraak  (!)  soos  deur  die  latere  bronsbeeld 
ingegee.  Selfs  die  “fyn  besnede  kop”,  naamlik  die  penis,  was 
ook  nie  hare  nie.  Die  ritueel  van  die  besnydenis  kan  op  sowel 
inisiasie  as  die  offer  wat  gebring  moet  word  om  die  Vaderlike 
of  Simboliese  orde  deelagtig  te  word,  dui.  So  word  die  bloed- 
skandelike  begeerte  onderdruk.  Hier  is  dit  van  belang  om  uit 
die  slotgedig  van  die  bundel  aan  te  haal: 

[...]  Maar  die  pen  in  my  hand 

is  styf  en  ek  skryf  hom  nuut  ... 

Dit  staan  regstreeks  met  die  skryf-  of  skeppingsdrang  onder 
bespreking  in  verband.  Die  “gunsteling  se(i)soen”  wat  alhier 
herskep  word  en  die  liefde  wil  bevestig,  word  n ontnugter- 
ende  soen  van  verraad.  Die  geliefde  word  uitgelewer.  Opval- 
lend  is  die  rol  van  die  hand-beeld,  wat  op  bedekte  manier  juis 
die  man  naboots,  maar  ook  parodieer.  Waar  hy,  oftewel  sy  ge- 
slag,  haar  by  wyse  van  ’n  ereksie  salueer,  is  dit  die  fiktiewe 
spreker  wat  haar  arm  lig,  die  kombers  lig,  skep  en  trane 
wegpink.  Die  skryfdaad  word  kamoeflering  en  vertoon.  Die 


refrein,  “Die  digter  is  dood”,  het  deur  die  optrede  van  die 
vrou  die  oënskynlike  doel:  die  digter  is  dood,  lank  lewe  die 
digter.  Hierdie  futiele  poging  word  verder  beaam  deur  die 
nonchalante  “d.w.s.”  aan  die  slot.  Hieruit  spreek  die  onver- 
vuldheid  en  dit  relativeer  op  sigself  die  gedagte  aan  eenwor- 
ding  in  die  dood.  Eweneens  is  die  styfheid  van  die  pen,  net 
soos  die  manlike  ereksie,  nadoods  ’n  verstarring.  Indien  daar 
sprake  is  van  ’n  triomf  omdat  sy  die  pen  in  die  hand  het,  moet 
dit  eerder  as  beeldspraak  gesien  word.  Die  beeld  spreek  van 
’n  vrou  uitgelewer  aan  die  patriargaat,  en  van  begeerte.  Die 
fallus  is,  soos  Lacan  aandui,  teken  van  gebrek. 

Waar  Otters  in  bronslaai  sterk  klem  lê  op  vroulike  fru- 
strasie  kan  Jacques  Lacan  se  psigoanalitiese  geskrifte  lig  werp 
op  enkele  aspekte,  asook  feministiese  interpretasies,  van  die 
rol  van  die  vrou.  Soos  gemeld,  beskou  Lacan  die  fallus  as  te- 
ken  van  gebrek  of,  juister,  as  die  betekenaar  wat  gebrek  signi- 
fieer.  Dit  is  van  belang  om  Lacan  se  opvatting  van  die  verband 
tussen  die  menslike  subjek  en  taal  te  begryp,  naamlik  dat  die 
subjek  in  taal  gekonstitueer  word.  Hoe  die  mens  dan  ook  al 
gesien  word,  is  die  fallus  of  die  vader  by  uitstek  ’n  metafoor 
vir  die  funksionering  van  gebrek.  Vir  Lacan  is  die  fallus  dít 
wat  op  bedrog  dui.  Indien  dit  die  geval  is,  is  dit  duidelik  dat 
die  Ander  ook  die  plek  van  begeerte  veronderstel;  ook  daar  is 
gebrek.  Waar  die  fallus  optree  as  dit  wat  oënskynlik  signifieer, 
gaan  dit  onteenseglik  met  maskerade  gepaard,  dit  ís  maskera- 
de.  Vroulike  seksualiteit  binne  die  Simboliese  orde  berus  dus 
op  representasie,  maar  dit  is  juis  dié  representasie  wat  die  ge- 
spletenheid  aandui,  sodat  ’n  poging  om  die  vroulike  te 
omskryf  basies  futiel  is. 

Lacan  toon  verder  aan  hoe  taal  ’n  gespletenheid  veronder- 
stel,  ook  ten  opsigte  van  seksualiteit.  Eersgenoemde  aan  die 
hand  van  die  onderskeid  énoncé  — die  sprekende  subjek  van 
die  stelling  — en  die  énonciation,  die  subjek  van  die  uiting 
self.  Seksualiteit  word  eweneens  in  die  lig  van  ’n  gespleten- 
heid  in  die  verhouding  tussen  subjekte  gesien.  Daarom  dat  lief- 
de  gesien  word  as  ’n  begrip  wat  gespletenheid  probeer  teëgaan 
deur  as  eenheidsbesef  te  maskereer.  Uiteindelik  kom  dit  voor 
asof  die  Símboliese  orde  die  eenheidsidee  van  die  Imaginêre 
voortsit.  Die  betekenis  wat  die  Simboliese  wil  bevestig,  is  dan 
wesenlik  ’n  teenstrydigheid  deurdat  dit  gesplete  seksualiteit 
deur  middel  van  liefde  wil  sublimeer,  en  dit  terwyl  liefde  juis 
die  ego  en  eie  identiteit  as  bron  het. 

As  Lacan  die  vrou  as  die  simptoom  vir  die  man  beskou,  is 
dit  omdat  die  man  sy  gebrek  op  haar  projekteer  terwyl  sy  dan 
dien  as  teken  van  sy  verskil  — dit  wat  hy  nie  is  nie  — en  ver- 
lies,  dit  is  die  jouissance  waarvan  hy  afstand  moet  doen.  Die 
vrou  is  op  dié  wyse  deur  die  geaardheid  van  woorde  uitgesluit, 
maar  nie  van  die  geaardheid  van  woorde  nie.  Samevattend: 
man  en  vrou  is  slegs  ooit  in  taal.  Wanneer  die  Ander  ter  spra- 
ke  kom,  is  dit  veral  op  die  vlak  van  signifiance,  dit  wil  sê 
waar  verplasing  in  taal  plaasvind  en  waaruit  die  fallus  se  ge- 
brek  voortspruit.  Seksualiteit  ten  opsigte  van  die  vroulike  be- 
rus  op  die  subjek  se  breuk  in  taal  en  wat  as  jouissance  hier 
geld,  is  veral  waameembaar  op  die  vlak  van  enunsiasie,  waar 
die  vrou  in  taal  ’n  andersheid  toon.  Hierdie  seksualiteit  wissel 
tussen  die  eie  geaardheid  en  die  subjek  se  verplasing  in  taal. 
Om  verskil  as  “falliese”  verskil  voor  te  hou,  impliseer  die 
simboliese  en  arbitrêre  aard  van  die  verdeling  “in”  taal.  Abso- 
lute  andersheid  ten  opsigte  van  anatomie  van  die  geslagte  en 
’n  logika  voor  taal  ontken  die  onbewuste  wat  onderliggend  is 
aan  die  proses  wat  psigoanalise  veronderstel,  naamlik  hoe  die 
defmisie  van  “vroulike”  tot  stand  kom. 

Woede  en  aggressie  in  die  Krog-tekste,  asook  onvergenoeg- 
saamheid,  mag  dan  gelees  word  as  die  gevolg  van  die  onsê- 
baarheid,  die  uitspel  van  ’n  bestaan,  en  die  hunkering  na  die 
manlike:  ’n  maneuver  om  oënskynlik  op  egalistiese  reg  aan- 
spraak  te  maak.  Eie  diskreditasie  van  die  spreker  mag  weer- 
klank  vind  in  Maria  Tsvetaieva  se  uitspraak:  “I  don’t  want  to 
die.  I want  not  to  be”  — ’n  worsteling  in  TAAL  om  verby  die 
woord  en  betekenis  die  klank  te  sê\  om  in  die  gespletenheid  te 
kan  bestaan  as  nie-bestaan,  God  en  nie-God.  Die  verwysing  na 
die  man  is  hiervolgens  dubbelslagtig.  Dit  mag  voorkom  as  re- 
pressie,  as  slagoffer  speel,  maar  juis  die  ontvlugting  as  posisie 
binne  die  segswyse  as  ’n  nis  uitbeitel. 

Om  die  sosio-ekonomiese  en  daarmee  die  ideologiese  ap- 
paratuur  in  die  poëtiese  diskoers  te  omskryf,  sal  neerkom  op 
’n  herwaardering  van  die  sosialiseringsrol  van  die  marginale 
bestaan  van  die  vrou  soos  waargeneem  in  die  Krog-teks.  Soos 
Leninisme  neerkom  op  ’n  aanpassing  en  onderdanigheid  aan 
die  monolitiese  ideaal,  sou  dit  geredelik  ooreenstem  met  die 
magteloosheid  wat  kapitalisme  propageer.  Laasgenoemde  wil 
verskille  tot  ooreenkoms  vereenvoudig.  Sosiaal,  polities  en 
seksueel  sal  daar  op  dekonstruktiewe  wyse  ’n  poging  moet 
wees  tot  sosialisering.  Sodoende  sal  die  marginale  en  private 
die  breër  terrein  van  die  openbare  deurdring  en  dominasie  re- 
lativeer  sodat  die  krisis  inherent  aan  ideologie  in  die  kollig  val. 

Rakende  die  familiële  opset  in  die  Krog-teks  sal  die  indivi- 
duele  regte  in  sosialistiese  verband  gestel  moet  word  teenoor 
die  private  vertroeteling  van  regte  soos  deur  ’n  bourgeois  men- 
taliteit  ingee.  Die  konsep  liefde  in  die  lig  van  mededeelsaam- 
heid  sal  gesien  moet  word  teen  die  agtergrond  van  ongelykheid 
binne  die  hiërargie.  Die  hele  libertynse  konsep  van  die  huwelik 
sal  herwaardeer  moet  word  met  betrekking  tot  die  invloed  van 
die  kerk,  gemeenskap,  ouers  en  sosiaal  bepaalde  geslagsrolle. 
Wat  die  openbare  betref,  sal  die  gemeenskaplike  opnuut  ontgin 
moet  word  en  nie  net  beskou  word  as  mark  waar  verbruik 
plaasvind  nie.  Dan  sal  die  egpaar  se  impulsiewe  afhanklikheid 
van  mekaar  verlig  kan  word  en  die  eg  nie  soseer  as  eensaam- 
heid  ervaar  word  nie: 

na  9 jaar  getroude  lewe  liefste 

is  ek  nog  steeds  sonder  jou 
(uit  Jerusalemgangers) 

Voorts  sal  die  gesin  nie  as  selfsugtige  identiteit  moet  figureer 
nie.  Waar  die  gesin  juis  as  stabiliserende  faktor  gesien  word, 
is  dit  eweneens  nie  die  basiese  eenheid  van  die  gemeenskap 
nie.  Dit  is  egosentries  gerig.  En  kinders  is  ook  nie  die  indivi- 
duele  prerogatief  van  die  ouers  nie.  Indien  wel,  sit  dit  die  be- 
perkende  inslag  van  die  geslote  gesin  ten  koste  van  groter  sosi- 
ale  betrokkenheid  voort.  Op  dié  wyse  bly  die  kinders  ’n  ver- 
lengstuk  van  die  moederlike  projeksie  van  individualisme  wat, 
helaas,  ’n  misleiding  is.  Hierin  moet  nie  ’n  pleidooi  vir  ’n  spe- 
sifieke  gesinstruktuur  ingelees  word  nie;  wel  ’n  politisering 
van  ’n  instelling  wat  wêreldwyd  inherente  kontradiksies  ver- 
toon  — kyk  in  hierdie  verband  Todd  se  studie  The  explanation 
of  ideology  (1985)  waarin  sewe  moontlike  strukture  tot  stand 
kom  binne  die  binêre  opposisie:  liberaal/outoritêr,  met  die  sub- 


kategorisering  egalities/nie-egalities . 

Die  konflik  tussen  die  egalitiese  en  die  individuele  lei  in 
“twee  wêrelde”  uit  Jerusalemgangers  tot  die  inherente  para- 
doks.  Die  spreekster  bely: 

van  twee  wêrelde  is  ek: 
gebore  ín  een 
en  gebore  mét 

In  eersgenoemde  wêreld  is  sy  misken  en  afhanklik  van,  in 
laasgenoemde  beskik  sy  oor  ’n  aangebore  talent  — en  kan  aan 
hierdie  individuele  talent  uitdrukking  gee.  Die  egalitiese  waar- 
na  gestreef  word,  erken  egter  nie  heterogeniteit  soos  deur  indi- 
vidualiteit  veronderstel  nie.  Die  kompromis  is  ’n  “halwe  waar- 
heid”.  Die  onafgerondheid  word  vervat  in  die  beeld  van  die 
“valkie”  wat  op  die  horison  speel  “tussen  vlieënde  miere  wat 
brand  soos  engele” . Ideologies  gesproke  ontbreek  dit  aan  die 
Derridiaanse  verskil.  Laasgenoemde  bly  in  die  Krog-teks  ’n 
konsep  wat  op  seksualiteit  gebaseer  is. 

JOHANN  LODEWYK  MARAIS 

Ensovoort  se  bevorderíng  van  die  Neerlandistiek* 


Ensovoort  het  in  1981  vanuit  ’n  nuwe,  sterk  opkomende  “ge- 
nerasie”  as  poësietydskrif  tot  stand  gekom  om  meer  publika- 
siegeleenthede  vir  Afrikaanse  digters  en  letterkundiges  te  bied. 
Talle  digters  en  letterkundiges  wat  vandag  prominent  in  die 
Afrikaanse  letterkunde  figureer,  het  by  wyse  van  spreke  hulle 
eerste  treë  in  Ensovoort  gegee.  Op  hierdie  wyse  het  die  tyd- 
skrif  ’n  rol  gespeel  in  die  “opleiding”  van  skrywers  en  letter- 
kundiges,  ’n  doelstelling  wat  nog  steeds  nagestreef  word,  en 
waardeur  die  tydskrif  steeds  ’n  bydrae  tot  die  volgehoue  le- 
wenskragtigheid  van  die  literêre  bedryf  lewer. 

Ensovoort  het  hom  egter  nie  net  vir  die  tydgenootlike  be- 
ywer  nie,  maar  ook  die  werk  van  gevestigde  digters  en  litera- 
tore  krities  in  (her)oënskou  geneem.  In  die  eerste  reeks  van 
agt  nommers  is  nuwe  gedigte  en  artikels  oor  uiteenlopende  on- 
derwerpe  gepubliseer  en  is  belangrike  temanommers  oor  die 
digters  T.T.  Cloete,  Wilma  Stockenstróm  en  Sheila  Cussons 
geïnisieer  en  gepubliseer.  Hierdie  nommers  word  allerweë  as 
belangrike  bronne  in  die  bestudering  van  genoemde  digters  se 
oeuvres  beskou. 

Ook  op  ’n  ander  terrein  het  die  tydskrif  ’n  beduidende  by- 
drae  gelewer  deur  die  werk  van  swart  Afrikaanse  digters  soos 
Clinton  V.  du  Plessis,  Leonard  Koza,  Patrick  J.  Petersen  en 
Peter  Snyders  te  (begin)  publiseer  in  ’n  tydvak  toe  hulle  werk 
nie  gunstig  ontvang  is  deur  gevestigde  en  gesubsideerde  Afri- 
kaanse  literêre  tydskrifte  nie.  Ensovoort  het  nog  altyd  ’n  inklu- 
siewe  redaksionele  beleid  gevolg  en  het  redaksioneel  en  daad- 
werklik  (deur  publikasie)  teen  die  destydse  toepassing  van  ver- 
al  politieke  sensuur  standpunt  ingeneem. 

Sedert  1994  het  die  tydskrif  (na  langdurige  versoeke  deur 
beoefenaars  van  die  prosa)  van  sy  eksklusiwiteit  met  betrek- 
king  tot  die  poësie  afstand  gedoen,  en  word  skeppende  skryf- 
werk  in  en  artikels  oor  ander  genres  nou  naas  die  poësie  gepu- 
bliseer.  Ensovoort  se  reputasie  as  tydskrif  van  vakkundige  ge- 
halte  is  teen  hierdie  tyd  gevestig,  en  sy  belangrikheid  as  publi- 
kasiekanaal  neem  toe  in  die  lig  van  die  feit  dat  Standpunte  op- 
gehou  het  om  te  bestaan  en  ander  vakkundige  tydskrifte,  met 
uitsondering  van  Tydskrif  vir  Letterkunde  en  Literator,  baie 
min,  indien  enige,  ruimte  aan  die  publikasie  van  skeppende 
skryfwerk  afstaan. 

’n  Verdere  betekenisvolle  en  uiters  belangrike  redaksionele 
besluit  wat  geneem  is,  is  dat  aansluiting  by  die  Neder- 
lands — Vlaamse  letterkunde  en  kulturele  wêreld(e)  pertinent 
aangemoedig  word.  In  die  lig  van  onder  meer  die  historiese 
band  tussen  Afrikaans  en  Nederlands  word  die  noodsaak  van 
hierdie  kontak  as  byna  vanselfsprekend  beskou.  n Verklaring 
van  voorneme  ten  opsigte  van  die  bevordering  van  sowel  die 
Neerlandistiek  as  groter  wedersydse  kontak  (“osmose  ) tussen 
die  Afrikaans-  en  die  Nederlandstalige  wêreld  is  in  Ensovoort 
6(1),  1994  gepubliseer,  en  ook  op  ander  maniere  wyd  bekend 
gestel.  Die  totstandkoming  in  1994  van  ’n  demokraties  verkose 
regering  in  Suid-Afrika  het  die  vroeëre  beletsels  en  struikel- 
blokke  in  die  weg  van  samewerking  met  die  Nederlandse  wê- 
reld  uit  die  weg  geruim. 

Ensovoort  se  betrokkenheid  by  Nederland(s)  word  tot  n 


hoogtepunt  gevoer  in  Ensovoort  7(1),  1995,  ’n  spesiale  tema- 
nommer  wat  aan  die  wedersydse  verhouding  op  literêre  en  kul- 
turele  terrein  tussen  Nederland/Vlaandere  en  Suid-Afrika  gewy 
word.  Bydraes  is  gewerf  in  Suid-Afrika,  Nederland,  België  en 
elders  ter  wêreld  waar  Nederlands  en/of  Afrikaans  op  tersiêre 
vlak  onderrig  word,  en  die  redaksie  het  met  ’n  groot  verskei- 
denheid  individue  en  instansies  kontak  gemaak.  So  groot  was 
die  geesdrif  vir  hierdie  nommer  dat  ’n  tydskrif  van  92  bladsye 
gepubliseer  is. 

In  hierdie  nommer  is  bydraes  opgeneem  van  akademici  en 
skrywers  uit  sewe  lande,  te  wete  België,  Israel,  Namibië,  Ne- 
derland,  Pole,  Suid-Afrika  en  die  Verenigde  Sate  van  Ameri- 
ka. 

Ons  vertrou  dat  hierdie  nommer  van  Ensovoort  ’n  bydrae 
sal  lewer  tot  die  verstewiging  van  akademiese  en  kunstenaars- 
bande  tussen  Afrikaans  en  Nederlands  en  dat  dit  ’n  stewige 
grondslag  vir  toekomstige  samewerking  sal  lê.  Hierdie  bande 
sal  hopelik  verstewig  word  tydens  ’n  besoek  van  die  redak- 
teurs  aan  Nederland  en  België  gedurende  September-Oktober 
1995,  wanneer  hierdie  tydskrif  ook  in  die  Lae  Lande  bekend 
gestel  word. 

Die  redaksie  beoog  om  voonaan  in  elke  nommer  van  die 
tydskrif  aan  die  Afrikaanse  en  die  Nederlandse  letterkunde 
aandag  te  gee  en  om  deur  Ensovoort  die  Neerlandistiek  in 
Suid-Afrika  aktief  te  help  bevorder  in  samehang  met  die  studie 
en  bevordering  van  Afrikaans.  Op  sy  beurt  word  die  studie 
van  Afrikaans  aangemoedig  en  bevorder  deur  die  rugsteun  van 
Nederlands  aan  universiteitsdepartemente  Germanistiek  in  Eu- 
ropa  en  elders  ter  wêreld  waar  Nederlands  onderrig  word,  ge- 
sien  in  die  lig  van  die  opvallende  ooreenkomste  tussen  hierdie 
twee  tale.  Reaksie  wat  die  tydskrif  in  hierdie  verband  uit  sowel 
Suid-Afrika  as  die  buiteland  ontvang  het,  is  besonder  bemoe- 
digend  en  dui  daarop  dat  die  tydskrif  se  leserspubliek  beteke- 
nisvol  uitgebrei  sal  kan  word.  Ensovoort  stel  hom  ten  doel  om 
’n  kreatiewe  impak  op  wedersydse  kennis  en  begrip  tussen  die 
Afrikaanse  en  Nederlandse  gemeenskappe  te  maak. 

Ten  spyte  daarvan  dat  byna  al  die  redaksielede  van  Ensovoort 
aan  instansies  soos  universiteite,  die  Raad  vir  Geesteswetens- 
kaplike  Navorsing  en  die  boekhandel  verbonde  is,  word  die 
tydskrif  onafhanklik  bedryf  en  uitgegee.  Die  nodige  finansiële 
middele  vir  die  uitgee  en  verspreiding  van  die  tydskrif  word 
derhalwe  uitsluitlik  verkry  uit  intekengeld  en  sporadiese  by- 
stand  in  die  vorm  van  advertensies  en/of  klein  en  ad  hoc-borg- 
skappe  deur  uitgewersmaatskappye.  Ensovoort  ontvang  geen 
gereelde  subsidie  van  enige  aard  nie. 

Hierdie  situasie  bring  mee  dat  die  tydskrif  tans  veral  op  die 
kort  termyn  geldelike  bystand  nodig  het  om  hom  in  staat  te 
stel  om  betekenisvolle  kontak  met  die  Nederlandse  gemeenskap 
te  kan  opneem  en  uitbou.  Dit  is  vir  ons  ’n  groot  vreugde  om 
vanaand  te  kan  sê  dat  ons  ruim  finansiële  ondersteuning  vir 
hierdie  nommer  bekom  het.  Die  Ambassade  van  het  Konin- 
krijk  der  Nederlanden,  die  Stigting  vir  Afrikaans,  die  Noorde- 
like  Kennisnetwerk  vir  Neerlandistiek  en  die  atkv  was  almal 

bereid  om  ’n  bydrae  te  lewer.  Sonder  hierdie  instansies  se  be- 
reidwilligheid  om  hierdie  projek  te  ondersteun,  sou  dit  on- 
moontlik  gewees  het  om  ’n  nommer  van  hierdie  omvang  te  pu- 
bliseer.  Ek  wil  namens  die  redaksie  van  Ensovoort  hierdie  in- 
stansies  van  harte  bedank. 

Oor  die  inhoud  van  hierdie  tydskrif  wil  ek  nie  nou  uitwei  nie. 
Ná  bykans  nege  maande  se  voorbereiding  aan  hierdie  nommer 
is  dit  die  leser  se  voorreg  om  die  tydskrif  ter  hand  te  neem. 
Hopelik  gaan  daar  baie  van  hulle  wees.  Een  van  die  ideale  wat 
ons  reg  van  die  begin  af  gestel  het,  was  om  met  die  bystand 
van  die  borge  een  kopie  van  die  tydskrif  komplimentêr  aan  el- 
ke  Afrikaanse  en/of  Nederlandse  departement  in  die  wêreld  te 
stuur.  Daar  is  meer  as  250  departemente,  op  geografies  uiteen- 


lopende  plekke  in  die  wêreld,  maar  verenig/saamgesnoer  deur 
die  gemeenskaplikheid  van  Afrikaans  en  Nederlands. 

Die  definiëring  van  ’n  groter  sisteem  waarin  sowel  Afri- 
kaans  (met  al  sy  variante)  as  Nederlands  (met  al  sy  variante) 
’n  volwaardige  plek  het,  bied  opwindende  taalkundige,  literêre 
en  kulturele  moontlikhede.  Vir  my  het  daar  reeds  iets  hiervan 
waar  geword  tydens  die  afgelope  maande  se  arbeid  aan  hierdie 
tydskrif. 

* Rede  gelewer  tydens  die  bekendstelling  van  ’n  spesiale  tema- 
nommer  van  Ensovoort  (jg.  7,  nr.  1,  1995)  oordie  verhouding 
Afrikaans — Nederlands  op  letterkundige  en  kulturele  terrein  op 
12  September  1995  in  die  Klubsaal  van  die  Universiteit  van 
Pretoria,  Suid-Afrika. 


INTEKENVORM 


Maak  asseblief  ’n  kruisie  oor  die  toepaslike  blokkie: 

Ingesluit  is  ’n  tjek/posorder  ter  waarde  van 
o R24  vir  2 nommers  van  Ensovoort  (binnelandse  individue) 

□ R30  vir  2 nommers  van  Ensovoort  (buitelandse  individue) 

□ R40  vir  2 nommers  van  Ensovoort  (binnelandse  instansies) 

□ R50  vir  2 nommers  van  Ensovoort  (buitelandse  instansies) 

Stuur  asseblief  ook  aan  my  die  volgende  vorige  nommers  teen  R10  per  nommer: 


. eksemplare  van  Ensovoort  3(1)  oor  André  Letoit  (Koos  Kombuis) 

. eksemplare  van  Ensovoort  4(1)  oor  T.T.  Cloete 
. eksemplare  van  Ensovoort  4(2)  oor  Johann  de  Lange 
. eksemplare  van  Ensovoort  5(1)  oor  Wilma  Stockenstrom 
. eksemplare  van  Ensovoort  5(2)  oor  Sheila  Cussons 
. eksemplare  van  Ensovoortl(l)  oor  Elisabeth  Eybers  en  die  verhouding 
tussen  die  Nederlande  en  Suid-Afrika 

eksemplare  van  Ensovoort  8(1)  oor  J.  Bernlef,  Marion  Bloem,  Geertrui 

Daem,  Herman  de  Coninck,  H.C.  ten  Berge,  Geert  van  Istendael,  Eddy  van 
Vliet  en  Simon  Vinkenoog 


GROOTTOTAAL:  R 


Stuur  dit  asseblief  aan: 

Naam:  

Adres:  


Poskode:. 


E-posadres: 

Ensovoort,  Posbus  30312,  0033  Wonderboompoort,  Suid-Afrika 

RENEE  MARAIS 


Poësiekroniek  VI 


Die  jaar  1976  is  ’n  berugte  datum  in  die  geskiedenis  van  die 
Afrikaanse  taal.  Dit  is  algemeen  bekend  dat  swart  skoliere  se 
ontevredenheid  met  hulle  onderwysbedeling  in  hierdie  jaar  tot 
uitbarsting  gekom  het,  en  dat  dit  ten  nouste  verband  gehou  het 
met  die  verpligte  gebruik  van  Afrikaans  op  skool. 

Afrikaans  is  egter  nie  net  die  moedertaal  van  ’n  groot  groep 
wit  sprekers  nie,  en  nie  alle  tekste  wat  tot  die  Afrikaanse  lite- 
rêre  kanon  (volgens  J.C.  Kannemeyer  se  literatuurgeskiedenis- 
se)  gereken  word,  is  deur  wit  skrywers  geproduseer  nie.  Ten 
spyte  hiervan  kan  die  getal  anderkleurige  Afrikaanse  outeurs 
wat  in  genoemde  literatuurgeskiedenisse  opgeneem  én  hoog 
aangeslaan  word,  waarskynlik  op  die  vingers  van  ’n  mens  se 
twee  hande  getel  word. 

In  die  tydperk  sedert  1976  ontstaan  daar  egter  ’n  interessan- 
te  verskynsel:  daar  vind  klaarblyklik  ’n  opbloei  plaas  in  die 
produksie  — deur  anderkleurige  moedertaalsprekers  van  Afri- 
kaans  — van  Afrikaanse  tekste  wat  as  verset-  en/of  letterkun- 
dige  tekste  bedoel  is.  Hierdie  tekste  funksioneer  eksplisiet  bin- 
ne  die  “anderkleurige”  Afrikaanse  samelewing,  en  word  (dik- 
wels  met  voorbedagte  rade)  nie  na  die  “wit”  samelewing  (en 
sy  literêre  sisteem)  versprei  nie.  Trouens:  hierdie  Afrikaanse 
outeurs  beskou  hulleself  as  deel  van  die  “swart”  gemeenskap, 
en  noem  hulleself  swart  Afrikaanse  skrywers.  Hulle  vereensel- 
wig  hulleself  met  die  vryheidstryd  (in  sekere  kringe  die  strug- 
gle  genoem),  en  in  samehang  hiermee  vermy  verskeie  van 
hierdie  outeurs  (nie  almal  nie)  doelbewus  publikasie  by  die  ge- 
vestigde  Afrikaanse  uitgewerye. 

Binne  die  “wit”  Afrikaanse  literêre  kanon  staan  anderkleuri- 
ge  Afrikaanse  skrywers  soos  S.V.  Petersen,  P.J.  Philander  en 
Adam  Small  hoog  aangeskryf  en  is  hulle  algemeen  bekend;  ná 
1976  is  die  swart  Afrikaanse  skrywers  wat  onder  die  wit 
Afrikaanse  leserpubliek  minstens  ’n  redelike  mate  van  bekend- 
heid  verwerf  het  (om  verskillende  redes)  digters  soos  Frank 
Anthony,  Julian  de  Wette,  Clinton  V.  du  Plessis,  Vemon  Fe- 
bmary,  Vincent  Oliphant,  Patrick  J.  Petersen,  Peter  Snyders, 
Hein  Willemse  en  Jan  Wiltshire. 

Daar  het  van  Petersen  tot  dusver  drie  digbundels  verskyn, 
naamlik  Amandla  ngawethu  (1985),  Advent  (1988)  en  Verge- 
noeg  (1993).  Van  sy  gedigte  is  ook  opgeneem  in  die  versamel- 
bundels  Aankoms  uit  die  skemer  (1988)  en  Optog  (1991).  Ek 
wil  hierdie  digter  se  oeuvre  vervolgens  chronologies  aan  die 
hand  van  drie  van  die  reeds  genoemde  publikasies  in  oënskou 
neem. 


Patrick  J.  Petersen:  Amandla  ngawethu  (Genadendal: 
Genadendalse  Drukkery,  1985) 

Die  swart  Afrikaanse  skrywer  Patrick  J.  Petersen  se  debuut- 
bundel,  Amandla  ngawethu,  word  by  wyse  van  n enkele  sin 
in  J.C.  Kannemeyer  (1988:  440)  se  Die  Afrikaanse  literatuur 
1652—1987 soos  volg  vermeld:  “In  Amandla  ngawethu  (1985) 
bundel  Patrick  J.  Petersen  verse  met  meer  verbeelding  as  die 
gemiddelde  versameling  vir  swart  lesers  in  die  stryd  teen 


apartheid.” 

Hierdie  bundel,  met  ’n  eenvoudige  geel  omslag,  bevat  30 
gedigte  en  is  opgedra  aan  sewe  persone  wie  se  voomame  voor- 
in  gelys  word.  Op  die  agterblad  word  melding  gemaak  van  Pe- 
tersen  se  beroep  (predikant  van  die  N.G.  Sendinggemeente 
Vredenburg)  en  van  die  feit  dat  hy  tot  1985  hoofsaaklik  in  tyd- 
skrifte  (soos  Ensovoort,  Staffrider  en  Wietie ) gepubliseer  het. 

Petersen  het  ’n  duidelike  doelstelling  voor  oë  gehad  met  die 
versameling  gedigte  'mAmandla  ngawethu:  dit  moet  as  verset- 
of  strydpoësie  dien.  Op  die  agterblad  staan  geskryf:  “die  ge- 
digte  in  hierdie  bundel  kan  nuttig  gebmik  word  deur  die  swart 
leser  by  protesoptogte,  begrafnisse  en  vergaderings  in  die  stryd 
teen  apartheid.”  Ook  die  inleiding  tot  die  bundel  gee  die  mani- 
feskarakter  daarvan  ondubbelsinnig  weer.  Petersen  begin  deur 
dit  duidelik  te  stel  dat  “swart  afrikaanse  digwerk”  onteenseglik 
“van  engelse  poësie  en  van  wit  afrikaanse  poësie”  onderskei 
kan  word.  (Swart  Afrikaanse)  “digkuns  wil  die  kuns  wees  wat 
die  swartman  direk  aanspreek”,  die  swartman  wie  “se  lewe  in 
suid-afrika  ’n  nimmereindigende  opeenvolging  is  van  humor 
waarin  die  wêreld  saam  lag,  van  bitterheid,  fanatieke  haat, 
kleurapartheid  in  eie  geledere,  grenslose  liefde,  hoop,  wan- 
hoop  en  uiteindelik  die  dood.  ’n  stryd  om  oorlewing”  (inlei- 
ding). 

Die  volgende  stellings  van  Petersen  (soos  in  die  inleiding 
verwoord)  kan  as  ’n  ars  poetica  beskou  word:  dat  digwerk 
binne  die  konteks  en  die  omstandighede  van  die  bestaan  van 
die  swartman  (soos  reeds  hierbo  aangehaal  is)  “’n  dringend- 
heid  (raak),  maar  ook  ’n  magtige  wapen  selfs  ’n  stuk  gereed- 
skap  — ’n  beitel  wat  nog  nie  sy  volle  potensiaal  in  swart  afri- 
kaanse  skryfwerk  bereik  het  nie”,  en:  “in  ’n  sin  moet  die  poë- 
sie  selfs  negatief  en  destmktief  handel  om  konstmktief  te  raak: 
totdat  ons  vry  sal  wees.”  Vir  Petersen  moet  sy  poësie  “bood- 
skapdraer  van  die  mense”  wees,  en  om  hierdie  rede  wys  hy 
publikasie  deur  middel  van  die  tradisionele  uitgewerskanale  af: 
“om  die  poorte  van  die  gevestigde  uitgewer  langs  daardie  weg 
(klaarblyklik  die  weg  “ten  koste  van  die  swart  afrikaanse  ge- 
meenskap”  — RM)  met  lof  in  te  gaan  waarborg  niks  blywends 
nie.” 

Uit  die  voorafgaande  blyk  dat  Petersen  die  funksie  van  sy 
poësie  nie  as  ’n  estetiese  een  sien  nie.  Hy  wys  in  die  inleiding 
tot  Amandla  ngawethu  daarop  dat  “om  die  werk  van  die  swart 
digter  te  evalueer  sal  dus  noodwendig  kriteria  hê  wat  verskil- 
lend  aangewend  sal  word  as  vir  wit  digters.”  Om  hierdie  bun- 
del  te  resenseer,  lewer  dus  verskeie  probleme  op.  Dit  is  by- 
voorbeeld  onmiddellik  duidelik  dat  hierdie  resensent  hoege- 
naamd  nie  dié  leser  is  wat  Petersen  by  die  saamstel  van  die 
bundel  in  gedagte  gehad  het  nie.  Tog  sou  dit  onhoudbaar  wees 
om  te  veronderstel  dat  slegs  swart  Afrikaanse  lesers  dan  ’n 
mening  oor  dié  verse  mag  hê,  of  dat  slegs  hulle  mening  geldig 
behoort  te  wees. 

Uit  hoofde  van  die  konteks  waarbinne  ek  lees,  sou  ek  on- 
middellik  hierdie  verse  van  Petersen  in  ’n  soortgelyke  katego- 
rie  wil  plaas  as  die  versetpoësie  van  wit  Afrikaanse  digters  ná 
die  Anglo-Boereoorlog.  ’n  Vergelyking  op  hierdie  grondslag 

behoort  baie  interessante  gegewens  aan  die  lig  te  bring.  In  die 
lig  van  die  verskeie  veranderlikes  wat  by  so  ’n  vergelyking  in 
die  spel  sal  kom,  sal  die  ooreenkomste  des  te  meer  betekenis- 
vol  wees. 

’n  Tweede  saak  wat  my  opgeval  het,  was  die  hoë  mate 
waarin  daar  tóg  sprake  is  van  ’n  gedeelde  literêre  verwysings- 
raamwerk  tussen  “swart”  en  “wit”  Afrikaanse  poësie,  om  dan 
te  praat  in  terme  van  Petersen  se  eie  kategorisering.  Dit  is  op- 
vallend  in  welke  mate  Petersen  as  digter  die  “wit”  Afrikaanse 
literêre  verwysingsraamwerk  aktiveer,  al  lê  hy  self  so  sterk 
klem  op  die  feit  dat  hy  sy  gedigte  sien  as  instrumente  in  diens 
van  die  swart  vryheidstryd:  uit  die  manier  waarop  die  verwy- 
sings  voorkom  en  funksioneer  is  dit  ooglopend  dat  hulle  ook 
tot  Petersen  se  persoonlike  verwysingsraamwerk  behoort,  en 
dus  nie  net  “wit”  kultuurbesit  is  nie.  Die  reeds  aangehaalde 
metafoor  van  digwerk  as  ’n  beitel  is  byvoorbeeld  terug  te  vind 
in  N.P.  van  Wyk  Louw  se  baie  bekende  gedig  “Die  beiteltjie”, 
waarmee  ’n  groot  getal  wit  Afrikaanse  lesers  op  skool  kennis 
maak.  Ander  voorbeelde  van  intertekstuele  verwysings  na  of 
aansluiting  by  sogenaamde  “wit  Afrikaanse  poësie”  sluit  ver- 
wysings  in  na  gedigte  van  Antjie  Krog  (“Ma”,  kyk  Petersen: 
“mamma”),  D.J.  Opperman  (die  verstrek  van  die  adres  in 
“Wegwyser”,  kyk  Petersen:  “langstraat  23”)  en  Emst  van 
Heerden  (“Bergskilpad”,  kyk  Petersen:  “koekoek”). 

Afgesien  van  die  genoemde  literêre  verwysings  bevat  talle 
gedigte  in  Amandla  ngawethu  Bybelse  verwysings.  Uit  hoofde 
van  Petersen  se  beroep  en  sy  digwerk  sou  dit  dus  ook  moont- 
lik  wees  om  sy  poësie  te  benader  vanuit  die  perspektief  van 
die  protestantse  predikant  as  digter,  wat  hom  in  die  geselskap 
van  wit  Afrikaanse  digters  soos  Totius  en  I.L.  de  Villiers  (én 
die  Nederlandse  “predikantedigters”)  sou  plaas.  In  hierdie 
konteks  is  gedigte  soos  “belhar”,  “got  is  doot”  en  die  slotge- 
dig,  “’n  gebed”,  onteenseglik  betekenisvol  en  ’n  aanklag  teen 
nie  net  apartheid  nie,  maar  ook  teen  die  (wit  Afrikaanse  pro- 
testantse)  kerk. 

Wat  in  Amandla  ngawethu  opval  (veral  dan  ook  binne  die 
konteks  van  die  digter  se  ars  poetica),  is  die  spreker  se  ver- 
eenselwiging  met  sy  (by  implikasie  swart)  ma,  wat  hy  as  “jy” 
aanspreek  in  die  gedig  “mamma”: 

siel  van  ons  huis  o dierbare  ma 
jy  laat  my  kamer  ruik  van  swart  afrika 

teenoor  die  afwysing  van  sy  geregsdienaar-pa,  wat  formeel  en 
afstandelik  as  “u”  aangespreek  word  in  die  gedig  “dienaar  van 
die  nagereg”  (strofe  I): 

wanneer  ek,  pie  djy  pie,  dink  aan  u pa-pappa-pappie 
sien  ek 

u langarm  in  ’n  jas  reënerige  kakie  op  ’n  groen  raleigh 

vir  presies  wees;  ’n  teen-koue-kakiekombers  dik  om  u 

lyf  gespan;  wasem  wat  soos  spookasem  uit  u mond  hang; 

op  kantoor  besig  met  die  administrasie 

van  wit  mag;  en  daarbuite  brand  die  blou  lig  blouer  teen 

die  totale  aanslag  van  links  en  swartwees;  tussen  twee  tot  tien 

elf  tot  sewe  vyf  tot  een  en  tien  tot  ses. 

Die  vereenselwiging  met  die  stryd  om  bevryding  is  duidelik  uit 
gedigte  soos  “dit  was  aand  dit  was  mórester”,  “desember  die 
negende”,  waarin  daar  as  ’t  ware  ’n  huwelik  met  die  stryd  ge- 
sluit  word,  en  “hoekie  aarde”,  “vlinder”  en  “koekoek”  waarin 
die  woorde  STRYD  en  VRYHEID  in  hoofletters  geskryf  word. 
Die  oorlogsverklaring  teen  “wit”  Suid-Afrika  spreek  uit  “wit 
vredenburg”  en  “ons  tuin”,  en  in  “profeteer”  word  die  einde 


van  die  Pretoria-régime  beskryf. 

Vier  van  die  gedigte  is  geskryf  in  Kaapse  Afrikaans,  en 
weerspieël  in  hoë  mate  die  sosiale  omstandighede  en  gemeen- 
skapsaangeleenthede(pp.  20 — 23).  Talleuitdrukkingsillustreer 
enersyds  die  kleurrykheid  van  hierdie  Afrikaans,  én  bring  an- 
dersyds  begripsprobleme  mee  vir  die  leser  wat  nie  veel  taal- 
kontak  met  Kaapse  Afrikaans  het  nie  (woordeboeke  lewer  on- 
gelukkig  meestal  ’n  futiele  soektog  op):  “ek  djiet  gooi  lyf  rond 
ek”  en  “sit  ooptoffie”  (p.  6),  “staan  oopasem  en  kyk”  (p.  7) 
en  “ek  jakkalspreekstoel  jou  nie”  (p.  8). 


Andrê  Boezak  et  al. : Aankoms  uit  die  skemer  (St.  Helenabaai: 
Prog,  1988) 

Drie  jaar  na  die  verskyning  van  sy  debuutbundel  publiseer  Pe- 
tersen  ’n  agttal  gedigte  inbogenoemde  bundel,  wat  gedigte  van 
altesaam  sewe  swart  Afrikaanse  digters  bevat.  Benewens  Pe- 
tersen  is  Noël  Adams,  Andrê  Boezak,  Floris  A.  Brown,  C.J. 
Hollenbach,  M.C.  Mackier  (die  enigste  vrou  onder  die  sewe) 
en  Marius  F.  Titus  daarin  verteenwoordig. 

Hierdie  bundel  bevat  geen  manifes,  verklaring  van  voorne- 
me,  inleiding  of  uitgewersteks  nie:  slegs  ’n  foto  van  elk  van 
die  sewe  digters  op  die  agterblad.  Die  aard  van  die  opgenome 
gedigte  toon  sowel  ooreenkomste  as  verskille,  en  die  onder- 
skeie  digters  word  slegs  in  die  inhoudsopgawe,  en  nie  in  die 
teks  van  die  bundel  self  nie,  geïdentifiseer. 

Petersen  se  agt  gedigte  sluit  baie  duidelik  tematies  by  me- 
kaar  aan.  Die  titel  van  die  gedig  wat  eerste  geplaas  is,  “Her- 
vormingsgedagtes”,  dui  die  tematiek  breedweg  aan,  en  ver- 
woord  weer  eens,  soos  in  talle  gedigte  in  Amandla  ngawethu, 
die  verlange  na  hervorming  en  vryheid,  en  die  hoop  op  bevry- 
ding  waarop  hy  hom  verlaat. 

Hierdie  gedig  word  gevolg  deur  vyf  gedigte  vir  en/of  oor 
vroue  in  die  vryheidstryd:  Helen  Joseph,  Nokukhanja  Luthuli, 
Lilian  Ngoyi,  Jeanette  Schoon  en  Albertina  Sisulu.  Ofskoon 
hulle  ook  verset-  of  strydgedigte  is,  het  hierdie  gedigte  (vir 
my)  ’n  emosionele  reikwydte  wat  meermale  in  die  debuutbun- 
del  ontbreek.  Verskeie  gedigte  is  meer  formeel  gestruktureer 
en  spreek  van  ’n  groter  verstegniese  dissipline  as  voorheen: 
“Middelmannetjie”  is  ’n  kwatryn,  en  sowel  “’n  sneeuwitkop 
wat  swart  gehaamaald  bolla  dra”  as  “Jeanette  Schoon”  is  in 
vierreëlige  strofes  gestmktureer. 

Die  gedigte  spreek  ook  van  ’n  soepeler  en  meer  poëtiese 
seggingskrag.  “Jeanette  Schoon”  het  ’n  onteenseglik  liriese 
poëtiese  kwaliteit,  soos  blyk  uit  die  eerste  strofe: 

In  Angola  waar  jy  vry  is  en  Afrika  sonne  voed  vir  jou  oë, 

In  ’n  tuin  vol  bloed  en  bene  waar  rose  welig  groei  na  bo, 

Waar  ’n  blomtuin  helder  kleure  rooi  groen  swart  ritsel  in  die 
wind, 

Waar  jy  ’n  vriend  se  hand  kan  vashou  reeds  toe  die  swarthand 
wink. 

en  uit  III:  1 — 2,  wat  na  twee  gestorwe  vryheidsaktiviste 
verwys: 

In  Maputo  erf  Ruth  First  ’n  oëlose  dood  in  haar  skoot. 

En  in  Maseru  loop  Phyllis  Naidoo  vry  van  haar  hopie  as. 

Die  gedig  “o  stroomop  geliefde  ma”  sluit  af  met  die  nou  reeds 
bekend  geworde  woorde  waarmee  die  krag  van  die  vrou  binne 
die  konteks  van  die  vryheidstryd  uitgedruk  is: 

YOU  HAVE  MET  A WOMAN  YOU  HAVE  STRUCK  A ROCK. 

Ek  haal  die  gedig  “ ’n  sneeuwitkop  wat  swart  gehaamaald  bolla 
dra”,  oor  Helen  Joseph,  die  wit  aktivis  wat  jare  lank  ingeperk 
was  (kyk  strofe  II),  volledig  aan.  Let  op  die  gebruik  van  die 
Afrikaanse  taal;  ’n  Afrikaans  wat  in  die  vryheidstryd  en  in  die 
monde  van  (hoofsaaklik)  swart  sprekers  geleef  het  en  bly  leef: 

’n  Sneeuwitkop  wat  swart  gehaarnaald  haar  bolla  dra 
toring  oor  gatstamp  plooi  teen  en  sukkeldae, 
hoor  sy’s  nie  van  hier  rond  nie 

die  dat  sy  in  haar  benoude  blok,  geen  kleinkoppie  kry  nie. 

Die  gattas  het  haar  vir  jare  lank  gegóba, 
vir  jare  lank  was  sy  safe  in  die  huis  gewees. 

’n  Eersteling  om  in  haar  koesta  as  ouma 
’n  pionier  wat  spieëlvas  staan,  te  wees. 

Rookstokdraers  het  harde  dae  hierdie  ma  gegee, 

tog  het  sy  nie  gat  gevat  of  in  die  stryd 

gaan  daak.  Maar  altoos  weer  het  sy,  hoentoe  deurgegee  — 

’n  lange  te  slaan  Azania  toe  sêend  ons  steek  ook  uit. 

Dié  “reeks”  gedigte  word  afgesluit  met  twee  “profetiese”  ge- 
digte  oor  die  dag  van  vryheid  wat  onafwendbaar  moet  aan- 
breek.  In  “Ek  is  ’n  profeet”  vind  Petersen  weer  by  Bybelse 
gegewe  aansluiting: 

Sontjie,  liefkind,  bring  vir  my  klippe  uit  Loeriesfontein 
Klippe  wat  onreg  roep  as  dit  moet 

en  die  laaste  van  die  agt  gedigte,  “Teen  die  tak”,  sluit  die  ge- 
dig  af  met  ’n  voorspelling  van  die  aanbreek  van  vryheid,  wat 
ooreenkomstig  die  natuursimboliek  as  die  aanbreek  van  die 
lente  verbeeld  word. 


Patrick  Petersen:  Vergenoeg  (Vredenburg:  Prog,  1993) 

By  die  verskyning  van  Petersen  se  derde  enkeldigbundel  in 
1993  was  die  politieke  situasie  reeds  beduidend  anders  as  in 
1985  en  1988.  Ofskoon  ’n  demokraties  verkose  regering  nog 
nie  in  die  land  aan  bewind  was  nie,  was  dit  duidelik  dat  die 
einde  van  die  vryheidstryd  onteenseglik  in  sig  was.  In  terme 
van  Petersen  se  eie  metafore:  die  hoop  het  nie  beskaam  nie,  en 
die  lente  was  op  hande. 

Teen  hierdie  veranderde  agtergrond,  en  gegewe  die  promi- 
nensie  van  kodes  soos  die  vryheidstryd,  is  dit  insiggewend  om 
na  te  gaan  watter  loop  Petersen  se  poësie  geneem  het.  Dié 
bundel  is  dubbel  so  omvangryk  as  die  debuutbundel  wat  die 
getal  gedigte  (60)  betref,  en  is  opgedra  aan  Afrikaans.  Bloot 
op  die  oog  af  beskou,  is  die  voorkoms  van  Vergesig  lesers- 
vriendeliker  as  dié  van  die  debuurbundel.  Die  feit  dat  die  ge- 
digte  in  ’n  groter  romeinse  lettertipe  geset  is  in  plaas  van  die 
klein  kursiefdruk  van  die  debuutbundel  dra  baie  hiertoe  by . 

Ook  tematies  val  die  klem  in  die  nuutste  digbundel  anders. 
Die  vryheidstryd  is  weliswaar  nog  ter  sake,  maar  baie  minder 


prominent  (in  elk  geval  nie  meer  bykans  allesoorheersend  nie). 
’n  Gedig  soos  “Die  guerilla”,  oor  die  smart  van  ’n  ma  wat 
haar  kind  aan  die  vtyheidstryd  moes  afgee,  roep  sowel  ooreen- 
komste  as  kontraste  op  met  verskeie  van  Eveleen  Castelyn  se 
gedigte,  soos  “Sterfliedjie  op  ’n  ou  deuntjie”:  die  gesneuwelde 
seuns  het  aan  verskillende  kante  geveg,  maar  die  smart  van 
hulle  onderskeie  moeders  (net  soos  die  aaklige  futiliteit  van 
oorlogvoering)  is  universeel. 

Politieke  onreg,  die  daaruit  voorspruitende  maatskaplike  on- 
reg  en  onaanvaarbare  sosiale  en  arbeidsomstandighede  word  as 
tema  sterker  uitgebou  in  Vergenoeg.  Dit  is  veral  die  lot  van 
plaaswerkers  wat  onder  die  loep  geneem  word;  meermale  — 
soos  in  Antjie  Krog  se  Lady  Anne  — met  gebruikmaking  van 
collages  van  feitelike  berigte  naas  die  gedig  op  die  bladsy  (kyk 
die  gedigte  op  pp.  58 — 67).  Skerp  sosiale  kritiek  spreek  uit 
verskeie  gedigte,  soos  “ Arbeidsgenot” , wat  oor  die  verskaffing 
van  drank  as  loon  aan  plaaswerkers  handel.  Gedigte  oor  die 
vissersgemeenskap  is  milder  van  aanslag  en  teken  soms  ’n 
prentjie  van  geluk  en  tevredenheid,  soos  in  die  geval  van 
“Kassiesbaai”  en  “’n  Oesfees  vir  Bekkie”.  Sou  dit  te  make  hê 
met  die  feit  dat  die  vissers  ekonomies  meer  selfversorgend  is 
as  die  plaasarbeiders? 

Op  ’n  heeltemal  ander  trant  bevat  die  bundel  ’n  stuk  of  vyf- 
tien  sportgedigte,  wat  byna  as  ’n  verrassing  vir  die  leser  kom: 
sommige  speels,  sommige  hartseer,  sommige  satiries  van  aard. 
Meer  “persoonlike”  gedigte,  herleibaar  na  omstandighede  en 
verwysings  wat  met  die  digter  as  predikant  en  die  digter  as  in- 
dividu  te  make  het,  is  ook  opgeneem,  sodat  ’n  mens  sou  kon 
sê  dat  die  “persoonlike”  komponent  tog  sterker  geword  het 
vergeleke  by  die  “maatskaplike”  of  “gemeenskaplike”  kompo- 
nent:  die  digter  as  individu  het  duideliker  sigbaar  geword  in  sy 
verse.  Hierbenewens  bevat  die  bundel  ook  sowat  vier  liefdes- 
gedigte  wat  nié  (soos  in  die  debuutbundel)  in  diens  van  di p 
stryd  staan  nie. 

Die  digter  maak  steeds  gebruik  van  intertekstuele  verwy- 
sings,  en  digters  wie  se  werk  ter  sprake  kom,  sluit  (weer  eens) 
Antjie  Krog  (inhoudelik  én  verstegnies),  D.J.  Opperman  en 
Emst  van  Heerden,  asook  C.  Louis  Leipoldt  (kyk  “Die  ou 
Kroks”)  in.  Die  religieuse  kode  is  prominent  en  aansluiting  by 
Bybelse  gegewes  vind  steeds  plaas. 

Taalkundig  is  ’n  groter  persentasie  van  die  gedigte  in  Ver- 
genoeg  in  Kaapse  Afrikaans  geskryf  — iets  wat  bes  moontlik 
betekenisvol  is  in  die  lig  van  die  bundelopdrag.  Soos  in 
Amandla  ngawethu  lewer  dit  meermale  vir  my  begrips-  en  in- 
terpretasieprobleme  op. 

Na  aanleiding  van  die  voorafgaande  chronologiese  beskouing 
van  die  ontwikkelingsgang  van  Petersen  se  poësie  aan  die  hand 
van  die  genoemde  drie  bundels  is  dit  myns  insiens  duidelik  dat 
die  byna  allesoorheersende  versetfunksie  van  Petersen  se  vroe- 
ëre  poësie  toenemend  in  ’n  beduidende  mate  deur  die  digter  op 
die  agtergrond  geskuif  is.  Dit  het  geskied  sonder  verlies  aan 
sosiale  kommentaar  en  polities-maatskaplike  betrokkenheid, 
maar  met  die  wins  van  groter  tematiese  en  verstegniese  geska- 
keerdheid  en  groter  menslikheid  ten  opsigte  van  eie  identiteit. 


21 


LINETTE  VAN  DER  MERWE 


Die  simbiose  van  kwas  en  woord,  met  verwysing  na  Breyten 
Breytenbach  se  Plakboek 

Alles  kan  poësie  zijn,  het  hangt  er  alleen  maar  af  met  welke  ingesteldheid  en  met  welke  blik 
men  de  werkelijkheid  benadert. 

(Hugo  Brems,  1980:  139) 


Woorden,  kleuren,  lijnen,  klanken:  dit  zijn  enkel  metaforen, 
een  fysisch  uiteentrekken  van  de  bovenzinnelijke  werkelijkheid 
van  de  kunst.  De  mens  immers  schouwt  met  heel  zijn  geest. 
(Vanbmssel,  1972:  259) 

In  hierdie  stelling  lê  die  hele  verhouding  tussen  kuns  en  kuns 
saamgevat:  ’n  simbiotiese  verhouding  waar  die  een  kunsvorm 
nie  sonder  die  ander  een  kan  bestaan  nie.  In  hierdie  artikel 
word  die  bestaan  van  ’n  simbiotiese  verhouding  tussen  die  skil- 
derkuns  en  die  poësie  ondersoek,  met  spesifieke  toespitsing  op 
Breyten  Breytenbach  se  digbundel  Plakboek  (1994),  waarin 
daar  sowel  skilderye  as  gedigte  van  hom  opgeneem  is. 

1 

Reeds  van  vroeg  af  was  die  poësie  en  die  skilderkuns  in  wis- 
selwerking  met  mekaar.  Digters  is  deur  skilderye  geïnspireer 
en  skilders  deur  die  werke  van  digters.  ’n  Mens  kan  dus  praat 
van  ’n  wisselwerkende  intertekstualiteit  tussen  twee  kunsvor- 
me,  waarvan  die  een  talig  en  die  ander  visueel  van  aard  is. 
Met  ander  woorde:  daar  is  sprake  van  ’n  beeldteks  en  ’n 
woordteks  wat  mekaar  op  verskillende  maniere  kan  aanvul,  in- 
spireer  of  bevrug. 

In  hierdie  artikel  word  meer  spesifiek  van  die  beeldgedig 
gepraat,  dit  wil  sê  van  ’n  wisselwerking  waarin  die  skilderkuns 
as  voedingsbron  vir  die  poësie  dien.  Soos  reeds  vermeld  is, 
tree  die  twee  kunsvorme  van  vroeg  af  in  wisselwerking  met 
mekaar.  Jonckheere  (1989:  271)  praat  van  ’n  oeroue  genre  wat 
sy  oorsprong  het  in  die  epigram  (inskripsies  by  geheiligde 
kunsvoorwerpe  of  graftombes),  die  carmen  figuratum  (voorlo- 
per  van  die  figuurgedig)  en  die  ekphrasis  (’n  beskrywing,  in 
versvorm,  van  ’n  kunsvoorwerp).  Daar  was  selfs  kunstenaars 
wat  ook  gedigte  en  liedere  geskryf  het,  soos  Michelangelo, 
Leonardo  da  Vinci  en  Goethe.  Goya,  Degas  en  Picasso  het  on- 
der  andere  ook  poësie  geskryf  wat  vir  die  nageslag  bewaar  is, 
bo  en  behalwe  hulle  skilderye.  Ook  by  ons  eie  Afrikaanse  dig- 
ters  vind  ’n  mens  gevalle  waar  die  digter  sy/haar  eie  kunswer- 
ke  ook  in  ’n  poësiebundel  opneem,  soos  die  geval  is  met  Shei- 
la  Cussons,  Breyten  Breytenbach  en  Johan  van  Wyk. 

Van  so  vroeg  as  wat  daar  wisselwerking  tussen  die  twee 
kunsvorme  bestaan  het,  van  so  vroeg  af  bestaan  daar  talle  be- 
skouinge  en  teorieë  met  betrekking  tot  dié  verskynsel.  In  die 
onderskeie  beskouinge  word  die  simbiotiese  bestaan  van  die 
skilderkuns  en  die  gedig  telkens  onderstreep. 

Simonides  van  Ceos  het  die  volgende  stelling  hieroor  ge- 
maak: 

poema  pictura  loquens,  pictura  poema  silens, 


Horatius  sê: 
ut  pictura  poesis, 

oftewel  poësie  is  soos  die  skilderkuns  (Scott,  1988:  5). 

Tydens  die  Renaissance  het  Simonides  en  Horatius  se  uit- 
sprake  oor  die  poësie  en  die  skilderkuns  soveel  positiewe  reak- 
sie  ontlok  dat  dit  ’n  bewys  geword  het  dat  die  poësie  en  die 
skilderkuns  met  mekaar  ooreenstem  en  mekaar  kompleteer. 

Hierteenoor  poog  Lessing  in  1766  met  Laokoon  om  die 
kunste  skerp  af  te  baken,  en  in  die  besonder  die  beeldende 
kuns  en  die  poësie  deur  die  verskille  in  tyd  en  ruimte  en  na- 
tuurlike  tekens  teenoor  willekeurige  tekens  te  beklemtoon 
(Vanbrussel,  1972:  257).  Lessing  (aangehaal  in  Scott,  1988: 
6)  maak  onder  andere  die  volgende  stelling  om  hierdie  verskil- 
le  uit  te  wys: 

(W)hat  painters  can  best  express  by  lines  and  colours  is  least 
capable  of  expession  in  words  (Scott,  1988:6). 

Hiervan  wil  ook  ek  verskil.  Na  my  mening  word  die  boodskap 
wat  die  skilder  deur  middel  van  sy  skildery  wil  oordra  tog  in 
taal  omskep  en  die  boodskap  wat  die  digter  deur  middel  van 
sy  gedig  wil  oordra  tog  in  beeld  omskep.  Om  hierdie  mening 
te  staaf,  haal  ek  Koen  Vermeiren  (1993:  5)  aan: 

Men  leest  zinnen,  maar  ziet  daarbij  heel  vaak  beelden  die  zich 
in  de  woorden  verborgen  hielden  en  nu  te  voorschijn  komen. 

Dieselfde  kan  van  die  skildery-waamemer  gesê  word.  Die 
mens  sien/lees  die  beeld,  en  die  beeld  word  dan  omskep  in 
woorde.  Scott  (1988:  146)  noem  hierdie  verhouding  tussen  die 
tekstuele  en  die  visuele  “essentially  simbiotic”  en  hy  beweer 
verder  dat  “no  human  experience  would  be  complete  without 
the  involvement  of  both  the  elements”.  Myns  insiens  is  dit  in- 
derdaad  ’n  geval  van  ’n  simbiose  van  die  skilderkuns  en  die 
poësie,  wat  van  mekaar  afhanklik  is  vir  hulle  bestaan. 

Vanbrussel  (1972:  257)  meld  in  sy  artikel  oor  die  simbiose 
van  die  kunste  dat  in  die  pogings  om  die  kunste  in  afsonderlike 
kategorieë  in  te  deel  en  in  die  mislukking  van  die  indeling,  ’n 
mens  juis  die  simbiotiese  elemente  vind.  Volgens  hom  word 
die  kunste  in  twee  groepe  verdeel:  die  plastiese  kuns  teenoor 
die  fonetiese  kuns  (musiek,  literatuur,  ens.). 

Hierby  sluit  Van  Gorp  (1986:  45)  aan  met  sy  definisie  van 
die  beeldgedig  as: 

een  gedicht  dat  geïnspireerd  is  op  een  werk  uit  de  plastische 
kunst  [...]. 


oftewel  die  gedig  is  ’n  sprekende  skildery,  die  skildery  is  ’n 
stil  gedig  (Jonckheere,  1989:  271). 

Dit  blyk  dus  dat  die  “beeldgedicht”  nie  sonder  die  “plastische 


kunst”  kan  bestaan  nie.  Dit  is  dus  weer  eens  ’n  heel  logiese 
afleiding  dat  daar  ’n  simbiotiese  verhouding  tussen  die  twee 
vorme  bestaan. 

Vanbrussel  (1972:  258)  maak  ook  die  volgende  stelling  oor 
die  simbiose  van  die  kunste: 

Imitatie  van  een  kunst  in  een  andere  eist  een  soort  vertaling, 
een  herdenken,  een  ontdekken  van  artistieke  effekten  die  paral- 
lel  zijn,  eerder  dan  gelijkaardig. 

Vir  hom  gaan  dit  oor  die  harmonie  wat  tussen  die  verskillende 
kunste  bestaan,  dit  wil  sê  ’n  gedig  wat  ’n  skildery  beskryf,  is 
’n  vertaling  van  daardie  beeldteks  na  ’n  woordteks.  Die  beeld 
word  dus  herskep  na  woord.  Die  digter  “vertaal”  dit  wat  hy 
op  ’n  subjektiewe  wyse  ervaar  het,  en  die  plastiese  beeld  word 
nou  ’n  fonetiese  beeld.  Scott  (1988:  21)  beklemtoon  die  feit 
dat  die  vertaler  van  die  visuele  kuns  na  taal  “must  have  a crea- 
tive  insight  into  the  aesthetic  potential  of  the  target  medium” . 
Dit  is  egter  belangrik  dat  ’n  mens  in  gedagte  hou  dat  só  ’n  be- 
lewing  van  ’n  skildery  baie  subjektief  van  aard  is  en  dat  dit  ’n 
voortdurende  transformasieproses  is.  Jonckheere  (1989:  272) 
noemhierdie  “vertaling”  ’nmimeties-diskursiewebeeldgedig: 
dit  berus  nie  net  op  die  nabootsing  van  die  skildery  nie,  maar 
beskryf  dit  én  lewer  kommmentaar  daarby. 

Deur  middel  van  die  Aristoteliaanse  begrip  mimesis  kan  die 
verhouding  tussen  die  skilderkuns  en  die  poësie  beter  verklaar 
word.  Volgens  Aristoteles  (Vanbergen,  in  Theys  1988:  23) 
was  die  doel  van  die  kunste  die  nabootsing  van  die  werklik- 
heid.  By  al  die  verskillende  kunsvorms  was  dit  die  strewe  om 
dieselfde  soort  eenheid  en  vormkwaliteit  te  verkry  as  wat  in 
die  natuur  voorkom.  Vanbergen  (1988:  24)  meen  dat  mimesis 
poiesis  was;  “een  aan  de  verhaalstof  opgelegde,  ‘gemaakte’, 
‘poëtische’  structuur”. 

Scott  (1988:  11)  sien  die  onderskeid  van  verskille  tussen  die 
gedig  en  die  skilderkuns  as  ’n  soeke  na  eenheid  en  hy  haal 
Abel  aan: 

As  the  empiricist  conception  of  the  passive,  picturing  mind 
changed  into  a belief  in  the  imagination’s  active  force,  the 
view  of  poetry  and  painting  as  two  sisters,  nature’s  daughters, 
changed  into  a belief  that  these  two  arts  were  the  analogous  but 
different  products  of  imagination  that  combined  them  in  its 
search  for  unity. 

Die  tradisionele  beeldpoësie  word  in  die  laat  negentiende  eeu 
aangevul  met  ’n  ander  soort  beeldpoësie  wat  Jonckheere 
(1989:  272)  as  dialekties  of  selfreflektief  bestempel.  Die  digter 
word  nie  deur  sy  onderwerp  gebind  nie  — dit  word  net  ’n 
bron  van  inspirasie  en  eksplorasie  vir  die  digter.  Die  kunste- 
naar  se  artistieke  strategieë  laat  die  digter  aan  sy  eie  taalstrate- 
gieë  dink  en  daaroor  in  sy  gedig  besin.  Die  klem  lê  dus  op  die 
reaksie  van  die  digter  — verwoord  in  ’n  gedig  — op  n skilde- 
ry  wat  volgens  Jonckheere  (1989:  274)  ’n  uiters  subjektiewe 
toon  kan  aanneem,  sodat  die  beeld  soms  sekondêr  word  en  die 
emosionele  uitdrukking  primêr. 

Die  simbiotiese  verhouding  tussen  die  skilderkuns  en  die 
poësie  blyk  ook  duidelik  uit  Jonckheere  (1989.  276  277)  se 
beskrywing  van  wat  beeldpoësie  is.  Volgens  hom  vertoon 
beeldpoësie  een  of  meer  van  die  volgende  eienskappe. 

1 .  Die  neerslag  in  digvorm  van  ’n  intersemiotiese  proses  waar- 
by  die  literêre  materiaal  gerangskik  is  tot  n tekensisteem  wat 
sekere  ooreenstemmings  met  die  beeldmateriaal  vertoon, 


2.  ’n  Vorm  van  artistieke  konkretisering  in  taal  van  ’n  beel- 
dende  kunswerk  wat  self  om  konkretisering  vra; 

3.  ’n  Selektiewe,  subjektiewe  reaksie  in  digvorm  op  ’n  kuns- 
werk; 

4.  ’n  Vorm  van  poëtiese  vertaling  en  metamorfose  of  ’n  ver- 
woording  of  verklanking  van  ’n  beeldende  kunswerk  wat  in- 
trinsiek  stemloos  is; 

5.  ’n  Dialektiese  proses. 

Ook  in  Van  Gorp  (1986:  45)  se  definisie  van  wat  beeldpoësie 
is,  blyk  dat  daar  verskillende  soorte  beeldgedigte  is.  Hy  defini- 
eer  die  begrip  beeldgedict  as: 

[een]  gedicht  dat  geïnspireerd  is  op  een  werk  uit  de  plastische 
kunst.  Dergelijke  gedichten  kunnen  beschrijvend,  kritisch  of  in- 
terpreterend  zijn.  Zij  kunnen  het  werk  ook  als  uitgangspunt  ne- 
men  voor  lyrische  beschouwingen,  kunsttheoretische  uitspraken 
of  meningen  over  de  maker  van  het  werk.  In  heel  wat  gevallen 
stellen  zij  de  problematiek  van  de  eigenheid  van  de  poëzie  te- 
genover  het  plastisch  werk. 

Dit  is  egter  belangrik  om  op  hierdie  stadium  ’n  onderskeid  te 
tref  tussen  die  beeldgedig  en  konkrete  poësie  omdat  daar  dik- 
wels  verwarring  tussen  dié  twee  subgenres  bestaan.  Die  belang 
van  hierdie  onderskeid  lê  op  die  vlak  van  die  dekodering  van 
die  beeldteks  na  ’n  woordteks.  Onder  konkrete  poësie  word 
die  volgende  verstaan: 

Konkrete  poësie  is  die  soort  digwerk  waarin  die  ruimtelike, 
akoestiese  en  visuele  eienskappe  van  die  taal  maksimaal  benut 
word  vir  die  totstandkoming  van  die  kunswerk.  Die  konkrete 
poësie  wil  sover  moontlik  alle  semantiese  en  dekoratiewe 
moontlikhede  van  die  taal  ontgin.  Konkrete  poësie  is  bedoel  om 
sowel  gelees  as  “bekyk”  te  word.  Daarom  word  in  die  konkre- 
te  poësie  gebruik  gemaak  van  dit  wat  sintuiglik  konkreet  is  aan 
taal,  nl.  klank  en/of  vorm  van  die  woorde  of  letters.  Dit  gaan 
dus  in  die  besonder  om  gedigelemente  wat  gesien  en  gehoor 
kan  word  (1992:  230). 

Konkrete  poësie  staan  ook  dikwels  bekend  as  eksperimentele 
poësie,  omdat  daar  van  meer  as  een  medium  gebruik  gemaak 
word  om  die  gedig  te  “skryf”.  Myns  insiens  val  collage,  fi- 
guurgedigte  en  kontoergedigte  ook  binne  hierdie  kader  van  die 
eksperimentele. 

Van  Gorp  (1986:  148)  definieer  die  figuurgedig  soos  volg: 

Een  gedicht  waarin  door  de  grafische  ordening  van  de  versre- 
gels  het  beschreven  onderwerp  wordt  uitgebeeld,  b.v.  een 
kruis,  een  vlinder,  een  appel. 

Hierdie  sub-subgenre  maak  dus  gebruik  van  visuele  insette  om 
die  gedig  in  die  vorm  van  ’n  spesifieke  objek  te  skryf.  Die 
digter  kry  nie  sy  inspirasie  vanuit  die  sogenaamde  plastiese 
kuns  nie,  hy  wil  eerder  die  onderwerp  van  bespreking  naboots. 
Om  hierdie  rede  verskil  ek  dus  sterk  van  T.T.  Cloete  in  Lite- 
rêre  terme  en  teorieë  (1993:  575)  wanneer  hy  die  beeldgedig 
in  die  kategorie  van  die  figuurgedig  plaas.  Dit  blyk  myns 
insiens  duidelik  uit  die  voorafgaande  definisie  dat  die  beeldge- 
dig  ’n  subgenre  op  sigself  is. 

Scott  (1988:  13)  beweer  dat  die  verhouding  poësie  en  skil- 

derkuns  mettertyd  verander  het  na  ’n  diverse  verhouding  waar- 
in  die  digter  nie  net  die  skilderye  beskryf,  soos  vroeër  nie, 
maar  ook  van  kunskritiek,  skildertegnieke,  ensovoorts  gebruik 
maak  om  as  inspirasie  te  dien.  Die  digter  word  dus  ook  kuns- 
kritikus  en  -teoretikus  in  sy  poging  om  die  visuele  boodskap 
na  ’n  woordteks  te  enkodeer.  Vanbergen  (in  Theys,  1988:  25) 
sluit  hierby  aan: 

De  poëzie  vindt  dus  slechts  een  aanzet  in  het  kunstwerk,  maar 
ontwikkelteendaarvanonafhankelijke,  niet-beschrijvendetekst. 

De  tekst  is  slechts  het  literaire  correlaat  van  de  stemmingen  en 
emoties  die  het  kunstwerk  bij  de  dichter  oproept. 

Dit  gaan  dus  nie  net  oor  die  beskrywing  van  ’n  spesifieke 
kunswerk  nie,  maar  ook  oor  die  digter  se  emosionele  belewing 
van  daardie  kunswerk.  Reeds  uit  bogenoemde  aanhaling  kan 
’n  mens  agterkom  dat  so  ’n  transformasie  van  ’n  beeldteks  na 
’n  woordteks  subjektief  van  aard  sal  wees. 

’n  Belangrike  les  wat  die  digter  van  die  beeldgedig  wel  uit  sy 
studie  van  die  skilderkuns  geleer  het,  was  dat  die  literêre  im- 
age  of  die  images  wat  direk  uit  die  natuur  gehaal  is  nuwe  ou- 
tonomiteit  verkry  het  sodra  dit  na  visuele  tekste  getransponeer 
is.  Scott  (1988:  25)  beweer  dat  “the  suggestive  appeal  of  the 
literary  subject  was  enhanced  as  it  became  transformed  into  a 
visual  image” . Hy  beweer  ook  dat  digters  ontdek  het  dat  dit 
net  soseer  ’n  funksie  van  die  formele  aanbieding  van  die  image 
was  as  van  die  onderwerp.  Volgens  hom  streef  die  gedig  en 
die  skildery  dieselfde  doel  na,  naamlik  die  uitheffmg  van  die 
sensuele  en  die  suggestiewe  kwaliteite  van  die  image. 

Mukarovsky  (1976:  208)  verwys  ook  na  ’n  gemeenskaplike 
doel  wat  die  individuele  kunsvorms  met  mekaar  verbind: 

What  links  the  individual  arts  to  one  another  is  the  community 
of  their  goal.  In  general  the  arts  are  activities  with  a prevailing 
aesthetic  consideration;  what  separates  them  from  one  another 
is  the  difference  in  material. 

’n  Mens  kan  dus  so  ver  gaan  om  te  sê  dat  daar  heelwat  oor- 
eenkomste  tussen  die  digkuns  en  die  skilderkuns  bestaan.  Hier- 
die  ooreenkomste  lê  nie  in  die  materiaal  wat  gebruik  word  nie; 
maar  in  die  skeppings-  of  transformasieproses  en  die  doel  wat 
nagestreef  of  die  boodskap  wat  deur  die  kunstenaar  oorgedra 
word. 

Volgens  Koen  Vermeiren  (1993:  7)  is  woord  en  beeld  twee 
kante  van  een  en  dieselfde  werklikheid.  Hy  beweer  ook 
verder: 

[...]  dat  men  zich  al  lezend  voorstellingen  maakt,  terwijl  men 
al  kijkend  taal  nodig  heeft  om  beelden  goed  te  begrijpen. 

Hierdie  opvatting  sluit  ook  aan  by  dit  wat  vroeër  gesê  is, 
naamlik  dat  die  boodskap  van  die  skilder  in  taal  omskep  word, 
en  andersom.  Hiervoor  kan  ’n  mens  ’n  aparte  argument  uit- 
maak  met  betrekking  tot  die  dekodering  van  ’n  beeldteks  na  ’n 
woordteks.  Vanbergen  (1988:  28 — 29)  meen: 

Zowel  het  schilderij  als  het  gedicht  convergeren  dan  ook  in  een 
mentaal  beeld,  waar  de  eigenlijke  esthetische  beleving  plaats- 
vindt.  Gedicht  en  schilderij  zijn  beide  slechts  een  correlaat  van 
het  mentaal  “representamen”. 

Behalwe  dat  albei  vorme  ’n  sekere  mate  van  kunstenaarskap 


verg  en  dat  albei  met  ’n  skeppingsproses  te  make  het,  is  dit 
belangrik  om  die  volgende  aanhaling  van  Coetzee  (1971 : 6)  in 
gedagte  te  hou  wanneer  ’n  vergelyking  tussen  die  twee  vorme 
getref  word: 

a)  Albei  kom  tot  stand  as  gevolg  van  die  behoefte  om  te  skep; 

b)  In  beide  gevalle  word  gebeure,  tyd  en  ruimte  tot  ’n 
samehangende  geheel  verwerk; 

c)  Visuele  vermoë  by  die  digter/skilder  is  van  belang; 

d)  Albei  is  natuurlike  tekste  wat  deur  middel  van  interteks- 
tuele  spel  omskryf  kan  word. 

Jacobson  se  drieledige  kommunikasiemodel 

sender  -*  boodskap  ->  ontvanger 

kan  dus  ook  hierop  van  toepassing  gemaak  word.  Kommunika- 
sie  is  tog  ’n  simbiotiese  proses  waarvan  nie  een  van  die  ele- 
mente  weggelaat  kan  word  indien  suksesvolle  kommunikasie 
verlang  word  nie.  Dit  is  ook  ’n  sirkulêre  proses,  want  in  die 
transponering  van  beeldteks  na  woordteks  word  die  ontvanger 
(digter)  dan  sender,  wat  ’n  boodskap  stuur  aan  ’n  nuwe  tipe 
ontvanger  (die  leser),  wat  op  sy  beurt  ’n  herinterpretasie  van 
die  gedig  maak.  Dit  is  egter  belangrik  om  in  gedagte  te  hou 
dat  so  ’n  inspirasie  vanuit  ’n  skildery  baie  subjektief  van  aard 
is  en  dat  dit  ’n  voortdurende  transformasieproses  behels. 

4 

Hierdie  simbiotiese  proses  is  nie  ’n  nuwe  verskynsel  in  die  li- 
teratuur  nie.  Dié  twee  vorme  van  die  kunste,  die  visuele  en  die 
talige,  bevrug  mekaar  reeds  oor  die  eeue  heen.  Vanbrussel 
(1972:  259)  het  onder  meer  die  volgende  hieroor  te  sê: 

Klassieke  werken  worden  eeuw  na  eeuw  opnieuw  volgens  de 
eigentijdse  normen  opnieuw  geïllustreerd  [...].  Hierbij  moet 
aangestipt  worden  dat  de  invloed  van  de  ene  kunst  op  de  andere 
zich  meestal  niet  gelijktijdig  voordoet.  Een  nieuwe  ontwikkeling 
in  een  estetisch  bewustzijn  binnen  een  kunstgenre  vindt  soms 
pas  decennia  later  zijn  weerklank  in  andere  kunstgenres  (my 
kursivering  — LvdM). 

Hierdie  verskynsel  dat  een  vorm  van  die  kunste  eers  baie  later 
’n  invloed  op  ’n  ander  vorm  van  die  kunste  uitoefen,  is  ook  in 
die  Afrikaanse  letterkunde  teenwoordig.  Afrikaanse  digters 
wend  hulle  veral  na  die  Nederlandse  skilderkuns  van  Jeroen 
Bosch,  Rembrandt  en  Van  Gogh,  hoewel  kunstenaars  soos  Ve- 
lasquez,  Picasso,  Francis  Bacon  en  andere  ook  digters  geïn- 
spireer  het.  Voorbeelde  hiervan  kry  ’n  mens  veral  in  die  oeuv- 
res  van  W.E.G.  Louw,  Sheila  Cussons  en  Johan  van  Wyk,  om 
net  enkeles  te  noem. 

Soos  reeds  genoem,  bestaan  daar  ook  kunstenaars  wat  nie 
net  dig  nie,  maar  ook  skilder.  Van  hulle  is  die  Nederlandse 
skilder-digter  Lucebert  ’n  goeie  voorbeeld.  Hans  Redeker 
(1980:  113 — 1 14)  sê  die  volgende  oor  Lucebert  se  sogenaamde 
“dubbeltalent”: 

Maar  geen  kunstenaár  verenigt  binnen  zijn  ondeelbare  persoon 
zozeer  kreatief  beide  aspecten  van  de  artistieke  vernieuwing  in 
Nederland  omstreeks  het  jaar  vijftig,  de  poetische  en  de  pictu- 
rale,  als  Lucebert. 

Soos  Lucebert  het  ons  in  eie  Afrikaanse  kunskringe  ook  ’n 
kunstenaar,  by  name  Breyten  Breytenbach,  wat  met  ’n  “dub- 
beltalent”  spog.  Sedert  sy  debuutbundel,  Die  ysterkoei  moet 

sweet  (1964),  neem  hy  reeds  van  sy  skilderwerk  saam  met  sy 
gedigte  op,  maar  nog  nooit  vantevore  op  so  ’n  groot  skaal  soos 
in  Plakboek  (1994)  nie.  By  elke  gedig  is  daar  ’n  visuele  teks 
wat  die  gedig  se  inhoud  ondersteun.  Die  vraag  is  nou  net  of  ’n 
mens  hierdie  gedigte  as  beeldgedigte  kan  tipeer,  en  of  dit  eer- 
der  ’n  vorm  van  eksperimentele  poësie  is? 

Om  Breytenbach  te  wil  kategoriseer,  sal  ’n  onmoontlike 
taak  wees,  juis  omdat  daar  soveel  verskillende  invloede  te  be- 
speur  is.  Breytenbach  besit  die  vermoë  om  sy  lesersgehoor  te 
ruk  uit  die  konvensies  van  kyk  waarin  hulle  vasgegroei  was. 
Ek  poog  dus  nie  om  Plakboék  binne  ’n  kategorie  te  plaas  nie, 
maar  eerder  om  die  bundel  te  tipeer  binne  die  teoretiese  agter- 
grond  wat  hierdeur  voorafgegaan  word. 

Die  Afrikaanssprekende  publiek  is  eers  in  1994  bekendge- 
stel  aan  Breytenbach  se  kunswerke,  ofskoon  hy  reeds  sedert 
1964  kunsuitstallings  in  Europa  gehou  het.  Ampie  Coetzee 
(aangehaal  in  1994:  5)  het  die  volgende  tydens  die  opening  van 
Breytenbach  se  uitstalling  aan  die  Universiteit  van  Wes-Kaap- 
land  gesê: 

Net  soos  in  die  letterkunde  en  in  die  politiek  — sodra  ons  voel: 
nou  het  ons  sekuriteit,  nou  verstaan  ons,  nou  is  ons  geborge  in 
ons  gevormde  begrippe  — dan  kom  hy  en  hy  versplinter  ons 
sekerhede.  En  dit  is  wat  revolusie  is  vir  Breyten:  ’n  volgehoue 
omdraai  van  konsepte  en  sekerhede.  [...]  Dit  is  baie  ontstel- 
lend:  die  politici  hou  nie  daarvan  nie,  die  kunskritici  hou  nie 
daarvan  nie,  die  literêre  kritici  hou  nie  daarvan  nie. 

Reeds  met  Breytenbach  se  tweede  bundel  word  sy  werk  as  dié 
van  skilder-digter  erken.  Edith  Raidt  (1968)  het  destyds  in 
haar  resensie  van  Die  huis  van  die  dowe  (1967)  die  volgende 
geskryf: 

Breytenbach  se  poësie  is  vol  van  dié  soort  ver-beelding,  want 
hier  is  die  digter-skilder  aan  die  werk.  Die  ouditiewe  en  die  vi- 
suele  waarneming,  die  woord  en  die  beeld  is  dwarsdeur  van 
primêre  betekenis,  sodat  sy  gedigte  ’n  verbintenis  word  van 
skildery  en  gedig. 

Dit  is  reeds  hieruit  duidelik  dat  poësie  en  skilderkuns  onaf- 
wendbaar  binne  ’n  simbiotiese  verhouding  tot  mekaar  staan  in 
Breytenbach  se  oeuvre.  Tydens  ’n  onderhoud  met  Johann  Bo- 
tha  (1994)  gee  Breytenbach  sy  siening  van  wat  kunstenaarskap 
vir  hom  behels: 

Eintlik  sien  ek  nie  die  verskil  mssen  skilder  en  dig  nie,  in  elk 
geval  nie  soos  ek  woorde  gebruik  nie.  In  die  twaalfde  en  der- 
tiende  eeu  in  China  was  die  woord  vir  skildery  geluidlose  poë- 
sie.  Dit  was  ondenkbaar  vir  ’n  skilder  om  nie  ook  ’n  digter  te 
wees  nie.  Albei  het  gegroei  uit  die  kalligrafie.  Dis  fantasties  dat 
tegniek  die  verbindingslyn  was  ...  van  ’n  gedeelde  instelling 
teenoor  die  wêreld. 

Dit  sluit  dus  aan  by  Simonides  van  Ceos  se  stelling  dat  die  ge- 
dig  ’n  sprekende  skildery  is  en  dat  die  skildery  ’n  sprekende 
gedig  is.  Volgens  Marilet  Sienaert  (1993:  15)  plaas  Breyten- 
bach  sy  kunswerk  binne  die  konteks  van  die  gevestigde  tradisie 
van  Horatius,  naamlik  ut  pictura  poesis.  Sy  is  ook  van  mening 
dat,  as  gevolg  van  die  veranderinge  in  perspektief  wat  hierdie 
siening  deur  die  jare  ondergaan  het,  ’n  mens  geen  enkele  kun- 
stenaar  deur  hierdie  lens  alleen  mag  bekyk/bestudeer  nie.  Wat 
Breytenbach  aan  betref,  sê  sy  die  volgende: 

With  Breyten  the  interrelatedness  of  text  and  image  is  to  be 
found  not  so  much  in  the  fmished  product,  as  in  the  process  of 


making,  in  the  creative  act  of  writing  or  painting  or  drawing 
(my  kursivering  — LvdM). 

As  ’n  mens  die  tradisionele  siening  van  die  simbiose  van  skil- 
derkuns  en  woordkuns  op  Breytenbach  wil  toepas,  sal  jy  agter- 
kom  dat  hierdie  simbiotiese  verhouding  nie  net  aanvullend  tot 
mekaar  is  nie,  maar  dat  die  een  ’n  direkte  uitvloeisel  van  die 
ander  is.  Breytenbach  sê  dit  self  in  sy  artikel  in  Painting  the 
eye  (1993:  67—68): 

Painting  was  called  wu-sheng-shih  in  Chinese,  meaning  “silent 
poetry”.  Poetry,  painting  — the  one  as  prolongation  of  the 
other,  as  a metamorphosis,  as  an  infusion.  Wordthings  and 
image-things  both  trace  the  stilled  movements  of  the  eye  or  the 
hand  and  thus  of  the  mind. 

Hierdie  is  nie  maar  net  ’n  simbiotiese  verhouding  tussen  skil- 
derkuns  en  poësie  nie,  maar  ook  ’n  aktiwiteit  wat  deur  dieself- 
de  energie  gegenereer  word.  Sienaert  (1993:  16)  meen  dat  om 
Breytenbach  se  werk  te  kan  verstaan,  is  om  die  gebruik  van 
die  beeld  as  sodanig  na  te  vors. 

Die  doel  van  Breytenbach  se  kuns  lê  in  die  oopmaak  van  sy 
gehoor  se  oë  vir  die  bewuswording  van  die  realiteit.  Sowel  die 
skildery  as  die  gedig  het  ten  doel  om  die  leser  se  bewussyns- 
wêreld  te  verbreed.  Wat  die  mens  dus  sien,  word  altyd  bepaal 
deur  sy  kennis  van  dit  wat  hy  sien.  Die  uitdaging  lê  dus  daarin 
om  weg  te  breek  van  die  alledaagse  persepsie  van  objekte  en 
daama  te  kyk  asof  dit  die  eerste  keer  is  dat  jy  dit  sien.  Sie- 
naert  (1993:  23)  meen  dat: 

Like  the  shifting  colours  and  inconsistent  shapes  and  textures 
of  a landscape  changing  with  the  seasons,  the  very  essence  of 
the  poem  or  painting  is  its  fluidity,  a dialectic  of  constant  being 
and  becoming. 

Vir  Breytenbach  (Sienaert,  1993:  30)  is  kuns: 

the  posture  of  listening  to  the  unheard 
en 

the  flesh  of  consciousness. 

Deur  middel  van  die  visuele  en  die  woord  word  die  kyker/le- 
ser  aan  die  werklikheid  blootgestel.  Vir  Breytenbach  is  die  es- 
tetiese  en  die  etiese  gelyk.  Daarin  lê  sy  vermoë  as  kunstenaar: 
om  sy  leser  om  die  ware  realiteit  raak  te  sien.  Net  so  is  skilder 
en  dig  vir  hom  een  en  dieselfde.  Albei  behels  tyd  en  ruimte 
waardeur  die  oog  nuwe  wêrelde  kan  sien. 

As  ’n  mens  die  skildery-gedigte  in  Plakboek  wil  tipeer,  is 
dit  gepas  om  enkele  van  die  gedigte  van  nader  te  bekyk. 

(binneland) 

Die  land  kom  kantel  voor  die  oog 
en  lê  dan  plat,  word  skoon  gespoel, 
blink  strome  het  nie  oewers  nie, 
die  spieël  is  grys  en  baie  diep 

den  en  berk  en  kastaiing  is  vol 
van  herfs  se  ingehoue  dood, 
so  veel  blare  het  teruggekeer  aarde  toe, 
plek-plek  punt  die  oudste  bome  wit 

soms  knop  ’n  dorpie  gebeeld  uit  die  vlak, 
skraalvingerwysingkerkhorings  sein  die  lig. 

en  hier  is  die  weivelde  koud  en  swart, 
net  seemeeue  — só  ver  van  die  see? 

sit  wit  geghrop  en  krop  die  windrigtings: 
die  land  het  branders,  getye  en  sout 
maar  gaan  hom  vasloop  teen  voetheuwels, 
die  vestings  begin  vergesigte  kry 

teen  die  hoogtes  boer  die  mense 
met  gerookte  vleis  en  kaas  en  sneeu, 
en  geleidelik  begin  ons  hemel  toe  klim 

Buiten  die  titel,  wat  ook  as  titel  van  die  visuele  teks  dien, 
word  die  gedig  en  die  skildery  reeds  in  die  eerste  versreël  tot 
’n  eenheid  gebind  — ’n  kantelende  visuele  beeld  word  aan  die 
leser/kyker  voorgehou.  Deurgaans  is  daar  woorde  in  die  gedig 
wat  na  die  beelde  in  die  visuele  teks  verwys,  en  andersom. 

In  die  tweede  strofe  van  die  gedig  word  daar  direk  na  die 
beeld  van  die  dennebome,  met  sneeu  bedek,  verwys.  In  die 
eerste  versreël  van  strofe  III  is  die  “knop”  van  die  dorpie  heel 
waarskynlik  ’n  verwysing  na  die  twee  kerke  wat  uit  die  vlakte 
— in  die  voorgrond  van  die  visuele  teks  — verrys.  In  III:  2 
word  die  metafoor  “skraalvingerwysingkerkhorings”  gebruik. 
In  die  visuele  teks  sien  ons  die  teenstellende  beeld  van  ’n  Oos- 
terse  en  ’n  Christelike  kerk  wat  langs  mekaar  staan.  Dit  is 
moontlik  dat  die  torings  van  die  twee  kerke  vir  die  digter  soos 
horings  getroon  het  (let  op  hulle  skerp  punte),  en  daarom  tot 
die  benaming  “-kerkhorings”  aanleiding  gegee  het. 

IV:  3 bevat  ’n  verwysing  na  die  “voetheuwels”,  wat  ook  in 
die  visuele  teks  voorkom.  Verby  hierdie  heuwels  loop  die  pad 
waarmee  die  “ons”  “hemel  toe  klim”,  maar  in  die  visuele  teks 
sien  die  leser/kyker  ’n  man  wat  — met  sy  hand  op  sy  hoed, 
heel  moontlik  om  die  wind  te  trotseer  — ondertoe  loop.  Die 
leser  het  dus  weer  eens  met  ’n  teenstellende  beeld  te  doen. 
Hoekom  sou  die  man  dan  nie  na  die  hemel  toe  klim  nie?  Mis- 
kien  sien  die  digter  hom  nie  as  deel  van  die  “ons”  in  die  gedig 
nie,  en  wil  hy  juis  die  teenstelling  skep  van  iemand  wat  weg 
loop  van  die  kerke,  met  hulle  torings  wat  die  gewete  aan- 
spreek,  en  van  die  mense  met  hulle  “gerookte  vleis  en  kaas  en 
sneeu”. 

Laat  ons  nog  ’n  teks  in  oënskou  neem:  nommer  twee  van 
die  gedigreeks  “’n  treinreis  deur  die  winter  en  die  land”: 

2. 

my  lyf  my  ou  vroutjie 
is  aan  joune  gekoppel 
soos  ’n  trein  aan  die  reis 

ek  dink  daaraan  verskoon  my  maar 

geseie  op  die  balie  in  die  trein  van  die  nag 

( ritirata  staan  dit  agter  die  deur  in  Italiaans 

cabinet  en  abortes  en  wc) 

met  die  skryfboek  oop  op  my  skoot 

om  die  grafiek  van  vooruitgang 

die  silwer  stawe  presies  aan  te  teken 

met  die  hoop 

om  iets  van  my  myne 

presies  op  die  grens  te  laat  val 

Die  visuele  teks  waarbinne  die  gedig  voorkom,  is  ’n  goeie 
voorbeeld  van  hoe  die  visuele  die  woord  ondersteun.  Die 
beeld,  in  die  eerste  strofe  van  die  gedig,  van  die  digter  wat 
aan  die  lyf  van  sy  “ou  vroutjie“  gekoppel  is,  word  ondersteun 
deur  die  visuele  beeld  van  twee  figure  met  vlerke  soos  engele 


in  ’n  seksuele  posisie.  Dit  kan  waarskynlik  dui  op  die  seksdaad 
wat  vir  die  digter  so  hemels  en  vervullend  is  dat  hy  hulle  sien 
as  twee  engele  wat  aan  mekaar  gekoppel  is.  “soos  ’n  trein  aan 
die  reis”  kan  as  ’n  metafoor  dien  vir  nie  net  die  beweging  ty- 
dens  die  liefdesdaad  nie,  maar  ook  vir  die  eenwording  van 
twee  mense.  Soos  twee  waens  gekoppel  word  vir  ’n  treinreis, 
so  is  die  twee  geliefdes  ook  aan  mekaar  gekoppel. 

Die  tweede  strofe  neem  ’n  wending  aan.  Hier  meld  die  dig- 
ter  dat  hy  aan  sy  vrou  sit  en  dink  op  ’n  toilet,  “die  balie”.  In 
die  visuele  teks  sien  ons  ’n  kaal  man  sit  tussen  twee  kaal  bo- 
me,  elk  met  net  ’n  swart  voël  in  die  takke.  Hierdie  visuele 
beeld  sluit  myns  insiens  aan  by  die  idee  van  ’n  man  wat,  in  die 
nag,  eensaam  is  en  aan  sy  vrou  dink  om  die  eensaamheid  te 
verlig.  Dit  word  ook  beklemtoon  deur  middel  van  die  bo-pla- 
sing  op  die  bladsy  van  die  “engele”  in  liefdesdaad,  wat  in 
kleur  uitgebeeld  word,  en  die  onder-plasing  van  die  kaal  man, 
wat  kleurloos  uitgebeeld  word. 

Dit  is  uit  die  voorafgaande  duidelik  dat  die  gedig  en  die  vi- 
suele  teks  as  een  gelees  moet  word.  Die  twee  tekste  vul  me- 
kaar  enersyds  aan  en  gee  tot  ’n  spesifieke  interpretasie  aanlei- 
ding,  wat  juis  deur  die  sáámlees  van  die  twee  tekste  moontlik 
gemaak  word.  Dit  is  duidelik  dat  die  talige  en  visuele  tekste  in 
die  skildery-gedigte  van  Breytenbach  in  Plakboek  in  ’n  intieme 
simbiotiese  verhouding  tot  mekaar  staan. 

Op  grond  daarvan  dat  skilderkuns  en  poësie  vir  Breytenbach 
’n  uitvloeisel  is  van  dieselfde  energie  en  op  grond  van  Hora- 
tius  se  uitspraak  ut  pictura  poesis  kan  ’n  mens  Breytenbach  se 
skildery-gedigte  as  ’n  sub-kategorie  binne  die  beeldgediggenre 
tipeer. 

Kyk  ’n  mens  na  die  vereistes  waaraan  die  beeldgedig  vol- 
gens  Jonckheere  moet  voldoen,  dan  is  Breytenbach  se  werk  nie 
suiwer  beeldpoësie  nie.  Die  tradisionele  siening  van  die  beeld- 
gedig  is  tog  dié  van  ’n  digter  wat  ’n  gedig  skryf  na  aanleiding 
van  inspirasie  wat  hy/sy  van  ’n  bepaalde  kunswerk  verkry  het 
en  nie  dié  van  ’n  gedig  wat  ontstaan  wanneer  ’n  digter  vanuit 
dieselfde  inspirasie  ’n  gedig  én  ’n  skildery  skep  nie.  Tog  is  die 
verhouding  tussen  skildery  en  gedig  by  Breytenbach  só  nou  dat 
hulle  nie  van  mekaar  geskei  kan  word  nie.  Die  skildery  inspi- 
reer  die  gedig  en  die  gedig  inspireer  die  skildery. 

Die  visuele  teks  en  die  woordteks  toon  definitiewe  ooreen- 
komste  wat  hulle  tot  een  bind.  In  Plakboek  is  dit  één  kuns- 
werk,  en  die  leser  moet  dit  as  een  beleef.  Dit  gaan  merendeels 
oor  die  beeld  wat  aangebied  word.  Hierdie  beeld  het  by  Brey- 
tenbach  dieselfde  doel  as  wat  Scott  (1988:  25)  beskryf,  naam- 
likdie  “promotion”  (bevordering)  van  die  “image”  (beeld)  van 
die  sensuele  en  die  suggestiewe  kwaliteite  van  die  teks. 

By  Breytenbach  is  woord  en  beeld  definitief  twee,kante  van 
dieselfde  werklikheid.  Dit  is  ’n  soeke  na  eksistensie;  die  wil 
om  te  bestaan,  om  te  leef.  Sienaert  (1993:  42)  haal  Breyten- 
bach  se  uitspraak  aan  dat  the  poem  is  a memory  of  itself,  en 
vervolg,  na  aanleiding  van  ’n  aanhaling  uit  ’n  gedig  van  Brey- 
tenbach: 

Like  the  painting,  it  is  transformation  (through  imagination)  of 
a memory,  the  digesting  and  transforming  of  something  that  has 
been  experienced.  By  your  writing  or  painting  you  add  on  to 
yourself,  as  it  were,  you  re-create  through  return  to  the  ances- 
tors:  it  is  through  recognition  and  transformation  of  things  re- 
membered,  real  or  unreal,  that  depiction  becomes  possible. 

Dit  gaan  dus  hier  nie  oor  die  simbiotiese  verhouding  tussen  die 
gedig  en  die  skildery  as  bron  van  inspirasie  nie,  maar  oor  die 
ooreenkomste  in  die  skeppingsproses.  Hier  kan  ’n  mens  weer 

na  Coetzee  (1971:  6)  se  vergelyking  tussen  die  twee  kunsvor- 
me  gaan  kyk  en  dan  sal  dit  blyk  dat  dit  wat  genoem  word,  wel 
van  toepassing  is  op  Breytenbach  se  skildery-gedigte.  Die  ver- 
skil  lê  egter  daarin  dat  die  skepper  van  die  skildery  en  van  die 
gedig  een  en  dieselfde  persoon  is.  Dit  maak  die  simbiotiese 
verhouding  myns  insiens  nog  hegter  en  intenser. 

Vir  Breytenbach  is  die  twee  kunsvorme,  skilder  en  dig,  nie 
net  ’n  uitvloeisel  van  dieselfde  energie  nie,  maar  ook  ’n  ver- 
lenging  van  die  self: 

Artistic  activities  are  also  bodily  functions:  seeing  is  a form  of 
excretion,  poetry  is  oral  sex  (or  a more  refined  form  of  canni- 
balism).  The  hand  colours  the  expectation  of  the  maker  (1993: 
66); 

’n  asemhalingsproses: 

“Spiritual”  painting,  the  painting  of  poetry,  restating  the  pri- 
mordial  rhythms  and  the  vital  gestures,  is  imitating  the  “Crea- 
tor’s  act”.  First  the  visible  world  with  its  signifying  units  must 
be  learned  by  heart,  the  dream  which  comes  to  us  from  the  real 
must  be  shaped.  When  you  then  start  writing  the  image  (brea- 
thing),  it  is  like  an  interior  projection.  Like  breathing  — even 
when  you’re  not  actually  doing  anything  to  the  white  sheet  (the 
wall)  the  “vital  breath”  is  never  interrupted.  In  order  to 
trample  the  big  void  the  iron  cow  must  sweat.  The  more  you 
see  (with  eyes  closed  also),  the  better  you  nourish  the  breath 
(1993:  68); 

en 

“Breath”  is  what  comes  first  in  literature,  the  rhythm  which 
may  even  displace  syntax  and  which  resonates  with  the  vital 
universal  flow.  In  painting  the  full-empty  play  is  expressed  by 
the  “inhabited”  and  “uninhabited”  parts  of  the  surface,  and 
even  within  the  painted  areas  in  the  interaction  between  full  and 
broken  lines,  between  wash  and  edge,  in  the  dialogue  between 
visible  and  invisible.  Active  and  passive  are  complementary, 
the  interior  world  comes  to  the  surface,  the  outside  keeps  on 
expanding  to  infinity,  a dynamic  metamorphosis  regulates  the 
changes.  The  void  engenders  the  infínite  rhythmical  breath 
(1993:  68,  70). 

’n  Mens  kan  dus  tot  die  gevolgtrekking  kom  dat  hierdie  skil- 
dery-gedigte  binne  die  subgenre  van  die  beeldgedig  val  — 
maar  ’n  mens  moet  in  gedagte  hou  dat  die  een  die  ander  is. 
Wanneer  dié  kunsvorm  van  Breytenbach  getipeer  word,  kan  ’n 
mens  ook  ’n  argument  uitmaak  dat  dit  eerder  binne  die  oeroue 
kader  van  die  “epigram”  val.  Nie  dat  Breytenbach  se  kuns  as 
geheiligde  voorwerpe  beskou  kan  word  nie.  Soos  wat  die 
inskripsies  deel  was  van  die  kunsvoorwerp,  so  is  die  gedig  ’n 
inskripsie  by  die  skildery  en  die  skildery  ’n  inskripsie  by  die 
gedig.  Dit  is  egter  ’n  buitengewone  rigting  wat  ingeslaan  word 
in  die  poësie,  maar  dan  weer,  Breytenbach  is  nie  gewoon  nie. 


Hy  skep  ’n  wêreld  van  paradokse  en  doen  afstand  van  die  kon- 
vensionele,  en  tog  laat  hy  jou  die  wêreld  opnuut  deur  sy  oë 
sien,  laat  hy  jou  opnuut  leef. 

BOEKBESPREKINGS 


Afrikaans  in 

een  veranderende  context 

Afrikaans  in  een  veranderende  context;  taalkundige  en  letter- 
kundige  aspecten.  Onder  redactie  van  Hans  Ester  en  Arjan 
van  Leuvensteijn.  Amsterdam,  Suid-Afrikaanse  instituut 
1995.  SAi-reeks  no.  5,  350  blz. 

Is  het  Afrikaans  een  gelijkwaardige  variant  van  het  Neder- 
lands  of  een  taal  op  zichzelf?  Met  de  organisatie  van  een 
congres  over  het  Afrikaans  aan  de  Vrije  Universiteit  (Am- 
sterdam)  koos  de  Intemationale  Vereniging  voor  Neerlandis- 
tiek  in  januari  1994  impliciet  voor  het  eerste  antwoord. 

Dit  congres  vindt  nu  zijn  neerslag  in  het  hier  gesignaleer- 
de  boek,  een  redelijk  verzorgde  verzameling  van  gemiddeld 
zeer  behoorlijke  artikelen  over  uiteenlopende  onderwerpen, 
waar  ieder  met  belangstelling  voor  Zuid-Afrika  en  het  Afri- 
kaans  iets  van  zijn  gading  kan  vinden.  Een  register  ont- 
breekt.  De  zeventien  medewerkers  aan  de  bundel  zijn  in 
meerderheid  verbonden  aan  Zuidafrikaanse  universiteiten;  de 
minderheid  (van  drie)  bestaat  uit  kenners  van  het  Afrikaans 
“extra  muros”:  Jerzy  Koch  (Polen),  Luc  Renders  (België) 
en  Hendrik  Schott  (Duitsland).  Vijftien  bijdragen  zijn  in  het 
Afrikaans,  die  van  Koch  en  Renders  in  het  Nederlands.  Er 
zijn  drie  afdelingen:  “context”,  taalkunde  en  letterkunde, 
met  drie,  vijf  en  negen  bijdragen,  maar  doordat  de  taalkun- 
de-artikelen  gemiddeld  veel  langer  zijn  dan  die  over  letter- 
kunde,  krijgen  de  twee  “kundes”  vrijwel  evenveel  ruimte. 

Voor  Nederlandse  lezers  zijn  vrijwel  geen  taalproblemen 
te  verwachten;  het  Standaard-Afrikaans  is  voor  ons  goed  te 
begrijpen  en  iedereen  is  zuinig  met  vakbargoens.  Wel  gaan 
sommige  Zuidafrikaanse  auteurs  er  vanuit  dat  de  lezer  meer 
over  hun  land  weet  dan  Nederlanders  meestal  doen. 

Nederlandse  en  Vlaamse  lezers  zijn  misschien  te  be- 
schouwen  als  eerste  doelgroep,  maar  de  bundel  is  ook  voor 
lezers  uit  Zuid-Afrika  de  moeite  waard,  al  zullen  deze  laat- 
sten  hier  en  daar  iets  uitgelegd  vinden  dat  zij  al  lang  weten. 
Maar  dit  was  bij  de  gegeven  opzet  niet  te  vermijden. 

De  inleiding  vermeldt  dat  de  initiatiefnemer,  de  hoogle- 
raar  Van  der  Elst  uit  Potchefstroom,  een  congres  “over  de 
toekomst  van  het  Afrikaans”  op  het  oog  had.  Zoals  de  titel 
aangeeft,  beslaat  de  bundel  een  wat  breder  terrein,  al  kan 
men  die  veelbesproken  toekomst,  zeg  maar  de  dreigende 
achteruitgang  van  het  Afrikaans  in  het  nieuwe  Zuid-Afrika, 
toch  wel  als  kem-onderwerp  beschouwen. 

De  eerste  afdeling  gaat  er  het  directst  op  in.  Hoe  is  deze 
achteruitgang  te  voorkomen?  Men  lijkt  het  (althans  op  dit 
congres)  in  hoofdzaak  met  elkaar  eens.  De  keuze  voor  een 
nationale  eenheidstaal  (het  Engels)  wordt  afgewezen,  vooral 
om  twee  redenen.  Ten  eerste  verstaat  nog  niet  de  helft  van 
de  inwoners  van  Zuid-Afrika  Engels,  ten  tweede  is  een  der- 
gelijk  beleid  ongunstig  voor  alle  andere  talen. 

In  plaats  daarvan  moeten  de  elf  nu  erkende  talen  bevor- 
derd  worden,  bij  voorbeeld  allemaal  schooltaal  kunnen  zijn. 
In  overeenstemming  daarmee  kiest  men  ook  voor  een  veel- 
heid  van  culturen,  en  tegen  het  streven  naar  een  nationale 


cultuur. 

De  talen  en  culturen  die  onder  de  apartheid  zijn  achter- 
gesteld,  verdienen  extra  steun.  Vanuit  de  Afrikaanse  cultuur 
moet  men  zich  actief  inzetten  voor  de  gewenste  cultuurvrij- 
heid.  Alleen  zo  kan  die  cultuur  zichzelf  in  de  nieuwe  samen- 
leving  onmisbaar  maken  en  kan  het  Afrikaans  “ontmitologi- 
seer  en  ontluis  word  van  die  assosiasies  met  diskriminasie, 
rassisme,  manipulasie  en  uitbuiting”  (P.H.  Swanepoel).  Dit 
is  het  eerste  doel:  afbreken  van  de  reputatie  van  het  Afri- 
kaans  als  onderdrukkerstaal.  Hiertoe  moeten  de  onderdrukte 
Afrikaanssprekendes”,  d.w.z.  de  bruinmensen,  veel  nauwer 
bij  de  cultuur  en  vooral  bij  het  onderwijs  worden  betrokken. 

De  Nederlandse  buitenstaander  kan  zich  hierbij  het  een 
en  ander  afvragen.  In  de  eerste  plaats:  hoeveel  tijd  dit  pro- 
gramma  gegund  zal  zijn.  Vooralsnog  is  het  ANC,  de  partij 
met  de  absolute  meerderheid  onder  de  kiezers,  voorstander 
van  het  Engels  als  eenheidstaal.  Maar  de  “open”  benadering 
die  hier  bepleit  wordt,  verdient  hoe  dan  ook  de  voorkeur 
boven  het  non-altematief  van  een  geïsoleerde  “Afrikaner 
volkstaat.” 

Ook  een  tweede  moeilijkheid  springt  in  het  oog.  De 
slechte  reputatie  van  het  Afrikaans  heeft  vooral  betrekking 
op  het  Standaard-Afrikaans,  zodat  pleidooien  voor  een  soe- 
pele  opstelling  tegenover  andere  varianten  voor  de  hand  lig- 
gen.  Ze  zijn  in  deze  bundel  ook  te  vinden.  Maar  aan  de  an- 
dere  kant  is  een  sterke  standaardtaal  in  elke  taalstrijd  onmis- 
baar. 

De  afdelingen  taalkunde  en  letterkunde  sluiten  in  zoverre 
bij  het  hoofdonderwerp  aan,  dat  hier  inderdaad  vanuit  open 
geest  gedacht  en  geschreven  wordt  over  Afrikaanse  onder- 
werpen,  maar  niet  uitsluitend  over  de  toekomst  van  het  Afri- 
kaans.  De  “veranderende  context”  van  de  titel  wordt  wat 
ruimer  opgevat,  waarbij  verschillende  auteurs  voor  deze 
Amsterdamse  gelegenheid  extra  aandacht  besteden  aan  de 
band  met  Nederland. 

Bij  de  taalkunde  is  dit  laatste  het  geval  bij  H.J.  Lubbe, 
die  Nederlands  en  Zuidafrikaans  fonologisch  onderzoek  ver- 
gelijkt  (en  daarbij  mijn  landgenoten  een  veertje  op  de  hoed 
kan  steken),  en  ook  in  het  informatieve  artikel  van  W.P. 
Rautenbach  over  de  rol  van  het  Nederlands  bij  de  Afrikaan- 
se  bijbelvertalingen.  In  deze  afdeling  heeft  alleen  de  bijdrage 
van  Barbara  Bosch  en  Vivian  de  Klerk  rechtstreeks  met  de 
bedreigde  positie  van  het  Afrikaans  te  maken.  Zij  hebben  in 
Oost-Kaapland,  waar  30%  Afrikaans  spreekt,  12  % Engels 
en  57  % Khosa,  een  interessant  onderzoek  gedaan  naar  hoe 
mensen  uit  deze  drie  groepen  aankijken  tegen  de  verschillen- 
de  talen.  De  resultaten  geven  voor  de  toekomst  van  het 
Afrikaans  te  denken:  van  de  Afrikaanssprekende  onder- 
vraagden  wil  de  helft  het  Engels  als  schooltaal  voor  de  eigen 
kinderen,  en  een  nog  iets  groter  deel  verlangt  het  Engels  als 
enige  ambtelijke  taal.  Naast  deze  bewuste  voorkeur  voor  het 
Engels  tonen  de  onderzoeksters  overigens  ook  ónbewuste 
voorkeur  voor  de  eigen  taal  aan. 

Een  aantal  van  de  letterkundige  artikelen  vestigt  de  aan- 
dacht  op  vooruitstrevende  ontwikkelingen  in  de  modeme 
Afrikaanse  literaniur.  De  nagestreefde  open  houding  tegen- 
over  andere  culturen  blijkt  hier  al  te  bestaan;  in  de  Afri- 
kaanse  literatuur  blijkt  dat  het  Afrikaans  de  reputatie  van 
onderdrukkerstaal  niet  verdient.  Meest  besproken  schrijver 
is  Karel  Schoeman;  zijn  werk  komt  in  vier  artikelen  aan  de 
orde. 

De  relatie  Nederland-Zuid-Afrika  komt  onder  meer  ter 
sprake  bij  Schott  en  Wium  van  Zyl  (zijn  bijdrage  kon  men 
bij  wijze  van  voorproef  al  eerder  lezen  in  dit  blad  en  in  “het 
Leidse  tijdschrift”,  tntl).  In  een  beschouwing  over  litera- 
tuur  tussen  twee  (of  meer)  culturen  geeft  F.R.  Gilfillan  een 
eervolle  plaats  aan  de  Nederlandse  dichter  H.C.  ten  Berge, 
terwijl  W.F.  Jonckheere  schrijft  over  Vincent  van  Gogh  als 
motief  in  de  Afrikaanse  poëzie. 

De  nog  niet  genoemde  (maar  daarom  niet  de  mindere) 
auteurs  zijn:  Johan  Degenaar  en  Nic  Olivier  (context),  Daan 
Wissing  en  Hans  du  Plessis  (taalkunde),  J.M.  Gilfillan, 
H.P.  van  Coller  en  G.  Jooste  (letterkunde). 

EEP  FRANCKEN 


Kinderfokalisasie 
op  Afrikaner-verlede 

Pierre  de  Vos:  Slegs  Blankes,  Whites  Only  (Pretoria:  Kagiso 
Literêr,  1994) 

Pierre  de  Vos  se  roman  Slegs  Blankes,  Whites  Only  (wat  met 
’n  baie  onaantreklike  omslag  verskyn  het)  is  nóg  ’n  storie  in 
lyn  met  romans  soos  Jeanne  Goosen  se  Ons  is  nie  almal  so  nie 
en  Mark  Behr  se  Die  reuk  van  appels\  stories  waarin  sommige 
Afrikaners  se  verlede  uit  die  mond  van  die  suigeling  vertel 
word,  en  die  leser  dus  op  ’n  gemaak  onskuldige  manier  inlig 
oor  die  onregte,  pyn  en  genietinge  van  die  Suid-Afrikaanse 
verlede.  Pierre  de  Vos  gaan  nog  verder:  daar  is  drie  monde 
wat  gelyktydig  praat  in  ’n  dodelik  chronologiese  onverstoorde 
en  voorspelbare  opeenvolging  van  aparte  verhaallyne  in  aparte 
tye  en  ruimtes. 

Wat  die  ondeurbroke  afsonderlikheid  verder  vererger,  is 
tinte  uit  die  skrywer  se  waterverfdoos,  wat  klaarblyklik  aange- 
wend  word  om  die  starre  lyne  te  versag:  die  teenwoordige  tyd 
word  deurgaans  gebmik  en  dieselfde  verteller-karakter  kom  in 
al  drie  verhaallyne  voor.  Boonop  verwys  die  verteller  vanuit 
een  lyn  na  ’n  ander  (na  sy  verlede,  bv.),  en  ’n  aardige  gevoel 
van  déja-vu  bekmip  die  leser  — met  geen  beloftes  van  ’n  nu- 
we  insig  nie. 

Terwyl  ek  die  boek  gelees  het,  het  ek  in  ’n  stadium  die 
hoop  gekoester  dat  hierdie  “afsonderlikheid”  ’n  belangrike 
sleutelbegrip  in  my  waardering  van  die  roman  sal  word;  vol 
verwagting  het  ek  gesoek  na  ’n  teken  van  die  verteller  wat  my 


vermoede  sou  bevestig  (miskien  ’n  subtiele  ondermyninkie  van 
die  dreunende  patroon). . .maar  niks  het  gebeur  nie.  Iewers  teen 
die  einde  het  die  drie  verhaallyne  op  ’n  manier  by  mekaar  uit- 
gekom,  en  ’n  nuwe  vermoede  het  by  my  posgevat:  die  vertel- 
ler-karakter  (toevallig  ook  die  hoofkarakter)  het  my  dalk  saam- 
geneem  op  ’n  reis  van  selfontdekking,  dié  soort  reis  wat  vereis 
dat  ’n  mens  die  spoke  van  die  verre  en  meer  onmiddellike 
“he-des”  (of  is  dit  “hades”?)  uit  die  onderste  laai  van  die  kas 
haal,  kostumeer,  en  die  redes  vir  die  onsuksesvolle  verhouding 
in  die  huidige  hede  op  die  planke  laat  bring. 

Die  roman  is  miskien  nie  heeltemal  onsuksesvol  nie  in  dié 
opsig  dat  elemente  uit  sowel  die  politieke  as  die  persoonlike 
geskiedenis  aangevoer  word  as  die  oorsake  van  die  probleme 
van  die  hede.  Die  verteller-karakter  (Etienne)  word  as  jong 
seun  die  deelgenoot  van  ’n  geheim  waarvan  die  invloed  op  die 
lewens  van  miljoene  mense  nie  heeltemal  in  sy  bewussyn  regi- 
streer  nie  (sy  pa  raak  betrokke  by  die  polisie  se  geheime  en 
bloedige  aktiwiteite  teen  die  “ondermyners”  van  politieke  vre- 
de).  Die  ma  mag  dié  geheim  onder  geen  omstandighede  ontdek 
nie. 

’n  Staatsgeheim,  dié  soort  wat  by  veronderstelling  die  fami- 
lie  nie  raak  nie,  word  hier  juis  ’n  instrument  wat  die  familie- 
verhoudings  op  ’n  bepaalde  manier  struktureer.  Hierdie  struk- 
turering  van  verhoudings  vorm  ’n  patroon  wat  later  in  Etienne 
se  verhouding  met  sy  vrou  herhaal:  hy  sit  met  ’n  “geheim” 
van  politieke  en  sosiale  afmetings  in  sy  kop,  die  geheim  bly 
die  sement  waarmee  sy  medepligtigheid  aan  sy  pa,  en  by  im- 
plikasie  die  ganse  verskrikking  van  die  Apartheidsbewind,  ge- 
seël  word  en  wat  hom  van  volkome  intimiteit  met  sy  vrou  (wat 
die  rol  van  sy  ma  herhaal)  én  van  die  oplossing  van  sy  konflik 
weerhou.  Sy  latere  verwerping  van  sy  pa  kan  gelees  word  as 
’n  oordrewe  ontkenning  van  hierdie  verhouding  van  medeplig- 
tigheid. 

Dit  is  myns  insiens  nie  verrassend  dat  die  verteller  aan  die 
einde  sê:  “’n  Gevoel  van  bevryding  bly  weg”  nie  (p.  195). 
Wat  hy  doen  om  homself  te  “bevry”,  is  om  die  tas  vol  doku- 
mente  wat  hy  op  ’n  stadium  uit  sy  pa  se  kas  gesteel  het  (’n  ge- 
gewe  wat  teen  die  einde  van  die  boek  duidelik  ’n  simbool  van 
psigiese  swaarlastigheid  word)  na  die  politieke  aktivis  Rudolph 
te  neem.  Hy  lyk  op  die  oog  af  na  die  een  wat  Etienne  van  sy 
las  kan  verlos,  maar  hy  word  net  die  volgende  manlike  mede- 
pligtige  (hoe  weet  Etienne  wat  Rudolph  met  die  dokumente 
gaan  doen?)  en  Klara,  Etienne  se  vrou,  word  steeds  nie  by  die 
geheim  ingelaat  nie.  Met  sy  oorhandiging  van  die  dokumente 
ontken  Etienne  dus  nog  steeds  dat  sy  geheim  nie  net  politieke 
gewig  dra  nie,  maar  ook  in  sy  persoonlike  verhoudings 
neerslag  vind.  Die  patroon  word  voortgesit. 

Die  boek  het  my  dus  geboei  op  grond  van  die  eenvoudige 
aanbieding  van  een  man  se  konflik  en  die  invloed  wat  dit  op 
hom  en  op  die  mense  om  hom  het.  Wat  die  scenario  vir  my 
juis  oortuigend  gemaak  het,  is  dat  die  verteller-karakter  klaar- 
blyklik  daarvan  onbewus  is  dat  hy  sekere  patrone  tot  sy  nadeel 
herhaal.  Wat  na  vore  kom,  is  ’n  eerlike  ontbloting  van  een 
man  se  stryd  met  homself. 

HENDRIK  VAN  BLERK 


29 


BONAVENTURE  HINWOOD 


RACHEL  KRUGER 


gesigspunt 


Bybelvroue 


deur  die  rotsreet  sien  hy 
bruingebrande  tone  enkels  skene 
sy  denke  konkludeer 

die  wesens  op  die  sand  bestaan 
alleen  uit  voet  gewrig  en  been 
soos  gesienes  wat  oortuig  beweer 
die  prediker  uit  Galilea 
is  sonder  meer  die  seunskind  van  Maria 


Die  een  met  die  sagte  oë 


Die  Here  het  haar  smart  gesien, 

sy  sou  haar  lewe  lank  sy  liefde  moes  verdien  — 

vir  nog  ’n  seun  sou  hy  ’n  aandjie  langer  by  haar  bly. 

Maar  vir  ewig  in  die  dood  by  die  Makpelagrot  lê  Lea  aan  sy 
[sy. 


kontras 


Met  die  oog  op  ’n  tyd  soos  hierdie 


sneeuwinddroë 

hoëveldwerksaamhede 

eindig  onder  neonligte 

in  ’n  vol  kajuit  op  vlug 

na  Durban  se  winter 

Fleur  de  Cap  vergesel 

koue  hoender  met  slaai 

en  kaas  op  soutbeskuitjies 

druiwetert  en  vla 

die  kaptein  kondig  16  grade  aan 

ons  land  om  agt  nul  vyf 

deur  walms  soutsoet  vog 


A1  is  dit  die  helfte  van  my  koninkryk  . . . 
het  hy  septer  in  die  hand  gesê 
en  met  ander  oë  na  my  gekyk. 

Hoe  sou  hy  raai  dat  ek  selfs  meer  wou  hê? 


Bruid  van  Kana 


My  bruilof  was  iets  anders  en  uniek, 

nie  maar  net  die  klatersilwer  en  ’n  fraai  tuniek, 

want  toe  die  gasheer  om  die  tweede  sarsie  drinkgoed  vra 

het  die  bloedrooiwyn  ’n  Goddelike  gloed  gedra. 


straatkind 


Sy  slaap  net 


die  nag  is  skrikdonker 
agter  die  baksteenmuur 
en  die  ryp  gesel 
rou  barste 
in  skurwe  hande 
en  hoendervel  bene 
want  geen  jas  en  handskoen 
het  selfs  die  huisgids 
uit  die  oggendkoerant 
laat  val  nie 


Ek  wil  saam  met  U die  kruistog  gaan, 
ek  wil  vertel  dat  U die  dood  se  bande  breek; 
want  eenmaal  het  U u hande  uitgesteek 
en  my  dogtertjie  van  twaalf  het  opgestaan. 


Vrou  wat  op  owerspel  betrap  is 


Die  Heer  het  op  die  grond  geteken: 

laat  hy  met  ’n  skoon  gewete  die  eerste  klip  gOQi,  het  Hy 
[gereken. 

Toe  Hy  opkyk,  het  nog  net  sy  daar  gestaan 

met  haar  oë  wat  sê  dat  sy  nou  die  Ewige  Lewe  verstaan. 


My  het  julle  nie  altyd  nie 


Sy  sit  aan  die  voete  van  Jesus 

met  ’n  kruik  nardusolie  wat  op  haar  palms  rus 

en  terwyl  die  wêreld  en  sy  mense  haar  kasty 

is  dit  sy  wat  die  Meester  vir  sy  kruishout  voorberei. 

RENEE  MARAIS 


Sewejaarblues 

Drie-en-twintig  en  sy  mond  was  sag 
en  warm  soos  glans:  vol  woorde  wat  sing 
terwyl  hulle  vlieg.  Die  eerste  soen 
’n  ademlose  fluistering,  ’n  verwondering, 
byna,  ’n  gloed  in  die  Julienag 
met  agtema  in  haar  kamer  ’n  toevallige 
maan,  vol  en  ryk  soos  Jerseyroom. 

Sy  vinger  trek  ’n  smal  spoor  om  haar  enkel, 
oor  die  bmg  van  haar  voet.  Die  palm 
van  sy  hand  rond  warm  na  binne. 

Hy  dra  ’n  baard  sag  teen  haar  wang 
en  sy  tong  munt  knus  woorde  en  soene. 

Sy  arms  vou  om  haar  en  sy  skouer  rond 
seker  teen  haar  wang.  Sy  oë  is  sag. 

Dertig  en  sy  mond  is  ’n  pit  wat  harde 
woorde  skil.  Koud  bly  sy  tong  soos 
’n  klein  reptiel  in  eie  skeur.  Sy  hande 
bly  besig  en  plat.  ’n  Soen  is  ’n  vergissing. 
Woorde  val  soos  klippe  grond  toe.  Sy  huil 
oor  sy  oë  en  soek,  soek  die  man  wat  weg  is 
met  haar  hart,  die  man  met  die  sagte  tong 
en  sagte  oë  en  sagte  hande,  sagte  woorde, 
soek  en  soek  waar  haar  hart  was,  treur 
soos  ’n  swawel  wat  agterbly  in  die  herfs. 

Haar  oë  maak  reg  vir  ryp  en  koue,  sy  probeer 
haar  hart  verskuil,  probeer  oorwinter. 


Winteroggend 

Met  die  oopskuif  van  die  gordyn  val  die  son 
waterig  deur  die  mitjiesvensters  van  die  sitkamer. 
Die  papaja  voor  die  stoep  se  blare  hang  verlep, 
die  sap  in  die  dik,  groen  are  ysig  gestol. 

Onder  die  koraalboom  lê  blare  ineengetrek, 
poeierig  onder  my  voet  soos  ’n  bros  fossiel. 

My  vinger  breek  deur  die  voëlbak  se  lagie  ys. 

Die  oggend  is  kraakkoud  maar  helder,  skoon, 
en  die  berg  lê  roerloos  soos  ’n  verkluimde  reptiel. 
Ek  asem  ’n  vlagie  warmte  uit  in  die  oggend: 

’n  klein,  wit  wolkie  stoom  vlugtig  en  verdamp. 
Op  ’n  winteroggend  dra  ek  jou  hitte  in  my  lyf. 


Nefertiti 

(1364-1347  v.  C.) 

Deur  die  koel  sale  van  die  hoë  tempel 
(die  geur  van  wierook  walmend  in  die  lug) 
het  sy  gestap,  haar  kop  vorstelik  omhoog 
op  die  slank  nek,  gekroon  met  ’n  kraag 
van  fyngoud,  smaragde  en  gloedblou  topase, 
gestap  op  smal  sandale  van  gevlegte  leer, 
in  wit  geklee  teen  die  hitte  wat  opgeef 
uit  die  skroeiende  stad  waar  Joodse  slawe 
swetend  granietblokke  op  pylers  aanrol 
vir  die  piramide  bo  die  praalgraf  van  die  Farao. 

Sy  dra  ’n  bakkie  in  haar  hand,  van  porselein, 
met  drie  lotusblomme  en  drie  visse  swart  geskilder 
teen  die  blou,  asuurblou  dieptes  van  helder  water. 

Vir  Echnaton  bring  sy  dit,  vir  haar  geliefde: 

’n  geskenk  vir  die  grafkelder  waamit  hy  moet  opstaan 
soos  die  Tilapia  wat  homself  in  glorie  herskep 
om  te  leef  en  te  herleef  tot  in  dié  eeu  en  daama, 
vir  ons  ’n  relik  om  verwonderd  na  te  staar 
in  die  koel  sale  van  die  Egiptiese  Museum. 


MARITA  NIEUWOUDT 


net  ’n  datum 

(1989-10-10) 

ek  wil  so  graag  die  eggo  van  ons  lag  verdryf 
nou  wanneer  ek  vir  jou  skryf  — 
ek  onthou  egter  net  die  koue  van  ’n  wolkgepluimde  dag 
wyd  en  oop  wat  wag 

tussen  geel  en  oranje  papawers  wat  glasskerp  kerf 
sirkels  en  strepe  in  my  hartseer  verf 
wat  heen  en  weer  in  die  wind  met  geknakte  nekke  wieg 
gebuig 
geboog 

sonder  om  te  sien  hoe  jy  — soos  duiwe  — al  verder  en  al 
[wyer  vlieg 

finaal  vir  my  probeer  vertel  hoekom  jy  weg  moet  gaan 
’n  duifveer  emosieloos  in  die  klam  grond  steek 
my  flenters  breek 

en  dit  net  omdat  ek  vir  jou  skerm  teen  die  wind  wou  staan 

BERNARD  ODENDAAL 


Manhaftig 

Ek  roep  die  kinders  van  hul  spel.  Die  halfmaan  lê 
soos  ’n  pap  bal  in  die  donker  erf  van  die  aand. 

Ek  sluit  die  diefweerhek,  gewaar  deur  traliewerk 
’n  helikopter  soekligflitsend  oor  die  stad. 

By  ete  rinkel  die  gesprek  oor  werk  en  pret, 
oorstem  die  radioman  se  strakke  nuusrelaas. 

Jou  hande  deel  uit:  roosterbrood,  roereier,  melk. 

Dan  vat  ons  boeke.  Bedes  seepbel  hemelwaarts. 

As  die  kinders  slaap,  praat  ons  oor  my  werksontslag. 

Eers  volsin-waardig.  Later  stort  ek  my  renonse 
soos  sakke  vol  vullis  uit  waar  jy  sit  en  bad. 

Jy  spons  jou,  gletsertjies  skuim  skuiwend  oor  jou  borste  ... 

Ons  klein  bed.  Houtplafon  se  oë.  Die  diep  nag 
waarin  ons  val,  val  ...  Dan  swaai  jou  been  oor  my  heup, 
jou  asem  tandepastavars.  My  dooi  geslag 
vergroot  ontroerd  — glip  manhaftig  in  jou  gul  gleuf. 


stofpad  draai  af  van 
haastige  teer  rustige 
pad  wat  huis  toe  keer 


uit  vliegverlange 

dra  reeds  hierdie  sagte  veer 

spierwit  wolkedons 


die  dikkop  beitel 

met  yl  geroep  die  blou  ldip 

van  die  skemeraand 


die  grys  kiewiet  krys 
en  sketter  met  sy  trompet 
die  aand  aan  skerwe 


onuitspreeklike 
bestaansgeheime  stamel 
een  sillabe:  God 


M.J.  PRINS 


Kwatryne 

Swart  taxi 

Hy  maak  uit  pure  pret 
van  sy  toeter  ’n  trompet 
waarop  hy  heerlik  musiseer 
oor  die  Saterdagverkeer. 


jy  speel  klavier  ryg 
een  skoon  rinkelende  snoer 
van  glashelder  klank 

droë  ritsel  van 
gesangboekblaaie  vroeë 
reën  van  genade 

borste  en  boude 

lemoen  pampoen  waatlemoen 

alles  rond  vir  soen 


Vir  Athol  Fugard 

Heer,  laat  my  dra, 
soos  aalwyn  van  die  Kamdebo, 
nie  net  die  bitter  sap  van  Afrika, 
maar  ook  sy  vlamrooi  blom  daarbo. 


Haikoes 


stowwerige  dag 

gloei  in  geel  namiddaglig 

klein  goudbruin  gedig 


gister  die  bergwind 

die  oond  se  deur  wawyd  oop 

vandag  koelkasdag 

WILLEM  M.  ROGGEMAN 


Het  praalgraf  van  Dante 


Aan  alle  gevels  hingen  de  vlaggen  van  de  lyriek 
toen  Dante  zijn  geboortestad  Florence  verliet. 

De  poorten  van  de  wereld  gleden  dicht. 

De  maan  kamde  haar  lange  bleke  haren. 

De  nacht  slurpte  al  het  donker  op 
en  blies  dood  over  het  stervende  vuur 
van  de  ondergegane  zon. 

Als  officiële  gezant  sprak  hij  in  Rome  met  de  paus 
over  waanzin  en  weerzin  van  Witten  en  Zwarten. 
Intussen  namen  zijn  tegenstanders  de  macht  over  en 
veroordeelden  hem  tot  eeuwige  verbarming. 

Nooit  zou  hij  de  campanile  van  Giotto  nog  weerzien. 

Onder  een  uiteenspattende  zon  zwierf  Dante 
over  de  verwarde  wegen  tussen  Rome  en  Ravenna 
en  in  een  volmaakt  lijkend  ogenblik 
op  de  witte  donderdag  van  3 april  1300 
begon  hij  aan  het  feest  der  zinnen, 
de  goddelijke  komedie  der  dansende  doden, 
een  diamant  met  16.000  facetten. 

Die  avond  was  er  niemand  die  sliep. 

Iedereen  zat  gevangen  in  zijn  gewoonten. 

De  maan  werd  een  stukje  eeuwigheid. 

Een  wolk  werd  een  kale  rots . 

De  schaduw  van  een  nachtegaal 
viel  van  een  tak. 

De  schim  van  de  verheven  dichter  Vergilius 
leidde  Dante  tot  in  het  diepste  van  de  hel. 

Tussen  gekerm  en  gevloek, 

over  afgronden  vol  afgrijzen, 

met  het  grijze  mombakkes  van  de  angst 

over  hun  verwrongen  gelaat  getrokken, 

zo  staarden  gestalten  zonder  bloed 

in  hun  lijf  hen  sprakeloos  aan, 

zwijgend  als  in  het  graf,  zo  grof  was  niemand  op  aarde 

Hij  die  zich  zonder  hoop  in  het  water  wierp 
om  er  zonder  adem  te  sterven,  brandde  nu 
in  het  vuur  van  de  allerlaatste  dag. 

In  een  woud  van  littekens 

stond  Dante  met  gespreide  armen 

roerloos  als  een  versteend  kruis, 

een  zwarte  schaduw  over  een  verlicht  verleden. 

A1  zag  hij  Beatrice  hoogstens  drie  keer 
en  dan  nog  maar  heel  even 
toen  hij  amper  negen  jaar  was, 
toch  koos  hij  haar  als  zijn  gids 


op  de  weg  naar  het  paradijs. 

Was  zij  dan  echt  zo  mooi? 

Of  werd  zij  het  pas  jaren  later, 
nadat  hij  vergeten  was  hoe  zij  eruit  zag? 

In  de  hangende  tuinen  van  haar  haren 
kweekte  zij  lichtgevende  zeesterren. 

“Ik  werd  getroffen  door  een  bliksemschicht 
van  beweging.” 

“Ik  was  als  een  wiel  dat  in  volmaakt  evenwicht  draait. 

“Overal  kan  ik  de  zon  en  de  sterren  zien” 
antwoordde  Dante  op  het  voorstel 
naar  Florence  terug  te  keren, 
naar  een  openbare  vernedering. 

Honderd  zangen  zou  hij  schrijven, 

zinnebeeld  der  volmaaktheid 

in  de  middeleeuwse  getallensymboliek. 

Hij  was  de  spraakverstoorder,  gestraft 

en  veroordeeld  tot  uitglijden 

in  de  moerassen  van  het  hiemamaals. 

Uitgerafeld  hing  hij  aan  de  galgen 

van  de  zomer,  gebleekt  door  eenzaamheid. 

Op  het  zwarte  water  dreef  een  late  minnaar. 

En  op  de  oude  binnenplaats  kraakte  luid 
in  de  witte  vrieswinter  het  gebinte 
van  zijn  hersenpan,  bloedend  als  een  spin, 
die  geofferd  werd  aan  Dis,  de  antieke 
god  van  de  onderwereld. 

Een  geleerde  die  bewust  werkte  aan 
een  synthese  van  de  middeleeuwse  poëzie. 

Nee,  niet  de  eerste  renaissanceschrijver, 
maar  de  laatste  middeleeuwse  dichter. 

Een  man  van  weinig  woorden 
maar  wanneer  men  hem  vragen  stelde 
bleek  hij  al  meteen  welsprekend. 

Het  leven  blijft  steeds  onafgewerkt. 

Een  onbeweeglijke  rivier 

spreekt  met  een  glazen  stem 

over  het  verdwijnen  van  de  beeldspraak. 

Een  gedachte  brandt  in  de  bomen. 

Voetstappen  zijn  verloren  gelopen 
in  de  vlakte  van  het  absolute. 

Florence  had  hem  terdood  veroordeeld 
maar  eiste  later  zijn  lijk  op 
om  hem  posthuum  te  kunnen  eren. 

Ravenna  schonk  Dante  niet  alleen  onderdak 

maar  ook  een  praalgraf  waarin  hij 
rustig  en  langzaam  kon  verpulveren. 

Hier  heerst  nu  de  taal  der  duisternis. 

Alles  wat  hij  ooit  is  geweest 

ligt  hier  verzameld,  fragmentair, 

met  het  heimwee  naar  een  andere  dimensie. 

Inktvissen  schrijven  zijn  naam  in  de  zee. 

Vogels  scheuren  de  hemel  boven  hem  aan  flarden. 
Wegen  leiden  nergens  meer  heen. 

Zijn  graf  werd  in  1843  gerestaureerd, 
omgebouwd  tot  een  kleine  tempel 
in  1936  waardig  ingericht. 

Dante  als  trekpleister  voor  toeristen. 

Op  zijn  begraafplaats  dromen 
de  nachtelijke  bomen  hardop. 

Een  ieder  die  hier  even  verwijlt 
blaast  het  stof  van  zijn  ziel. 

De  aarde  steekt  een  landtong  uit  naar  de  zee. 

De  hemel  blijft  voor  altijd  oningevuld. 

Een  dier  verzint  een  gedaante 
voor  het  laatste  raadsel . 


De  dieren  van  Altamira 


Prehistorie  was  een  vrome  gedachte 
ontstaan  in  het  brein  van  de  kosmos. 

Uit  een  niet  meer  te  ontcijferen  tekst 
werd  het  Stenen  Tijdperk  afgeleid. 

Een  zucht  ontsnapte  aan  de  wereld. 

Een  engel  met  hoogtevrees  liet 
bevend  een  holte  achter  in  deze  berg. 

Daama  verouderde  hij  zienderogen. 

Het  meisje  van  twaalf  keek  omhoog 

en  zag  wat  haar  vader  niet  zag: 

bisons,  herten  en  everzwijnen 

op  het  plafond  van  de  grot  geschilderd. 

Temggehaald  over  een  afstand  van  15.000  jaar 

was  het  of  het  verleden  tonnen  woog. 

De  omtrek  van  de  dieren  was  in  de  steen  gekrast. 
Natuurlijke  welvingen  en  uitsteeksels  in  de  rots 
werden  handig  aangewend  in  het  reliëf. 

Alles  naar  de  werkelijkheid  getekend 
maar  door  de  eeuwen  liep  een  dunne  barst. 

De  kleuren  zijn  aangegeven  met  aardverven, 
lichte  en  donkere  okers,  zwarte  mangaanaarde 
en  ijzer-oxyde  voor  het  diepe  rood. 

Met  de  vingers  geschilderd  maken  deze  dieren 

deel  uit  van  een  magisch  ritueel: 

wat  geschilderd  staat,  is  overgeleverd  aan  de  mens. 


Kunst  van  de  jagers 
niet  als  versiering  bedoeld 
maar  een  bezwerende  kracht 
om  de  realiteit  te  dwingen. 

Maar  tussen  deze  beelden  in  duistemis 

en  de  natuur  in  open  zonlicht 

was  de  dialoog  reeds  lang  stilgevallen. 

En  de  mens  die  met  een  knots  in  de  hand 
grommend  een  vrouw  zocht  voor  de  kou 
droomde  soms  van  een  wild  paard 
want  zelfs  de  dieren  gehoorzaamden  hem  niet, 
daarom  legde  hij  ze  vast  met  kleuren  op  de  wanden 
en  het  plafond  van  de  holen  in  de  aarde. 

Zijn  voetstappen  zaten  gevangen  in  de  venen. 

Met  een  scherf  van  een  steen 
spleet  hij  de  schedel  van  menig  dier 
want  wat  in  de  verborgen  grot  stond 
afgebeeld,  kon  hem  niet  meer  ontsnappen. 

Eén  jager  sliep  met  de  maan  onder  zijn  hoofd. 

Zijn  schaduw  duizelde  nog  steeds  na 
het  feest  van  het  wilde  dier,  gevierd 
in  de  donkerste  mïne  van  de  ruimte. 

Liefde  lag  uiteengevallen  tussen  de  stmiken. 

Wat  valt  er  nu  nog  te  rapen 

tenzij  een  fragment  van  een  hemellichaam 

dat  tergend  langzaam  veranderde 

in  het  hemelse  lichaam  van  de  geliefde? 


Een  drenkeling  stapt  uit  de  zee 

Een  drenkeling  stapt  uit  de  zee 
van  de  tijd.  Hij  draagt  een  koffertje 
gevuld  met  allerlei  souvenirs  van  lang 
voordat  er  sprake  was  van  een  landschap. 

Toen  reeds  liep  hij  te  pronken  in  pracht  en  praal 
maar  nooit  gunde  hij  iemand  teken  nog  taal. 

Hij  liep  dwars  door  de  doorzichtige  dag  heen 
als  was  er  een  gat  in  de  tijd  getrapt. 

Het  verleden  werd  steeds  maar  kouder  in  hem 
als  de  resten  van  een  maal  in  de  ijskast. 

En  nu:  eeuwen  later  bekent  hij  ergens 
in  de  volgorde  der  gevoelens  ook  moeheid. 

Overdag  steekt  hij  in  wanhoop 
de  armen  in  de  lucht  als  een  Y. 

’s  Nachts  slaapt  hij  als  een  s. 

De  wereld  ontstond  uit  een  misverstand,  zegt  hij . 

Met  de  werkelijkheid  valt  niet  te  lachen 
behalve  wanneer  je  in  de  spiegel  kijkt. 

ZEIN  EL-ABEDIN  FOUAD  ABD  ELWABAB 

Twee  Egiptiese  gedigte 


Vertaal  deur  Johann  Lodewyk  Marais 


Zein  El-Abedin  Fouad  Abd  Elwabab  is  in  1942  in  Kaïro 
(Egipte)  gebore.  Hy  skryf  van  jongs  af  poësie  en  sy  werk 
word  op  die  heel  eerste  Egiptiese  skrywerskonferensie  in  Za- 
gazig  (1968)  met  die  hoofprys  bekroon.  Hy  studeer  in  filosofie 
af  aan  die  Universiteit  van  Kaïro.  Sedert  1964  organiseer  hy 
geletterdheidsopleiding  vir  werkers  in  die  sigaret-  en  tekstiel- 
bedryf,  en  ontwikkel  hy  soortgelyke  programme  vir  twee 
dorpe  indie  Nyldelta.  Van  1972 — 1975  maakhy  dienspligtiges 
geletterd.  Daarna  doseer  hy  filosofie  aan  die  Al-Azhar  Univer- 
siteit  in  Kaïro.  Naas  geletterdheidsopleiding  vir  volwassenes 
is  hy  by  kinderopvoeding  betrokke,  onder  meer  as  skrywer 
van  kinderverhale  en  -dramas  vir  die  Egiptiese  televisie.  Sy 
gedigte,  essays,  artikels  en  resensies  word  sedert  die  sestiger- 
jare  in  koerante  en  tydskrifte  gepubliseer  en  sy  radiobydraes 
word  oor  die  hele  Arabiese  wêreld  uitgesaai. 

In  1972  verskyn  El-Abedin  Fouad  se  debuutdigbundel,  Die 
gesig  van  Egipte,  gevolg  deur  Die  droom  in  gevangenis 
(1978),  Liedere  uit  Beiroet  (1982)  en  ’n  Bladsy  uit  die  boek 
van  die  Nyl  (1992).  Sy  poësie  en  lirieke  is  baie  gewild  in 
Egipte.  Hierbenewens  skryf  hy  ook  draaiboeke,  kommentare 
en  lirieke  vir  rolprente.  Deur  sy  regie  (1984 — 1993)  van  die 
Palestynse  folkloristiese  groep  El-Falouja  bring  hy  ’n  ware  ge- 
meenskaps-  en  kunstesentrum  tot  stand  waar  meer  as  150  jong- 
mense  opgelei  is.  Hy  is  lid  van  die  Egiptiese  Organisasie  vir 
Menseregte,  en  een  van  die  handjievol  Egiptiese  lede  van  die 
Palestynse  Skrywersbond. 

In  1996  was  El-Abedin  Fouad  een  van  ’n  aantal  toonaange- 
wende  digters  van  oor  die  hele  wêreld  heen  wat  in  Rotterdam 
(Nederland)  aan  die  jaarlikse  vertaalprojek  van  die  Stichting 
Poetry  International  deelgeneem  het.  Die  vertaalprojek  is  in 
1996  aan  die  poësie  van  die  Afrikaanse  digter  Breyten  Brey- 
tenbach  gewy. 

Bron 

Mooij,  Martin  en  Gerritsen,  Joke.  1996.  27e  Poetry  International 
Rotterdam.  Rotterdam:  Stichting  Poetry  International. 


Ons  hekke  het  dieselfde  gebly. 

Jou  hekke  buig  af,  met  wit  hare  bedek. 

En  ek  word  deur  handel  oorwin. 

Jy  word  met  armoede  omgord. 

En  die  Nyl  was  jou  gordel. 

Jy  word  omgord  met  onderdrukking  wat  jou  wil  besit. 

Jy  word  omgord  met  armoede 

verdeel  tussen  die  soldate  van  die  Wali  en  die  dolke  van  die 
[Emirs. 

Die  paaie  word  wit,  of  is  dit  ek? 

Hulle  het  jou  kleed  gesteel,  jy  het  stilgebly. 

Hulle  het  my  tyd  van  jou  gesteel. 

Omgord  met  armoede 

verdeel  tussen  die  soldate  van  die  Wali  en  die  dolke  van  die 
[Emirs. 


’n  Liedjie  oor  ’n  klein  dogtertjie 

Basma  kan  nie  lees  nie 
maar  ek  gaan  ’n  gedig  skryf 
oor  ’n  maan  wat  eers  ’n  boom  was 
en  in  ’n  verre  land  geplant  is 

Basma  ken  net  vir  pappa 

selfs  sy  naam  ken  sy  nie 

en  die  papier  is  vol  geskryf 

en  die  maan  is  ’n  glimlag  op  sy  portret 

Basma  ken  net  vir  mamma 
wanneer  sy  uitgaan  en  terugkom 
en  die  maan  was  op  ’n  dag  ’n  duif 
en  nes  Basma  word  hy  groter 

Basma  kan  net  lag 
die  hele  tronk  word  son 
as  haar  vingers  iets 
gryp,  begin  dit  lewe,  voel. 


Omgord  met  onderdrukking 

’n  Nuwe  lied  vir  Kaïro 

Kry  die  paaie  wit  hare? 

Of  is  dit  ek  wat  oud  geword  het? 

Die  ouer  wordende  wind  waai  oor  jou 
en  oor  my  voorkop; 
dit  is  onder  my  vel  gedruk. 

Die  brúe  se  gebeente  is  gebuig 
en  deur  die  gang  van  my  lewe  verweer. 


Basma  het  vir  my  kom  kuier 
’n  betowerde,  nuwe  wêreld 
die  tronk  van  klip  het  getril, 
o,  van  haar  pasgebore  lag 

Basma  kan  nie  lees  nie 

maar  móre  is  Basma  ’n  geslag 

’n  geslag  wat  in  Egipte  ’n  opstand  sal  plant 

wat  haar  lang  reis  tot  ’n  einde  bring. 


Die  rivier  van  tyd  loop  en  ontglip  in  die  stegies. 
Die  rivier  van  my  tyd  loop  in  jou  palm. 

Ek  oorstroom  sand  en  klip. 

JEAN  PIERRE  RAWIE 


Deadline 

Gedigte  uit  die  Nederlands  vertaal  deur  Daniel  Hugo 


Aantekeninge  vir  ’n  deadline 

Jean  Pierre  Rawie  (1950)  is  ’n  baie  gewilde  digter  in  Neder- 
land.  Hy  het  in  1979  gedebuteer  met  die  bundel  Het  meisje  en 
de  dood.  Met  dié  titel  het  hy  onmiddellik  sy  hoof-obsessies  uit- 
gespel.  Sedertdien  het  daar  nog  vier  bundels  verskyn  wat  ge- 
reeld  herdruk  word  — die  eerste  drie  onder  die  gesamentlike 
titel  Oude  gedichten. 

Sodra  ’n  digter  populêr  raak,  begin  die  literatore  hom  te 
wantrou.  In  Rawie  se  geval  gebeur  dit  nie  altyd  sonder  rede 
nie.  Sy  gedigte  beweeg  dikwels  op  die  dun  ys  van  bewuste 
“poëtiese“  taalgebruik  en  klassieke  versvorme  soos  die  kwa- 
tryn,  rondeel  en  sonnet.  Soms  raak  die  ys  té  dun  en  dan  val  hy 
in  die  vrieswater  van  die  retoriek.  Hy  kry  dit  nie  altyd  reg 
om,  soos  sy  voorganger  J.C.  Bloem,  lewe  te  gee  aan  die  ver- 
hewe  stelwyse  en  die  cliché  nie.  En  tog  het  Rawie  van  die 
mooiste  sonnette  in  modeme  Nederlands  geskryf.  Die  bekende 
versvorm  en  digterlike  segswyse  het  sekerlik  bygedra  tot  sy 
populariteit  by  dié  Nederlandse  lesers  wat  nie  vir  hul  tydver- 
dryf  wil  worstel  met  verwarrende  vemuwers  of  duistere  ek- 
sperimenteerders  nie. 

Net  soos  Bloem  is  Rawie  ’n  ongeneeslike  romantikus.  Sy 
verlange  na  die  onbereikbare  volmaakte  maak  die  alledaagse 
bestaan  byna  ondraaglik.  Hy  is  ’n  gebore  pessimis  wat  in  ge- 
dig  na  gedig  en  in  bundel  na  bundel  tob  oor  die  onbereken- 
baarheid  van  menslike  verhoudings  en  oor  die  altydteenwoor- 
dige  dood.  Hy  leef  volgens  die  stelreël:  geen  geluk  hou  stand 
nie.  En  tog  bly  hy  steeds  op  soek  daarna.  Dié  paradoks  word 
woordspelerig  saamgevat  in  die  bundeltitel  Onmogelijk  geluk. 

Om  van  liefdesteleurstellings  en  die  naderende  dood  te  ver- 
geet  bied  drank  ’n  kortstondige  uitkoms.  Die  drank  het  dan 
ook  — soos  blyk  uit  die  bundel  Intensive  care  — byna  tot  sy 
vroeë  dood  gelei.  Die  teleurgestelde  romantikus  het  dus  ’n 
desperate  hedonis  geword.  Die  opstandigheid  en  eksesse  van 
die  jeug  gaan  in  die  latere  bundels  oor  in  ’n  middeljarige  wee- 
moed  en  gelatenheid. 

Jean  Pierre  Rawie  se  ekstreme,  volgehoue  pessimisme  het 
uiteindelik  ’n  omgekeerde  uitwerking  op  die  leser.  Jy  begin  la- 
ter  vir  jouself  sê:  Nee  magtig,  só  erg  kan  dit  darem  nie  wees 
nie!  En  dan  begin  jy  onwillekeurig  glimlag  vir  die  durende  de- 
pressie.  Selfs  al  gaan  dit  sleg  met  jou,  voel  jy  dadelik  beter  as 
jy  lees  hoe  treurig  dit  met  Rawie  gesteld  is.  ’n  Mens  sou  seker 
kon  praat  van  die  homeopatiese  effek  van  sy  poësie:  jóú 
swaarmoedigheid  word  verlig  deur  ’n  gekonsentreerde,  goed 
verwoorde  dosis  van  sy  swartgalligheid.  En  op  sy  beste  is  Ra- 
wie  ’n  apteker  van  die  potentste  en  delikaatste  woordmengsels. 


“Sonder  pret”  en  “Finis”  het  verskyn  in  Het  meisje  en  de 
dood  (1979),  “Intensive  care  in”  en  “Ek  gooi ...”  in  Intensive 
care  (1982),  “Uitvaart”  in  Kwade  trouw  (1986),  “Deadline” 
en  “Ritueel”  in  Woelig  stof  { 1989),  “Uitsig”,  “Kentering”  en 
“Oktober”  in  Onmogelijk  geluk  (1992).  A1  dié  bundels  het  ver- 
skyn  by  Bert  Bakker,  Amsterdam. 

DANIEL  HUGO 


Sonder  pret 

Die  lewenslus  word  al  hoe  swakker. 
Vanoggend  word  ek  doodmoeg  wakker. 
Gee  tog  God  dat  ek  weldra  ontwaak 
op  ’n  verlate  dode-akker. 


Finis 


Vandag  is,  nadat  hy  lank  moes  ly 
(godsvertroue  had  hy  genoeg), 

Jean  Pierre  Rawie  van  ons  geskei. 
Hy  besoek  dus  nooit  weer  die  kroeg. 

Dat  hy,  wat  somber  was  by  tye, 
sy  eie  lewe  nie  wou  blus 
stem  ons  miskien  ’n  bietjie  bly, 
al  is  dit  erg  soos  wat  dit  is. 

Wat  het  hom  ten  slotte  doodgemaak: 
die  liefde,  die  drank,  of  beide? 

Hy  is  nou  van  ons  verwyder; 
hy  hoef  nie  meer  met  lus  te  wroeg. 

Dit  is  vir  ons  ’n  hartseer  saak: 
die  bestes  gaan  altyd  te  vroeg. 

Intensive  care  /// 


Deadline 


Hulle  het  monsters  van  wat  ek  ontlas 
met  vakkennis  en  ywer  bestudeer, 
na  aanleiding  waarvan  hul  konkludeer 
dat  iets  verkeerd  is  met  my  pankreas, 

die  alvleesklier,  wat  help  met  kos  verteer. 
En  nou  gebeur  dit  waarvoor  ek  bang  was, 
want  onheilspellend  in  sy  spierwit  jas 
staan  die  internis  daar,  en  dekreteer: 

“U  moet  die  drank  voorlopig  laat  staan, 
want  alkohol  — jenewer,  wyn  of  bier, 
of  wat  ook  al  — verklein  u lewenskans.” 

— En  dit  ter  wille  van  so  ’n  dom  orgaan. 
Wat  is  dit  nou  vir  ’n  naam,  “alvleesklier”, 
en  dan  dié  “eilandjies  van  Langerhans”?! 


Ek  gooi,  al  is  die  mense  en  die  drank 
maar  bedroewend  daar,  in  ’n  kroeg  my  anker; 
wat  maak  dit  immers  ook  saak  waar  ek  wag 
op  wêreldoorlog,  hartaanval  of  kanker. 


Uitvaart 

So  ’n  tien  jaar  terug  vir  haar  geval; 
dit  duur  toe  maar  ’n  maand  of  drie. 
Daama  het  drank  en  jaloesie 
en  geskinder  alles  kom  vergal. 

Vanself  geen  grond  vir  nostalgie 
— so  gaan  dit  vroeg  of  laat  met  almal  — 
maar  dit  is  vreemd  noudat  ek  die  smal 
doodkis  sien  in  hierdie  saaltjie. 

Iets  wat  ek  nooit  wou  aanvaar  nie 
blyk  plotseling  ontstellend  waar: 

Dat  ook  vroue  wat  ek  bemin 
die  diepnat,  donker  grond  moet  in, 

die  hande  op  die  bors  gekruis, 
die  voete  langs  mekaar  en  kuis. 


Ek  ondervind  die  sterwe  aan  my  lyf 
in  dagelikse  omgang  met  die  dood; 
ek  leef  nog:  en  ek  kan  daar  idioot 
genoeg  niks  meer  dieps  of  sinnigs  oor  skryf. 

Die  meeste  groot  woorde  is  gans  te  groot 
vir  so  iets  doodgewoons:  in  lewe  bly. 

Maar  tog,  ek  kan  die  liefde  nog  bedryf 
en  byna  als  doen  wat  die  Kerk  bestry. 

So  is  dit  dus  om  jouself  te  oorlewe; 
ek  kyk  na  buite  deur  dieselfde  ruit, 

ek  skryf  voort  soos  wat  ek  maar  altyd  skrywe, 
ek  dink,  voel,  wen  my  op  en  maak  geluid, 

maar  ek  besef:  deur  sterwendes  omgewe 
skuif  ek  alleen  my  deadline  voor  my  uit. 


Ritueel 

Ek  hou  hierdie  klein  ritueel  in  eer, 
sodat  jy  elke  moment  terug  kan  keer. 

Elke  dag,  wanneer  dit  sterk  skemer  word, 
maak  ek  die  tafel  klaar:  ’n  ekstra  bord, 

gerei,  jou  eie  stoel,  ’n  kers,  ’n  glas, 
asof  jy  net  êrens  opgehou  was. 

Ek  hoor  (hoe  het  ek  ooit  kon  dink  dat  jy 
deur  wie  ek  bestaan,  vir  goed  sou  wegbly?), 

ek  hoor,  maar  daarvoor  ontbreek  alle  grond, 
die  gruis,  die  slot,  die  blaffies  van  die  hond, 

en  jy  kom  in  presies  op  die  oomblik 
dat  ek  die  lamp  aansteek,  die  blomme  skik. 

Ek  hoop  slegs  dat  ek  dan  rustig  sal  bly 
en  sonder  opkyk  van  wat  ek  berei 

die  woorde  sal  vind,  asof  vanselfsprekend: 
Kom  nader,  daar  is  op  jou  gereken. 

Uitsig 


Oktober 


Hoe  dikwels  ek  ook  dieselfde  trajek 
afgelê  het  in  die  vergane  jare, 
steeds  voel  ek  die  vervoering  in  my  vaar 
as  die  trein  met  aandskemering  vertrek. 

Die  land  lê  met  sy  vore  en  sy  are 
windstil  tot  aan  die  einder  uitgestrek; 
ek  wou  dat  ek  dit  alles  so  perfek, 
so  roerloos  tot  die  einde  kon  bewaar. 

Maar  niks  van  dit  wat  met  soveel  geduld 
in  die  lewenstryd  verkry  is,  hou  stand  — 
saam  met  die  jare  is  dit  vervloë. 

Nog  ’n  rukkie  dan  word  ook  hierdie  land, 
soos  als  wat  volmaak  was  in  my  oë, 
in  newel  en  in  duisternis  gehul. 


Kentering 

Die  stoere  stad  waar  ek  jare  woon 
kan  my  iedere  najaar  nog  ontroer: 
wat  oordadig  was,  bombas  en  bravoure, 
krimp  in  en  stel  hul  nietigheid  ten  toon. 

Daar  kom  iets  tydeliks  in  die  kontoere 
en  die  gewone  gang  word  ongewoon. 

Nou  sal  dit  goed  wees  om  op  fluistertoon 
gesprekke  met  gestorwenes  te  voer. 

Die  onvermydelike  het  oral 
betekenis  en  samehang  gekry; 

jy  voel  die  hemelliggame  voortgly 
op  hul  fatale  tog  deur  die  heelal, 

en  vreemd  maar  diep  tevrede  bespeur  jy 
die  geure  van  verwording  en  verval. 


In  dié  gebenedyde  jaargety 
is  dit  elke  jaar  weer  soos  nooit  voorheen; 
wat  nou  begin  en  wat  al  lankal  heen 
is,  kry  jy  nie  meer  van  mekaar  geskei. 

Met  almal  wat  ek  liefhet  om  my  heen 
sien  ek  my  deur  vergange  lane  loop. 

Ek  voel  die  jare  omgekeer  verloop, 
die  blare  dwarrel  voor  my  voet  uiteen. 

As  kind  kon  ek  my  oë  nie  glo  nie, 
so  was  ek  vir  elke  geluk  bedug, 

maar  wát  die  lewe  ook  al  in  sy  vlug 
meeneem,  dít  kon  hy  my  nog  nooit  ontroof: 

die  bome  in  Oktober,  en  daarbo 
die  swerms  in  die  eindelose  lug. 

Oor  die  medewerkers 


Aangesien  daar  elders  in  hierdie  uitgawe  bio-  en  bibliografiese 
inligting  oor  Zein  El-Abedin  Fouad  Abd  Elwabab  en  Jean 
Pierre  Rabie  verskyn,  word  inligting  oor  hulle  nie  hier  opge- 
neem  nie. 

Bagrelia  Borissova  is  hoogleraar  in  Duits  en  Nederlands  aan 
dieKyril-en-Methodi-universiteit  in  VelikoTamovo,  Bulgarye, 
en  het  reeds  verskeie  publikasies  in  Bulgaars,  Duits  en  Neder- 
lands  die  lig  laat  sien.  In  1995  het  sy  ’n  besoek  aan  Suid-Afri- 
ka  gebring. 

Martjie  Bosman  is  verbonde  aan  die  Raad  vir  Geestesweten- 
skaplike  Navorsing  (RGN)  in  Pretoria.  As  literêre  navorser  pu- 
bliseer  sy  onder  meer  Die  hoërskoolleerling  as  leser  (1987). 
Van  haar  gedigte  is  opgeneem  in  die  bundel  Nuwe  stemme  1, 
wat  in  1997  deur  Anastasia  de  Vries  en  George  Weideman 
saamgestel  is. 

Elize  Botha,  tans  emeritus-hoogleraar,  was  voorheen  aan 
unisa  se  Departement  Afrikaans  verbonde.  Sy  het  ’n  rigting- 
gewende  rol  in  die  Afrikaanse  letterkunde  gespeel  met  haar 
werk  oor  sowel  die  ouer  as  die  resente  Afrikaanse  prosa  en  in 
haar  hoedanigheid  as  redakteur  van  Tydskrif  vir  Letterkunde. 

Pieter  Conradie  is  verbonde  aan  die  Departement  Afrikaans 
van  die  Universiteit  van  Wes-Kaapland.  In  1986  debuteer  hy 
met  die  bundel  ’n  Kraan  lek  in  die  agtermiddag.  Sy  doktorale 
proefskrif  het  oor  die  poësie  van  Antjie  Krog  gehandel. 

Eep  Francken  doseer  moderne  Nederlandse  letterkunde  aan 
die  Rijksuniversiteit  Leiden,  Nederland.  Hy  publiseer  oor  on- 
der  meer  die  koloniale  Nederlandse  en  die  Afrikaanse  litera- 
mur. 

Bonaventure  Hinwood  is  dosent  in  teologie  aan  die  Sint  Jo- 
hannes  Vianney  Kweekskool  in  Pretoria.  Hy  publiseer  van 
1964  af  teologiese  boeke  en  artikels.  A1  skryf  hy  sedert  die 
veertigeijare  gedigte  in  Engels,  verskyn  sy  eerste  Afrikaans 
gedigte  in  1966.  Een  van  die  belangrikste  van  sy  letterkundige 
werke  is  ’n  ritmiese  vertaling  (in  Afrikaans)  van  die  Psalms  en 
lofgesange  (1993)  vir  gebruik  in  die  Katolieke  Kerk. 

Daniel  Hugo  is  radio-omroeper  van  beroep  en  word  gereeld 
vir  sy  programme  oor  die  Afrikaanse  poësie  bekroon.  Hy  is 
digter  van  ’n  tiental  eie  digbundels  en  samesteller  van  verskeie 

